ZMLUVA O DIELO

**NA DODÁVKU INFORMAČNÉHO SYSTÉMU**

uzatvorená podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov a ust. § 65 a nasl. zákona č. 185/2015 Z. z. Autorský zákon v znení neskorších predpisov

(ďalej len „**Zmluva**“)

medzi:

Objednávateľom:

Názov: **Národné centrum zdravotníckych informácií**

Sídlo: Lazaretská 26, 811 09 Bratislava, Slovenská republika

IČO: 00165387

DIČ: 2020830119

IČ DPH: nie je platca DPH

V mene ktorého koná: Mgr. Peter Lukáč, PhD., generálny riaditeľ

Bankové spojenie (názov banky): Štátna pokladnica

IBAN: SK15 8180 0000 0070 0020 6668

(ďalej len „**Objednávateľ**“ alebo „**NCZI**“)

a

Zhotoviteľom:

Obchodné meno:

Sídlo:

IČO:

DIČ:

IČ DPH:

V mene ktorého koná:

Registrácia: Obchodný register Okresného súdu , oddiel , vložka č.:

Bankové spojenie (názov banky):

IBAN:

(ďalej len „**Zhotoviteľ**“)

(Objednávateľ a Zhotoviteľ ďalej spoločne aj len „**Zmluvné strany**“ a každý samostatne aj len „**Zmluvná strana**“)

PREAMBULA

* 1. Objednávateľ na plnenie svojich zákonných úloh a riadny výkon verejnej moci potrebuje zabezpečiť vytvorenie informačného systému„*OnkoAsist – manažment cesty pacienta*” (OnkoAsist), ktorého špecifikácia je uvedená v tejto Zmluve, najmä v **Prílohe č. 1**  (ďalej len „**Systém“** alebo „**Dielo**“).
  2. Objednávateľ vyhlásil verejné obstarávanie v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na obstaranie zákazky s názvom .... vyhlásenú oznámením o vyhlásení verejného obstarávania uverejneným vo Vestníku verejného obstarávania č. ..... dňa .... pod značkou .... , ktorej predmetom je realizácia Diela (ďalej len „**Verejné obstarávanie**“).
  3. Úspešným uchádzačom vo Verejnom obstarávaní sa stal Zhotoviteľ, ktorý vo svojej ponuke deklaroval záujem na splnení cieľa sledovaného Objednávateľom, a za týmto účelom má záujem predmet Verejného obstarávania zrealizovať.
  4. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení Zmluvy v nasledujúcom znení:

1. DEFINÍCIE POJMOV
   1. Zmluvné strany sa dohodli, že nižšie vymedzené pojmy a skratky s veľkým začiatočným písmenom majú pre účely tejto Zmluvy nasledovný význam:
      1. „**Autorský zákon**“ je zákon č. 185/2015 Z. z. Autorský zákon v znení neskorších predpisov.
      2. „**Cieľový koncept**“ je dokument špecifikovaný v bode 4.2 písm. b) tejto Zmluvy. V prípade, že Dielo je realizované v rámci projektu financovaného z Operačného programu Integrovaná infraštruktúra alebo iného operačného programu, musí Cieľový koncept spĺňať parametre Projektového zámeru, Projektového Prístupu a Katalógu požiadaviek funkčných, nefunkčných a technických požiadaviekv zmysle Vyhlášky o riadení projektov.
      3. „**DevSecOps**“ je skrátený názov pre developer, security a operations alebo aj automatizovaný devops obohatený o bezpečnostné aspekty a požiadavky. Je súbor procesov medzi vývojom, bezpečnosťou a prevádzkou. Vysvetlenie detail viď <https://en.wikipedia.org/wiki/DevOps#DevSecOps,_Shifting_Security_Left>.
      4. **“Detailný návrh riešenia”** znamená súbor dokumentov slúžiacich ako detailná špecifikácia pre realizáciu Diela v súlade s Opisom predmetu zákazky.
      5. „**Dielo**“, tiež „**Systém**“ alebo „**OnkoAsist**“, je informačný systém „*OnkoAsist – manažment cesty pacienta*“ ako ucelené informatické a softvérové riešenie, ktorého dodanie je predmetom tejto Zmluvy a ktorého špecifikácia je uvedená v tejto Zmluve, najmä v **Prílohe č. 1**. Dielo znamená všetky služby, práce a súvisiace plnenia, ktoré je Zhotoviteľ povinný plniť za podmienok tejto Zmluvy v prospech Objednávateľa, vrátane udelenia licenčných práv na používanie Diela, dodania dokumentácie Diela, implementácie a migrácie dát.
      6. „**Dokumentácia**“ je technická, prevádzková, servisná, užívateľská, bezpečnostná a iná dokumentácia, ktorá vyplýva z ustanovení tejto Zmluvy alebo ktorá čo i len sčasti súvisí s vyhotovením a dodaním Diela, vrátane jej doplnení a zmien.
      7. „**IS ezdravie**“ je informačný systém, ktorý je súčasťou Národného zdravotníckeho informačného systému, vrátane priebežného rozvoja a úprav, ako aj plánovaných rozvojových požiadaviek v rámci prebiehajúcich a tiež budúcich projektov (ako RISEZ).
      8. „**GDPR**“ je nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
      9. „**HW**“ znamená hardvérový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia.
      10. „**IS** **JRUZ**“ je informačný systém~~u~~ Jednotná referenčná údajová základňa rezortu zdravotníctva, ktorý je súčasťou Národného zdravotníckeho informačného systému, vrátane priebežného rozvoja a úprav, ako aj plánovaných rozvojových požiadaviek v rámci prebiehajúcich a tiež budúcich projektov.
      11. **„Kľúčoví experti“** súvšetky osoby označené Zhotoviteľom ako rozhodujúci experti na výkon vybraných odborných činností v rámci plnenia tejto Zmluvy.
      12. „**KPI**“ sú kľúčové indikátory, ktorými sa meria naplnenie cieľov projektu.
      13. „**Metodika riadenia kvality (QA)**“ je metodika projektového riadenia (Metodika riadenia QAMPR) v platnom znení (dostupné na <https://www.mirri.gov.sk/sekcie/informatizacia/riadenie-kvality-qa/riadenie-kvality-qa/index.html>), resp. metodika, ktorá ju nahradí.
      14. **„Metodika Jednotný dizajn manuál“** je Metodické usmernenie UPVII č. 002089/2018/oLŠISVS-7 zo dňa 11.05.2018, ktorým sa vydáva „**Jednotný dizajn manuál elektronických služieb verejnej správy“,** v platnom znení (dostupné na, <https://www.mirri.gov.sk/sekcie/informatizacia/oddelenie-behavioralnych-inovacii/jednotny-dizajn-manual-elektornickych-sluzieb-verejnej-spravy/index.html>, resp. metodika a dizajn manuál, ktoré ich nahradia.
      15. „**Metodika Tvorba používateľsky kvalitných digitálnych služieb verejnej správy“** je metodické usmernenie UPVII dostupné na <https://www.mirri.gov.sk/wp-content/uploads/2019/04/Metodick%c3%a9-usmernenie-pre-tvorbu-pou%c5%be%c3%advate%c4%besky-kvalitn%c3%bdch-elektronick%c3%bdch-slu%c5%beieb-verejnej-spr%c3%a1vy_v2.pdf>, resp. metodika a usmernenia, ktoré ju nahradia.
      16. „**Metodika zabezpečenia**“ je Metodika pre systematické zabezpečenie organizácií verejnej správy v oblasti informačnej bezpečnosti v platnom znení (dostupné na <https://www.csirt.gov.sk/wp-content/uploads/2021/08/MetodikaZabezpeceniaIKT_v2.1.pdf>), resp. dokument, ktorý ho nahradí.
      17. „**Metodické usmernenie o postupe zaraďovania referenčných údajov“** do zoznamu referenčných údajov vo väzbe na referenčné registre a vykonávania postupov pri referencovaní (č. 3639/2019/oDK-1)“, dostupné na <https://metais.vicepremier.gov.sk/help>, resp. dokument, ktorý ho nahradí.
      18. „**MIRRI**“ je Ministerstvo investícií, regionálneho rozvoja a informatizácie Slovenskej republiky**.**
      19. „**NFP**“ je nenávratný finančný príspevok a/alebo iný príspevok určený pre realizáciu aktivít projektu „*OnkoAsist – manažment cesty pacienta od nálezu po začiatok liečby“* (ďalej aj len „**projekt**“), v rámci ktorého je realizované Dielo podľa tejto Zmluvy.
      20. „**Obchodný zákonník**“ je zákon č. 513/1991 Zb. Obchodný zákonník v znení neskorších predpisov.
      21. „**Občiansky zákonník**“ je zákon č. 40/1964 Zb. Občianskeho zákonníka v znení neskorších predpisov.
      22. „**Objednávateľ**“ je verejný obstarávateľ uvedený v záhlaví tejto Zmluvy.
      23. „**OnkoAsist – nové komponenty”** sú komponenty Diela v rámci logickej architektúry, ktoré v rámci realizácie Diela vzniknú ako nové (bez predchádzajúcej existencie v rámci IS ezdravie), a komponenty existujúceho IS ezdravie, ktoré budú redizajnované v rámci realizácie Diela.
      24. **„OnkoAsist – zdieľané komponenty“** sú časti Diela, ktorými sa zasahuje do komponentov IS ezdravie a IS JRUZ, pričom sa predpokladá ich redizajn alebo vytvorenie v rámci Diela RISEZ a/alebo OPE .
      25. **„OnkoAsist – testovanie“** je súbor komponentov Diela, ktoré tvoria OnkoAsist – nové komponenty, OnkoAsist – zdieľané komponenty v rozsahu celej architektúry komponentu v rámci Diela, IS ezdravie a/alebo IS JRUZ, OnkoAsist – doplnok ezdravie v rozsahu celej architektúry logického komponentu v rámci Diela a/alebo IS ezdravie, ktoré predstavujú komplexný súbor komponentov pre plnohodnotné otestovanie inovácií a úprav zavádzaných Dielom za účelom fázy testovania.
      26. **„OnkoAsist – doplnok ezdravie“** sú časti Diela upravujúce ostatné komponenty IS ezdravie, ktoré sú doplnkom množiny OnkoaAsist – zdieľané komponenty.
      27. „**OPE**“ je informačný systém „Online procesy eZdravia *“* (OPE), ktorého dodanie je predmetom Zmluvy o dielo na dodávku softvérového diela zo dňa ......, ktorej aktuálne znenie je dostupné na: ............................................ .
      28. **„Opis predmetu zákazky”** špecifikuje predpokladaný účel, rozsah a technické a iné kritériá riadnej realizácie Diela a požiadavky na Dokumentáciu Zhotoviteľa, Dielo a ostatné plnenia tejto Zmluvy tak, ako ich Objednávateľ definoval v časti B.1 Opis predmetu zákazky v súťažných podkladov vo Verejnom obstarávaní . Opis predmetu zákazky tvorí Prílohu č. 1 tejto Zmluvy.
      29. „**Osobohodina**” je merná jednotka pre vykazovanie prácnosti, za ktorú sa považuje 60 minút práce jednej osoby plniacej Zmluvu na strane Zhotoviteľa (vrátane Subdodávateľa Zhotoviteľa alebo inej tretej osoby na strane Zhotoviteľa). Najmenšia jednotka fakturácie podľa tejto Zmluvy je 0,5 Človekohodiny (30 minút).
      30. **„Osobodeň”** alebo **„MD”** predstavuje 8 hodín práce jednej osoby plniacej Zmluvu na strane Zhotoviteľa (vrátane Subdodávateľa Zhotoviteľa alebo inej tretej osoby na strane Zhotoviteľa).
      31. „**PID**“ je projektový iniciálny dokument v zmysle vyhlášky Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v platnom znení.
      32. **„PRINCE2“** je všeobecná a celosvetovo akceptovaná metodika riadenia projektov.
      33. „**Procesná analýza**“ je súbor dokumentov špecifikovaných v bode 4.2 písm. a) tejto Zmluvy.
      34. „**Projektový manažér Objednávateľa**“ je fyzická osoba uvedená v článku 15. tejto Zmluvy, ktorá riadi projektový tím pri realizácii plnení Zmluvy a voči Zhotoviteľovi je primárnou kontaktnou osobou za Objednávateľa. Projektový manažér Objednávateľa kontroluje v mene Objednávateľa podľa Zmluvy činnosť Zhotoviteľa vrátane ukladania úloh a písomného preberania dokončených plnení Zmluvy, podpisovania akceptačných protokolov, monitoruje plnenie detailného harmonogramu dodávky a plní ďalšie určené úlohy v mene Objednávateľa. Pre odstránenie pochybností, Projektový manažér Objednávateľa nemá oprávnenie na podpis dodatku k Zmluve ani na uzavretie akejkoľvek dohody so Zhotoviteľom, ktorá by znamenala zmenu tejto Zmluvy.
      35. „**Projektový manažér Zhotoviteľa**“ je fyzická osoba uvedená v článku 15. tejto Zmluvy, ktorá riadi projektový tím Zhotoviteľa pri realizácii plnení Zmluvy a voči Objednávateľovi je primárnou kontaktnou osobou za Zhotoviteľa. Má na základe poverenia Zhotoviteľa alebo na základe výkonu funkcie u Zhotoviteľa dostatočné právomoci na všetky úkony v mene Zhotoviteľa podľa Zmluvy, avšak nemá oprávnenie na podpis dodatku k Zmluve ani na uzavretie akejkoľvek dohody s Objednávateľom, ktorá by znamenala zmenu tejto Zmluvy.
      36. „**Riadiaci výbor**“ je najvyšší riadiaci orgán pre realizáciu projektu tvorený zástupcami Zmluvných strán, ktorý je oprávnený riešiť všetky otázky projektu (s výnimkou uzatvárania dodatkov Zmluvy, či iných dohôd majúcich vplyv na rozsah plnenia a účinnosť Zmluvy).
      37. „**RISEZ**“ je informačný systém „*Rozšírenie portfólia služieb a inovácia služieb elektronického zdravotníctva“* (RISEZ), ktorého dodanie je predmetom Zmluvy o dielo na dodávku softvérového diela zo dňa ......, ktorej aktuálne znenie je dostupné na: ............................................ .
      38. „**Service Desk** alebo **„SD**“ je elektronický informačný systém Objednávateľa (tiketovací systém Objednávateľa), prostredníctvom ktorého Zmluvné strany zabezpečujú evidenciu a informácie o požiadavkách a Zhotoviteľ tieto požiadavky spracúva. Požiadavka pre účely Service Desk definície zahŕňa najmä hlásenie vady/problému/incidentu, požiadavky na zmenu/konzultáciu/súčinnosť a pod.
      39. „**SLA zmluva**“ je zmluva o podpore prevádzky, údržbe a rozvoji Systému.
      40. **„SO”** je sprostredkovateľský orgán v rámci Operačného programu Integrovaná infraštruktúra Prioritnej osi 7 a/alebo iný obdobný orgán v rámci programu určeného pre realizáciu aktivít projektu „*OnkoAsist – manažment cesty pacienta od nálezu po začiatok liečby“* (napr. Program Slovensko 2021 – 27 alebo Plán obnovy; dokumentácia dostupná na <https://www.eurofondy.gov.sk/operacny-program-slovensko/index.html> a <https://www.planobnovy.sk/>).
      41. **“Subdodávateľ”** je hospodársky subjekt, ktorý uzavrel so Zhotoviteľom písomnú odplatnú zmluvu alebo iný obdobný záväzkový vzťah na plnenie určitej časti predmetu tejto Zmluvy [§ 2 ods. 5 písm. e) ZVO resp. § 2 ods. 1 písm. a) bod 7 Zákona o registri partnerov verejného sektora] t. j. subjekt, prostredníctvom ktorého poskytuje Zhotoviteľ plnenie určitej časti tejto Zmluvy alebo nadobúda od neho majetok, práva k majetku alebo iné majetkové práva a tento subjekt súčasne vie alebo má vedieť so zreteľom na všetky okolnosti, že ním poskytované plnenia alebo nadobúdaný majetok, práva k majetku alebo iné majetkové práva súvisia s plnením podľa i tejto Zmluvy.
      42. „**Systém**“ pozri pojem Dielo.
      43. „**SW**“ je softvérový produkt, t. j. počítačový program/programové vybavenie vrátane dokumentácie a manuálov, ktorý tvorí súčasť Diela a bol dodaný alebo využitý (v rámci informačnej architektúry Objednávateľa) Zhotoviteľom v rámci plnenia tejto Zmluvy. Pre účely tejto Zmluvy sa rozlišuje:
          1. SW / softvérová aplikácia (program) vyvinutá na základe požiadaviek Objednávateľa alebo nad štandardným SW / softvérom s možnosťou ďalšieho vývoja, vytvorená Zhotoviteľom a/alebo ktorej vytvorenie zabezpečil Zhotoviteľ (napríklad prostredníctvom Subdodávateľa) za účelom plnenia predmetu tejto Zmluvy, vrátane s ním súvisiacej dokumentácie a implementácie;
          2. **„Preexistentný** **proprietárny SW“**, ktorým je štandardný (krabicový/proprietárny) SW Zhotoviteľa alebo tretích strán, ktorý nebol vytvorený výlučne za účelom splnenia tejto Zmluvy (vytvorený nezávisle od Diela), najmä SW produkty tretích strán;
          3. „**Preexistentný** **open source SW“,** ktorým je otvorený/open source SW Zhotoviteľa alebo tretích strán, ktorý nebol vytvorený výlučne za účelom splnenia tejto Zmluvy (vytvorený nezávisle od Diela);

(Preexistentný proprietárny SW a Preexistentný open source SW ďalej spoločne aj len ako „**Preexistentný SW**“).

* + 1. „**Špecifikácia diela**“ je podrobná špecifikácia obsahu, rozsahu a spôsobu zhotovenia Diela uvedená v bode 4.4 tejto Zmluvy.
    2. „**Vada**“ predstavuje nespôsobilosť plnenia poskytnutého Zhotoviteľom plniť účel, na ktorý je určené alebo rozpor/nedostatok/odchýlku vlastností plnenia poskytnutého Zhotoviteľom v porovnaní s vlastnosťami uvedenými v tejto Zmluve vrátane jej príloh, analýzach a/alebo pokynoch Objednávateľa, resp. vykonanie plnenia Zhotoviteľa v rozpore s touto Zmluvou vrátane jej príloh  a/alebo analýzami a/alebo pokynmi Objednávateľa. Vadou je aj právna vada poskytnutého plnenia. Zhotoviteľ zodpovedá za Vady Diela alebo jeho časti v čase odovzdania Objednávateľovi a počas záručnej doby. Vady Diela sú kategorizované podľa úrovní uvedených v **Prílohe č. 5** tejto Zmluvy.
    3. „**Vyhláška o IKPS**“ je vyhláška Národného bezpečnostného úradu č. 164/2018 Z. z., ktorou sa určujú identifikačné kritériá prevádzkovanej služby (kritériá základnej služby) v platnom znení.
    4. „**Vyhláška o KBI“** je vyhláška Národného bezpečnostného úradu č. 165/2018 Z. z., ktorou sa určujú identifikačné kritériá pre jednotlivé kategórie závažných kybernetických bezpečnostných incidentov a podrobnosti hlásenia kybernetických bezpečnostných incidentov v platnom znení.
    5. „**Vyhláška o OBO“** je vyhláška Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení v platnom znení.
    6. „**Vyhláška o riadení projektov**“ je vyhláška Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v platnom znení.
    7. „**Vyhláška** **o štandardoch pre ITVS**“ je vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v platnom znení.
    8. **„Vyhláška o BOITVS“** je vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy v platnom znení.
    9. „**Vyhláška UX/IDSK**“ je vyhláška Ministerstva investícií, regionálneho rozvoja a informatizácie Slovenskej republiky č. 547/2021 Z. z. o elektronizácii agendy verejnej správy v platnom znení.
    10. „**Zákon o EŠIF**“ je zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
    11. „**Zákon** **o finančnej kontrole a audite**“ je zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.
    12. „**Zákon o KB**“ je zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov.
    13. „**Zákon o ITVS**“ je zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.
    14. „**Zákon o eGovernmente**“ je zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov.
    15. „**Zákon o registri partnerov verejného sektora**“ je zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
    16. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
    17. „**Zákon o ochrane osobných údajov**“ je zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
    18. „**Zhotoviteľ**“ je zhotoviteľ Diela uvedený v záhlaví tejto Zmluvy.
    19. „**Zmluva**“ je táto Zmluva o dielo na dodávku informačného systému „*OnkoAsist – manažment cesty pacienta*”.
    20. „**Zmluva o poskytnutí NFP**“ je Zmluva o poskytnutí nenávratného finančného príspevku alebo iná zmluva zabezpečujúca financovanie projektu č. ....................... uzavretá dňa medzi Objednávateľom ako Prijímateľom NFP a príslušným orgánom štátnej správy ako Poskytovateľom NFP za účelom realizácie aktivít projektu „*OnkoAsist – manažment cesty pacienta od nálezu po začiatok liečby“*, vrátane financovania dodávky Diela podľa tejto Zmluvy, a/alebo iná obdobná zmluva na poskytnutie finančných prostriedkov pre účely financovania dodávky Diela, ktorej znenie je dostupné na .................................. .
    21. „**ZVO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

1. VYHLÁSENIA ZMLUVNÝCH STRÁN
   1. Zhotoviteľ vyhlasuje, že je spôsobilý uzatvoriť túto Zmluvu a riadne plniť záväzky z nej vyplývajúce a že sa oboznámil s podkladmi tvoriacimi zadávaciu dokumentáciu Diela vrátane jej príloh, ktoré ustanovujú požiadavky na predmet plnenia Diela.
   2. Zhotoviteľ vyhlasuje, že má na realizáciu Diela k dispozícii nevyhnutné kapacity a technické schopnosti ako je dohodnuté v tejto Zmluve a jej prílohách.
   3. Zhotoviteľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu Diela.
   4. Zhotoviteľ vyhlasuje a zaväzuje sa, že v čase uzatvorenia Zmluvy má splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Zmluvy bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora.
   5. Zhotoviteľ vyhlasuje, že je poistený pre prípad zodpovednosti za škodu spôsobenú pri poskytovaní plnenia podľa tejto Zmluvy, čo preukázal Objednávateľovi pred uzatvorením tejto Zmluvy predložením platnej a účinnej poistnej zmluvy na poistenie zodpovednosti za škodu spôsobenú v súvislosti s plnením podľa tejto Zmluvy na poistnú sumu v minimálnom  rozsahu ceny Diela podľa článku 9. bodu 9.1 tejto Zmluvy. Zhotoviteľ sa zaväzuje toto poistné krytie udržiavať počas celej doby trvania Zmluvy a na výzvu Objednávateľa je povinný túto skutočnosť preukázať. Porušenie záväzku Zhotoviteľa podľa tohto bodu Zmluvy (napr. zrušenie poistnej zmluvy bez jej nahradenia inou poistnou zmluvou) znamená podstatné porušenie Zmluvy Zhotoviteľom. Nepredloženie poistnej zmluvy zakladá povinnosť Objednávateľa nepristúpiť k podpisu k tejto Zmluvy.
   6. Zhotoviteľ si je vedomý, že za účelom zabezpečenia riadenia kvality dodávaných výstupov, s cieľom zabezpečiť dohľad nad hlavnými aktivitami projektu, uzavrel Objednávateľ s Ministerstvom investícií, regionálneho rozvoja a informatizácie Slovenskej republiky (ďalej len „**Partner Objednávateľa**“) Zmluvu o partnerstve č. 4001/2022 za účelom realizácie projektu *„OnkoAsist – manažment cesty pacienta od nálezu po začiatok liečby“*, ktorej aktuálne znenie je dostupné na <https://www.crz.gov.sk/zmluva/7215880/> na základe ktorej bude Partner Objednávateľa vykonávať revíziu a pripomienkovanie všetkých výstupov, ktoré je Zhotoviteľ v zmysle tejto Zmluvy povinný predložiť, resp. dodať.
   7. Objednávateľ týmto vyhlasuje, že je orgánom verejnej moci (orgán štátnej správy, verejnej správy, samosprávy, organizáciou v zriaďovateľskej pôsobnosti orgánu verejnej, štátnej správy, samosprávy), alebo verejným obstarávateľom/obstarávateľom, ktorý nie je orgánom verejnej moci, založený alebo vzniknutý v súlade s právnym poriadkom Slovenskej republiky a je oprávnený a spôsobilý uzatvoriť túto Zmluvu a riadne plniť záväzky v nej obsiahnuté.
   8. V prípade rozporu medzi ustanoveniami tejto Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto Zmluvy. V prípade rozporu medzi ustanoveniami tejto Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia tejto Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
   9. Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Zhotoviteľ [●], IČO: [●]. Vedúci Zhotoviteľ podľa predchádzajúcej vety je oprávnený menovať projektového manažéra Zhotoviteľa, vykonáva fakturáciu ceny v mene Zhotoviteľov, a tiež je za Zhotoviteľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy, pričom kópia tejto písomnej dohody medzi viacerými subjektmi na strane Zhotoviteľa bude predložená Objednávateľovi pred podpisom tejto Zmluvy.
2. ÚČEL ZMLUVY
   1. Účelom tejto Zmluvy je zabezpečenie vytvorenia Systému, ktorý bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto Zmluve a v súťažných podkladoch Verejného obstarávania a ktorý bude v spojení s ostatnými službami poskytnutými Zhotoviteľom na základe tejto Zmluvy spôsobilým nástrojom na plnenie úloh Objednávateľa požadovaných osobitnými predpismi a cieľov deklarovaných v **Prílohe č. 1** tejto Zmluvy, resp. v ďalších dokumentoch, na ktoré táto odkazuje.
   2. Účelom tejto Zmluvy je zároveň zabezpečenie dostačujúceho rozsahu práv k  Systému a maximálne zhodnotenie investície Objednávateľa do vytvorenia Diela s vylúčením budúcej závislosti Objednávateľa na jedinom Zhotoviteľovi a  zamedzením vytvorenia exkluzivity Zhotoviteľa z pohľadu prevádzky a správy, príp. ďalšieho rozvoja Systému.
3. PREDMET ZMLUVY
   1. Predmetom tejto Zmluvy je úprava práv a povinností zmluvných strán spojených so záväzkom Zhotoviteľa na vlastné náklady a nebezpečenstvo vykonať riadne a včas a za cenu a podmienok dohodnutých ďalej v tejto Zmluve Dielo, ktorého vykonanie zahŕňa vytvorenie a dodanie výstupov z jednotlivých etáp (ďalej jednotlivo aj ako „**plnenie Diela**" alebo „**časť Diela**“ alebo „**časť Systému**”), ako aj udelenie súhlasu na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto Zmluvy, a to v Zmluve uvedenom rozsahu, ako  i dodanie, resp. zabezpečenie poskytnutia potrebných licencií k SW produktom, ktoré neboli vytvorené výlučne za účelom splnenia tejto Zmluvy (napr. k SW produktom tretích strán), s výnimkou už existujúcich licencií v rámci IS ezdravie a IS JRUZ. Pre zamedzenie pochybností Zmluvné strany výslovne uvádzajú, že súčasťou plnenia na základe tejto Zmluvy **nie je dodávka HW**.
   2. Zhotoviteľ sa zaväzuje riadne a včas vykonať pre Objednávateľa Dielo v rozsahu a za podmienok tejto Zmluvy, vrátane jej príloh, nasledovne:
      1. vyhotovenie rámcového návrhu SW riešenia, Detailného návrhu riešenia, plánu testov a architektúry Systému, ktorých obsah vyplýva z **Prílohy č. 1** tejto Zmluvy, a ich dodanie Objednávateľovi k odsúhlaseniu v súlade s podmienkamiuvedenými v tejto Zmluve (ďalej spoločne len „**Procesná analýza**“); vrátane vyhodnotenia aktuálneho „AS IS“ stavu a vytvorenie návrhu budúceho „TO BE“ stavu,
      2. vyhotovenie návrhu Systému (návrh cieľového konceptu SW riešenia Systému) na základe Objednávateľom odsúhlasenej Procesnej analýzy a požiadaviek Objednávateľa uvedených v Zmluve, ktorého obsah vyplýva z **Prílohy č. 1** tejto Zmluvy, a jeho dodanie Objednávateľovi v súlade s podmienkami uvedenými v tejto Zmluve (ďalej len „**Cieľový koncept**“); súčasťou Cieľového konceptu je aj:
         1. návrh zapracovania dopadov vyplývajúcich z legislatívnej analýzy poskytnutej Objednávateľom do Diela,
         2. prehlásenie Zhotoviteľa, že návrh cieľového konceptu riešenia Systému je v súlade s požiadavkami podľa platnej legislatívy, príslušných metodických usmernení, pokynov a stanovísk príslušných orgánov verejnej správy a ostatnej metodiky, ktoré sa vzťahujú k vykonaniu Diela; to sa nevzťahuje na časti riešenia Systému, pre ktorých prevádzku je potrebné vykonať legislatívne úpravy,
         3. detaily týkajúce sa fázovania dodávky plnenia spolu s informáciami o licencovaní vrátane detailnej špecifikácie počtu, druhu licencií vo väzbe na autora; Objednávateľ si vyhradzuje právo po prerokovaní so Zhotoviteľom zmeniť navrhovaný zoznam Preexistentného SW, ktorý je obsahom Prílohy č. 1 a/alebo Prílohy č. 6, pričom takáto zmena nemá dopad na navýšenie ceny licencií Preexistentného SW.
      3. realizácia riešenia, vrátane implementácie, testovania a nasadenia v súlade s Objednávateľom odsúhlaseným Cieľovým konceptom a ďalšími podmienkami Zmluvy:
         1. realizácia aplikačného programového vybavenia Systému a jeho dodanie Objednávateľovi v súlade s podmienkami uvedenými v tejto Zmluve,
         2. vyhotovenie podporných prostriedkov a konverzných programov a ich dodanie Objednávateľovi v súlade s podmienkami podľa tejto Zmluvy,
         3. inštalácia, nastavenie parametrov a užívateľského nastavenia Systému a ich integrácia na všetkých prostrediach Objednávateľa uvedených v **Prílohe č. 1** a ich uvedenie do prevádzky za podmienok uvedených v tejto Zmluve,
         4. testovanie Systému a overenie funkčnosti a kompletnosti Systému v súlade s **Prílohou č. 1** tejto Zmluvy,
         5. poskytnutie súčinnosti Objednávateľovi pri implementácii Systému do existujúceho prostredia informačného systému Objednávateľa a pri uvedení Systému do prevádzky na produkčnom prostredí za podmienok uvedených v tejto Zmluve,
         6. tvorba manuálov k SW, používateľskej a administrátorskej dokumentácie / príručiek – aplikačnej príručky, inštalačnej príručky, konfiguračnej príručky, integračnej dokumentácie, používateľskej príručky, prevádzkový popis a iných dokumentov v súlade s **Prílohou č. 1** tejto Zmluvy,
         7. vyhotovenie Dokumentácie o aplikačnom programovom vybavení Systému a jej dodanie Objednávateľovi v súlade s podmienkami uvedenými v tejto Zmluve,
         8. vyhotovenie Dokumentácie k podporným prostriedkom a konverzným programom a jej dodanie Objednávateľovi v súlade s podmienkami uvedenými v tejto Zmluve,
         9. testovanie variánt návrhov používateľského rozhrania (UX) pre všetky komunikačné kanály a prístupové cesty riešenia a vyhotovenie “Proof of Concept” (PoC) v súlade s **Prílohou č. 1**,
         10. vyhotovenie kompletnej podkladovej Dokumentácie k používateľskému rozhraniu (UX),
         11. vytvorenie, otestovanie a nasadenie migračného nástroja a skriptov,
         12. vykonanie migrácie aplikácií a databáz v súlade s **Prílohou č. 1** tejto Zmluvy**,**
         13. pre zefektívnenie vyhotovenia Systému musí Zhotoviteľ využívať nástroje, princípy a praktiky DevSecOps určené Objednávateľom,
      4. realizácia školení používateľov Systému v súlade s podmienkami podľa tejto Zmluvy, bližšie špecifikovanými v **Prílohe č. 1** tejto Zmluvy**,**
      5. vypracovanie Havarijného plánu Systému pre postupy obnovenia rutinnej prevádzky v súlade s **Prílohou č. 1** tejto Zmluvy,
      6. vypracovanie Bezpečnostného projektu Systému na ochranu osobných údajov v súlade s **Prílohou č. 1** tejto Zmluvy,
      7. vypracovanie posúdenia vplyvu na ochranu údajov v zmysle čl. 35 GDPR a/alebo§ 42 Zákona o ochrane osobných údajov,
      8. vyhotovenie komplexnej Dokumentácie Systému, ktorej súčasťou sú aj všetky dokumentácie uvedené vyššie v tomto bode Zmluvy; Zhotoviteľ je zároveň povinný vytvárať a udržiavať komplexnú Dokumentáciu k Systému tak, aby mohla byť podkladom pre vykonávanie profylaktických činností a za týmto účelom musí obsahovať minimálne nasledujúce náležitosti:
         1. zdokumentované prevádzkové postupy ku každej časti Systému s jedinečným priradeným identifikátorom príslušného postupu,
         2. zoznam všetkých parametrov, limitných hodnôt, konfigurácií, na základe ktorých bude Systém prevádzkovaný,
         3. checklisty pre výkon profylaktických činností pre jednotlivé časti Systému,
      9. vypracovanie projektovej dokumentácie v zmysle prílohy č. 1 k Vyhláške o riadení projektov,
      10. ďalšie dodávky, činnosti a práce nevyhnutné pre realizáciu Diela, ktoré nie sú výslovne stanovené ako povinnosť Objednávateľa.
   3. Podmienky poskytnutia užívacích oprávnení ku všetkým plneniam Diela, ktoré požívajú ochranu podľa Autorského zákona, sú uvedené v článku 11. tejto Zmluvy.
   4. Podrobná špecifikácia obsahu, rozsahu a spôsobu zhotovenia Diela je uvedená v **Prílohe č. 1** tejto Zmluvy (ďalej len „**Špecifikácia diela**“), ktorá obsahuje:
      1. podrobný opis Diela (procesný, funkčný, technický),
      2. zoznam záväzných požiadaviek na Dielo a jeho funkcionalitu – katalóg požiadaviek,
      3. požiadavky na výkonnosť Diela,
      4. požiadavky na bezpečnosť, architektúru, robustnosť, škálovateľnosť, prepojiteľnosť, dátové štandardy, DevSecOps,
      5. ďalšie osobitné požiadavky Objednávateľa na dodávaný Systém,
      6. požiadavky na doplnenie, rozšírenie, migráciu a súvisiace úpravy dát z pôvodného informačného systému alebo systémov,
      7. prípadné ostatné požiadavky na plnenie predmetu tejto Zmluvy.
   5. Požiadavky a podmienky uvedené v Špecifikácii diela Zhotoviteľ zohľadní pri vypracovaní Procesnej analýzy a Cieľového konceptu, a zaväzuje sa realizovať vytvorenie a implementáciu Systému v súlade s Procesnou analýzou a Cieľovým konceptom odsúhlasenými Objednávateľom.
   6. Zhotoviteľ sa zaväzuje za podmienok stanovených touto Zmluvou a jej prílohami realizovať predmet plnenia tejto Zmluvy a všetky s ním súvisiace plnenia podľa **Prílohy č. 1**, ako aj v súlade s **Prílohou č. 6** tejto Zmluvy.
   7. Zhotoviteľ sa zaväzuje zhotoviť jednotlivé časti Diela na základe dohodnutého časového harmonogramu, ktorý tvorí **Prílohu č. 2** tejto Zmluvy. Súčasťou časového harmonogramu dodávky Diela alebo jeho častí je tiež časový harmonogram vykonania akceptačných testov pri dodaní Diela alebo jeho častí.
   8. Objednávateľ sa riadne a včas vykonané Dielo, resp. jednotlivé časti Diela, zaväzuje prevziať a uhradiť Zhotoviteľovi cenu v rozsahu a za podmienok dohodnutých ďalej v tejto Zmluve.
4. PRÁVA A POVINNOSTI ZMLUVNÝCH STRÁN
   1. Objednávateľ sa zaväzuje:
      1. poskytnúť Zhotoviteľovi potrebnú nevyhnutnú súčinnosť pri vykonávaní Diela podľa tejto Zmluvy a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Zhotoviteľa podľa tejto Zmluvy, a to v rozsahu a za podmienok uvedených v tejto Zmluve, najmä v článku 14. tejto Zmluvy
      2. zabezpečiť Zhotoviteľovi v primeranom rozsahu dohodnutej lehote potrebné informácie a prípadné konzultácie k nastaveným procesom Objednávateľa, ak bude Objednávateľ takými informáciami disponovať,
      3. postupovať pri poskytovaní súčinnosti v zmysle tohto bodu Zmluvy takým spôsobom, aby konal v súlade s ustanoveniami Zákona o ITVS v platnom znení,
      4. zabezpečiť v nevyhnutnom rozsahu a dohodnutej lehote prítomnosť poverenej osoby – Projektového manažéra Objednávateľa alebo inej oprávnenej osoby – v mieste plnenia u Objednávateľa (prípadne na inom mieste plnenia dohodnutom v zmysle Zmluvy) na splnenie záväzku Zhotoviteľa v zmysle tejto Zmluvy,
      5. informovať písomne (postačuje e-mailom) Projektového manažéra Zhotoviteľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy, v súvislosti s vykonaním Diela podľa tejto Zmluvy a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy, a to do **48 (štyridsaťosem) hodín** odkedy sa o nich Objednávateľ dozvedel,
      6. dodať Zhotoviteľovi detailné návrhy v rámci plánovaného rozvoja IS ezdravie a IS JRUZ pred nasadením Diela a z nich vyplývajúce požiadavky v súlade s **Prílohou č. 1** tejto Zmluvy, a to najneskôr do 3 (troch) mesiacov pred odovzdaním Cieľového konceptu.
   2. Zhotoviteľ sa zaväzuje:
      1. postupovať pri plnení svojich povinností podľa tejto Zmluvy s odbornou starostlivosťou, čestne, svedomito, hospodárne, s využitím všetkých jeho dostupných odborných znalostí a skúsenosti a v súlade so záujmami Objednávateľa, ktoré pozná alebo s prihliadnutím na všetky okolnosti musí poznať,
      2. zhotoviť Dielo riadne, včas, na svoje náklady a na svoje nebezpečenstvo, v súlade s požiadavkami Objednávateľa uvedenými v tejto Zmluve, vrátane jej príloh, ako aj v súlade s podmienkami Verejného obstarávania,
      3. pri plnení povinností podľa tejto Zmluvy dodržiavať pokyny a podklady Objednávateľa, ktoré nie sú v rozpore s ustanoveniami tejto Zmluvy,
      4. bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť plnenie predmetu Zmluvy,
      5. postupovať pri plnení predmetu tejto Zmluvy v súlade s príslušnými všeobecne záväznými právnymi predpismi, technickými normami (STN normy a iné), metodickými usmerneniami, metodikami, štandardami a stanoviskami príslušných orgánov verejnej správy (ďalej aj len ako „**legislatíva a súvisiace dokumenty**“) platnými v čase plnenia predmetu tejto Zmluvy a dodať predmet Zmluvy podľa svojich najlepších schopností a v súlade s podmienkami uvedenými v Zmluve,
      6. bez zbytočného odkladu upozorniť písomne (postačuje e-mailom) Projektového manažéra Objednávateľa na nevhodnú povahu pokynov a/alebo podkladov poskytnutých mu Objednávateľom, ak mohol túto nevhodnosť zistiť pri vynaložení odbornej starostlivosti,
      7. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie Diela a/alebo ktoré môžu byť významné pre rozhodovanie Objednávateľa v súvislosti s touto Zmluvou, a to najneskôr 48 (štyridsaťosem) hodín, odkedy sa ich Zhotoviteľ dozvedel,
      8. niesť zodpovednosť za vzniknutú škodu, ktorú bolo možné vopred predvídať, spôsobenú Objednávateľovi porušením svojich povinností vyplývajúcich z tejto Zmluvy a/alebo právnych predpisov v zmysle tejto Zmluvy,
      9. priebežne viesť pracovné výkazy podľa pokynov a spôsobom určenými Objednávateľom a zabezpečiť, aby aj jeho Subdodávatelia v zmysle článku 18. tejto Zmluvy priebežne viedli pracovné výkazy a okrem prípadov uvedených v tejto Zmluve ich bezodkladne poskytnúť aj na požiadanie Projektovému manažérovi Objednávateľa alebo osobe, ktorú poverí alebo splnomocní Objednávateľ,
      10. uchovávať úplné a presné účtovné doklady o plneniach poskytovaných na základe tejto Zmluvy a pracovné výkazy, pokiaľ ide o služby, a to po dobu 5 (piatich) rokov po uhradení konečnej platby Objednávateľom v súlade s touto Zmluvou,
      11. v rozsahu a za podmienok podľa tejto Zmluvy podávať Objednávateľovi „**Správy o plnení zmluvy**“,
      12. dodržiavať bezpečnostné požiadavky špecifikované vo **Vyhláške o BOITVS** a **Metodike zabezpečenia**, resp. metodike, ktorá ju nahradí,
      13. umožniť Objednávateľovi alebo ním poverenej tretej strane vykonať audit bezpečnosti vyvíjaného Diela, vrátane informačných systémov a vývojového prostredia Zhotoviteľa na overenie miery dodržiavania bezpečnostných požiadaviek relevantných právnych predpisov a zmluvných požiadaviek,
      14. prijať opatrenia na zabezpečenie nápravy zistení z auditu bezpečnosti informačných systémov,
      15. poskytnúť Objednávateľovi a ním poverenej tretej strane alebo jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy alebo jej predmetom,
      16. poskytnúť Objednávateľovi kompletnú Dokumentáciu Systému vrátane administrátorských prístupov,
      17. zabezpečiť súlad Diela so štandardmi pre informačné systémy verejnej správy, legislatívou a súvisiacimi dokumentmi platnými v čase plnenia,
      18. zabezpečiť súlad dodávaného Diela so **Zákonom o ITVS**,
      19. zabezpečiť súlad dodávaného Diela so **Zákonom o KB,**
      20. zabezpečiť súlad dodávaného Diela so **Zákon o eGovernmente,**
      21. zabezpečiť súlad dodávaného Diela so **Zákonom o ochrane osobných údajov** a s **GDPR**, vrátane vypracovania posúdenia vplyvu na ochranu údajov v zmysle čl. 35 GDPR,
      22. dodržiavať a riadiť sa pri vykonávaní Diela **Vyhláškou o IKPS**, **Vyhláškou o KBI**, **Vyhláškou o OBO**,
      23. dodržiavať a riadiť sa pri vykonávaní Diela **Vyhláškou o štandardoch pre ITVS**, **Vyhláškou o riadení projektov**, **Vyhláškou o BOITVS**, **Vyhláškou UX/IDSK**,
      24. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, s **Metodikou riadenia kvality (QA)**, resp. metodikou, ktorá ju nahradí,
      25. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, s **Metodikou Jednotný dizajn manuál,** resp. metodikou, ktorá ju nahradí,
      26. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, s [**Metodikou Tvorba používateľsky kvalitných digitálnych služieb verejnej správy**](https://www.vicepremier.gov.sk/wp-content/uploads/2019/04/Metodika-Tvorba-pou%C5%BE%C3%ADvate%C4%BEsky-kvalitn%C3%BDch-digit%C3%A1lnych-slu%C5%BEieb-verejnej-spr%C3%A1vy.pdf), resp. metodikou, ktorá ju nahradí,
      27. vyhotoviť Procesnú analýzu v súlade s **Metodikou optimalizácie procesov verejnej správy** a **Metodikou optimalizácie procesov – konvenciami modelovania**, (dostupným na <https://www.minv.sk/?np-optimalizacia-procesov-vo-verejnej-sprave>), resp. metodikou, ktorá ich nahradí,
      28. aktualizovať diagramy životných situácií a karty životných situácií vedených na Ministerstve vnútra Slovenskej republiky, ak Dielo ovplyvní výkon procesov životnej situácie,
      29. zabezpečiť funkcionalitu exportu dát z Diela a merania výkonnosti procesov v súlade s **Metodikou merania výkonnosti procesov prostredníctvom KPI** (dostupné na: <https://www.minv.sk/?np-optimalizacia-procesov-vo-verejnej-sprave>), resp. metodikou, ktorá ich nahradí,
      30. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, **Metodikou merania nákladovosti TB-ABC** (dostupné na: <https://www.minv.sk/?np-optimalizacia-procesov-vo-verejnej-sprave>), resp. metodikou, ktorá ich nahradí,
      31. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, **Metodikou identifikácie, vizualizácie a referencovania údajov pri dátovom modelovaní vo verejnej správe** (dostupné na:<https://www.minv.sk/?np-optimalizacia-procesov-vo-verejnej-sprave>), resp. metodikou, ktorá ju nahradí,
      32. zohľadniť povinnosť orgánov verejnej moci a zabezpečiť súlad dodávaného Diela, ktoré je realizované v rámci projektu financovaného z Operačného programu Integrovaná infraštruktúra, so **Zákonom o eGovernmente a** **Metodickým usmernením** (č. 3639/2019/oDK-1) **o postupe zaraďovania referenčných údajov do zoznamu referenčných údajov vo väzbe na referenčné registre a vykonávania postupov pri referencovaní** (dostupné na: <https://datalab.digital/wp-content/uploads/Metodick%C3%A9-usmernenie-%C3%9APVII-%C4%8D.-3639-2019-oDK-1-FINAL-1.pdf>),
      33. upozorniť na nevyhnutnosť aktualizovať eGovernment komponenty v centrálnom metainformačnom systéme verejnej správy v súlade s **Metodickým pokynom číslo ÚPVII/000514/2017-313** z 10.1.2017 na aktualizáciu obsahu centrálneho metainformačného systému verejnej správy povinnými osobami v platnom znení,
      34. zohľadniť skutočnosť, že sú a budú použité všetky údaje, ktoré sú aktuálne vyhlásené za referenčné a voči ktorým platí podľa Zákona o e-Governmente povinnosť referencovania sa (viď. ust. § 52). Sú vypublikované na <https://metais.vicepremier.gov.sk/refregisters/list?page=1&count=20>,
      35. zabezpečiť, aby zhotovené Dielo poskytovalo automatizovaný monitoring a pravidelný reporting (v intervale minimálne 1 mesačne) SLA parametrov dodaných koncových a aplikačných služieb,
      36. zabezpečiť, aby zhotovené Dielo poskytovalo testovanie každej služby na nefunkčnosť a možnosť odosielania (automatizovaných) hlásení o nefunkčnosti služby,
      37. v prípade existencie centrálnej IKT zmluvy viažucej sa na dodávku licencií proprietárneho SW v rámci dodávaného Diela postupovať v zmysle uznesenia vlády č. 286/2019 o povinnosti prednostne pristupovať k platným a účinným centrálnym IKT zmluvám.
      38. dodať Dielo, ktorého základné požiadavky vychádzajú zo:
          1. schváleného **Prístupu k projektu** „*OnkoAsist – manažment cesty pacienta od nálezu po začiatok liečby“* (dostupné na: <https://metais.vicepremier.gov.sk/detail/Projekt/f5297dc3-cb38-4ef3-8c11-88ebda038850/cimaster?tab=projectDocumentsForm>),
          2. schváleného **Projektovému zámeru** k projektu „*OnkoAsist – manažment cesty pacienta od nálezu po začiatok liečby“* (dostupné na: <https://metais.vicepremier.gov.sk/detail/Projekt/f5297dc3-cb38-4ef3-8c11-88ebda038850/cimaster?tab=projectDocumentsForm>) ,
          3. schváleného **Katalógu požiadaviek** k projektu „*OnkoAsist – manažment cesty pacienta od nálezu po začiatok liečby“* (dostupné na: <https://metais.vicepremier.gov.sk/detail/Projekt/f5297dc3-cb38-4ef3-8c11-88ebda038850/cimaster?tab=projectDocumentsForm>).
      39. pri návrhu Cieľového konceptu zohľadniť princíp minimalizácie ekonomických dopadov na Objednávateľa a integrujúce sa subjekty uvedené v **Prílohe č. 1** tejto Zmluvy,
      40. umožniť Objednávateľovi vykonať audit bezpečnosti Systému i informačných systémov a prostredia Zhotoviteľa používaných pri plnení Diela a priamo alebo nepriamo súvisiacim s plnením Diela, a to na overenie miery dodržiavania bezpečnostných požiadaviek relevantných právnych predpisov a zmluvných požiadaviek.
      41. prijať opatrenia na zabezpečenie nápravy zistení z auditu bezpečnosti podľa predchádzajúceho ustanovenia tohto bodu Zmluvy,
      42. postupovať pri vykonávaní Diela a zabezpečiť súlad Diela aj s ostatnou vyššie výslovne neuvedenou legislatívou a súvisiacimi dokumentmi, ktoré sa vzťahujú na Dielo (plnenie Diela), platnými v čase plnenia.
   3. Ak v tejto Zmluve nie je uvedené inak, Zhotoviteľ je povinný písomne poskytnúť Objednávateľovi (jeho Projektovému manažérovi alebo osobe, ktorú Objednávateľ splnomocní alebo preukázateľne poverí) akékoľvek informácie vzťahujúce sa k stavu plnenia tejto Zmluvy informáciu alebo súvisiacu s plnením na základe žiadosti Objednávateľa, a to do 5 (piatich) dní od obdržania žiadosti Objednávateľa.
   4. Zhotoviteľ zodpovedá za to, že Dielo neobsahuje žiadne Objednávateľom nevyžiadané alebo neschválené funkcie a vlastnosti.
   5. Zhotoviteľ je ďalej povinný:
      1. až do odovzdania a prevzatia Diela ako celku udržiavať jeho jednotlivé časti už nasadené do prevádzky v súlade s dodanou administrátorskou dokumentáciou, poskytovať Objednávateľovi nevyhnutnú súčinnosť za účelom používania nasadených častí Diela na účel, na ktorý boli vytvorené, ako aj udržiavať po túto dobu odovzdanú Dokumentáciu v zmysle tejto Zmluvy, najmä používateľskú a administrátorskú dokumentáciu, prípadne jej doplnky vzniknuté počas plnenia tejto Zmluvy (vrátane záručných opráv), v súlade s aktuálnym stavom rozpracovanosti Diela,
      2. v prípade potreby bezodkladne špecifikovať a predložiť Objednávateľovi požiadavky na potrebný HW a kompatibilitu SW,
      3. zabezpečiť, aby Objednávateľ bol bez zbytočného odkladu upovedomený o aktuálnych legislatívnych zmenách všeobecného charakteru, prípadne iných zmenách u Zhotoviteľa, ktoré majú, resp. môžu mať vplyv na predmet plnenia Zmluvy,
      4. zabezpečiť, aby Objednávateľ bol oprávnený kedykoľvek a kdekoľvek zverejniť zoznam autorov autorských diel v zmysle článku 7. bodu 7.2, písm. c) tejto Zmluvy, predovšetkým zabezpečiť súhlas od jednotlivých autorov, ak sa takýto súhlas na zverejnenie zoznamu autorov autorských diel v zmysle právneho poriadku Slovenskej republiky vyžaduje,
      5. na základe žiadosti Objednávateľa zabezpečiť prítomnosť Kľúčových expertov, ktorá je nevyhnutná pre vykonávanie Diela, resp. jeho jednotlivých častí, ako aj na plnenie v zmysle bodu 5.5 písm. a) tohto článku Zmluvy v dohodnutom mieste plnenia,
      6. dodržiavať informačnú bezpečnosť, a to v súlade s podmienkami stanovenými v tejto Zmluve, v predpisoch informačnej bezpečnosti Objednávateľa, v príslušných platných právnych predpisoch,
      7. najneskôr do piatich (5) mesiacov od účinnosti tejto Zmluvy uzavrieť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona o KB obsahujúcou náležitosti minimálne v rozsahu Vyhlášky OBO (ďalej aj len ako „**Zmluva o BOaNP**“), ktorú predloží Objednávateľ, a vypracovať pred jej uzavretím analýzu rizík v zmysle ust. § 19 ods. 2 Zákona o KB a analýzu funkčného dopadu v zmysle ust. § 6 ods. 11 Vyhlášky o OBO, ktoré odovzdá Objednávateľovi; ak bude Zhotoviteľ v omeškaní s plnením tejto povinnosti, Objednávateľ je oprávnený požadovať od Poskytovateľa zmluvnú pokutu vo výške 10.000,- EUR (slovom: desaťtisíc eur) za každý začatý deň omeškania s plnením tejto povinnosti,
      8. uzavrieť v zmysle článku 12. bodu 12.3 tejto Zmluvy s Objednávateľom zmluvu o spracúvaní osobných údajov podľa GDPR a/alebo Zákona o ochrane osobných údajov (ďalej aj len „**Zmluva o spracúvaní osobných údajov**“), ktorú predloží Objednávateľ,
      9. strpieť výkon kontroly/auditu v súvislosti s plnením podľa tejto Zmluvy zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä ale nielen Zákona o EŠIF, Zákona o finančnej kontrole a audite a Zmluvy o poskytnutí NFP a jej príloh vrátane Všeobecných zmluvných podmienok, a poskytnúť im riadne a včas všetku potrebnú súčinnosť,
      10. minimálne po dobu účinnosti tejto Zmluvy zamestnávať .... osôb so zmenenou pracovnou schopnosťou a túto skutočnosť na požiadanie Objednávateľa relevantným spôsobom preukázať,
      11. integrovať sa na Service Desk Objednávateľa najneskôr do štyroch (4) mesiacov od účinnosti tejto Zmluvy, ak sa Zmluvné strany nedohodnú na inej lehote; ak bude Zhotoviteľ v omeškaní s plnením tejto povinnosti, Objednávateľ je oprávnený požadovať od Poskytovateľa zmluvnú pokutu vo výške **3.000,- EUR** (slovom: tritisíc eur) za každý začatý deň omeškania s plnením tejto povinnosti,
      12. poučiť pracovníkov Zhotoviteľa ako aj tretích strán pracujúcich na strane Zhotoviteľa o bezpečnostných pravidlách Objednávateľa, s ktorými bol Zhotoviteľ preukázateľne oboznámený,
      13. informovať Objednávateľa o všetkých skutočnostiach, ktoré by mohli negatívne vplývať na predmet plnenia tejto Zmluvy,
      14. oboznámiť Objednávateľa so všetkými skutočnosťami, ktoré predstavujú porušenie informačnej bezpečnosti alebo môžu zásadne zvyšovať bezpečnostné riziko,
      15. na požiadanie alebo po skončení Zmluvy poskytnuté dokumenty a dáta vrátiť na dohodnutom médiu a formáte alebo ich komisionálne zničiť, a to podľa pokynu Objednávateľa,
      16. neriadene neodnášať dáta z prostredia Objednávateľa; v prípade potreby písomne požiada o ich kópiu,
      17. maximálne využiť prostriedky informačnej architektúry IS ezdravie a IS JRUZ pre dodanie OnkoAsist – zdieľané komponenty
   6. Ak Objednávateľ nestanoví inak, vstup a pohyb zamestnancov Zhotoviteľa a/alebo Subdodávateľov do priestorov Objednávateľa v súvislosti s plnením tejto Zmluvy je možný iba v sprievode na to určeného zamestnanca Objednávateľa.
   7. V prípade rozporu medzi ustanoveniami príslušnej legislatívy a súvisiacimi dokumentmi alebo medzi ustanoveniami príslušnej legislatívy, resp. súvisiacimi dokumentmi navzájom, ak príslušná legislatíva a/alebo súvisiace dokumenty nestanovujú inak, Objednávateľ určí, ktorými ustanoveniami príslušnej legislatívy a/alebo súvisiacich dokumentov je Zhotoviteľ povinný sa riadiť.
   8. Porušenie povinností podľa článku 5. tejto Zmluvy, s výnimkou povinností v bode 5.1 a povinností v bode 5.2 pod písm. g), i), j) a k), sa považuje za podstatné porušenie tejto Zmluvy.
   9. Objednávateľ je oprávnený počas vykonávania Diela, a to aj po akceptácii časti Diela, pokynom nariadiť Zhotoviteľovi úpravu Diela, vrátane akceptovaných častí Diela, najmä z dôvodu zmien právnych predpisov a/alebo z dôvodu vyvolaných zmien projektov s presahom na realizáciu Diela, iba za predpokladu, že pokyn nemá zásadný vplyv na výšku ceny za Dielo alebo jeho časť a/alebo nákladov Zhotoviteľa spojených s vykonaním Diela alebo jeho časti a/alebo rozsah činností potrebných na vykonanie Diela alebo jeho časti. Ak takýto pokyn má zásadný vplyv na výšku ceny za Dielo alebo jeho časť resp. nákladov spojených s vykonaním Diela alebo jeho časti a/alebo rozsah činností potrebných na vykonanie Diela alebo jeho časti, vyžaduje sa uzatvorenie písomného dodatku k tejto Zmluve s ust. § 18 ZVO.
   10. Objednávateľ má právo počas doby zhotovenia Diela poveriť výkonom podporných aktivít projektu tretiu osobu. O uvedenej skutočnosti informuje Objednávateľ Zhotoviteľa písomne. Zhotoviteľ bude takéto rozhodnutie akceptovať a bude poskytovať všetky informácie potrebné k riadnemu zabezpečeniu týchto podporných aktivít.
5. MIESTO A TERMÍN VYKONANIA DIELA
   1. Ak sa Zmluvné strany nedohodnú inak, miestom zhotovenia Diela je sídlo Objednávateľa, a ak to technické podmienky umožňujú a ak sa Zmluvné strany na tom dohodnú, Zhotoviteľ môže plniť Dielo aj prostredníctvom vzdialeného prístupu. Zhotoviteľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, s ktorými bol Zhotoviteľ preukázateľne oboznámený.
   2. Zhotoviteľ sa zaväzuje zhotoviť Dielo podľa časového harmonogramu, ktorý tvorí **Prílohu č. 2** tejto Zmluvy.Porušenie povinnosti Zhotoviteľa vykonať Dielo alebo ktorúkoľvek časť Diela (plnenie Diela) podľa časového harmonogramu, ktorý je uvedený v **Prílohe č. 2** tejto Zmluvy, sa považuje za podstatné porušenie Zmluvy a je dôvodom, ktorý oprávňuje Objednávateľa odstúpiť od tejto Zmluvy. Pre vylúčenie pochybností, pod porušením povinnosti Zhotoviteľa vykonať Dielo podľa časového harmonogramu sa rozumie nedodržanie ktoréhokoľvek termínu pre riadne ukončenie a odovzdanie plnenia Diela uvedeného v časovom harmonograme.
   3. Ak prípadné omeškanie Objednávateľa s poskytnutím súčinnosti, ktorú je povinný poskytnúť Zhotoviteľovi má alebo preukázateľne bude mať vplyv na dodržanie harmonogramu v zmysle **Prílohy č. 2** a na lehotu na vykonanie Diela v zmysle predchádzajúceho bodu tohto článku. Zmluvy, tzn. ak sa jedná o neposkytnutie takej súčinnosti, ktorá je nevyhnutná pre včasné vykonanie Diela, Zhotoviteľ nie je v omeškaní so zhotovením Diela a lehota na vykonanie jednotlivých častí Diela sa predĺži o čas omeškania Objednávateľa s poskytnutím súčinnosti. To však platí len za predpokladu, že najneskôr druhý (2) pracovný deň po vzniku omeškania Objednávateľa Zhotoviteľ písomne upozornil Projektového manažéra Objednávateľa na konkrétne vymedzenú povinnosť súčinnosti, s ktorou je Objednávateľ v omeškaní, a toto upozornenie pravidelne písomne obnovoval najmenej jedenkrát za päť (5) dní až do dosiahnutia nápravy. Pokiaľ tento postup nebude dodržaný, lehota na vykonanie Diela sa nebude predlžovať. V prípade omeškania so zhotovením jednotlivých častí Diela, ktoré bude preukázateľne spôsobené Objednávateľom, sa lehota na plnenie primerane predĺži dohodou oboch Zmluvných strán, najmenej však o dobu omeškania spôsobeného Objednávateľom.
   4. Pre zamedzenie pochybností sa Zmluvné strany dohodli, že akúkoľvek zmenu týkajúcu sa  termínu vykonania Diela ako celku alebo jeho časti je možné vykonať výlučne na základe uzatvorenia písomného dodatku k tejto Zmluve v súlade s ust. § 18 ZVO.
   5. Objednávateľ je oprávnený kedykoľvek z akéhokoľvek dôvodu alebo aj bez uvedenia dôvodu nariadiť Zhotoviteľovi prerušenie realizácie Diela alebo jeho časti, a to formou písomného oznámenia doručeného Zhotoviteľovi. Doručením oznámenia Zhotoviteľovi nastávajú účinky prerušenia realizácie Diela/jeho časti Zhotoviteľom, ktoré trvá počas doby uvedenej v oznámení Objednávateľa. Prerušenie realizácie Diela/jeho časti pominie uplynutím doby uvedenej v oznámení Objednávateľa alebo doručením písomnej výzvy Objednávateľa Zhotoviteľovi na pokračovanie v realizácii Diela/jeho časti, ak sa Zmluvné strany nedohodnú inak. Objednávateľ je oprávnený dobu trvania prerušenia realizácie Diela/jeho časti jednostranne predĺžiť, nariadiť prerušenie realizácie Diela/jeho časti aj opakovane a/alebo nariadiť prerušenie realizácie Diela/jeho časti aj na dobu neurčitú. V prípade prerušenia realizácie Diela/jeho časti sa lehota na plnenie podľa tejto Zmluvy primerane predĺži dohodou oboch Zmluvných strán, najmenej však o dobu prerušenia. Pre zamedzenie pochybností sa stanovuje, že lehotu na vykonanie Diela alebo jeho častí je možné predĺžiť iba na základe písomného dodatku k tejto Zmluve podpísaného oboma zmluvnými stranami. Počas trvania prerušenia realizácie Diela/jeho časti nevzniká Zhotoviteľovi právo uplatňovať si voči Objednávateľovi akékoľvek nároky z dôvodu takéhoto prerušenia (napr. náhrada škody, náklady spojené s prerušením a pod.) ani právo odstúpiť od tejto Zmluvy z dôvodu prerušenia realizácie Diela alebo jeho časti.
6. ODOVZDANIE A PREVZATIE DIELA
   1. Odovzdanie a prevzatie jednotlivých častí Diela podľa tejto Zmluvy sa uskutoční v súlade s časovým harmonogramom podľa **Prílohy č. 2** a na základe akceptačného protokolu (ďalej len „**Akceptačný protokol**“), ktorý bude písomne schvaľovaný Riadiacim výborom. Akceptačný protokol sa predkladá na schválenie Riadiacemu výboru po jeho podpísaní Projektovým manažérom Objednávateľa, Projektovým manažérom Zhotoviteľa a príslušnými Kľúčovými expertmi. Ak to vyplýva z povahy príslušnej časti Diela podľa **Prílohy č. 1,** Cieľového konceptu, resp. plánu etáp, Objednávateľ za prítomnosti Projektového manažéra Zhotoviteľa alebo Zhotoviteľ za prítomnosti Projektového manažéra Objednávateľa vykoná pre dané plnenie Diela skúšobné a akceptačné testy, pričom v takom prípade zmluvné strany postupujú podľa príslušných bodov tohto článku Zmluvy (najmä 7.4 až 7.11); v prípade ak sa vykonanie skúšobných a akceptačných a testov nevyžaduje, ako aj v prípade plnenia podľa bodu 7.12, 7.13 a 7.14 tohto článku Zmluvy, postupujú zmluvné strany podľa bodu 7.19 tohto článku Zmluvy. Výsledok skúšok sa zachytí v zápisnici podpísanej oboma stranami zastúpenými členmi Riadiaceho výboru. Ak skúšky vykonáva Objednávateľ a Zhotoviteľ nie je prítomný, podpíše zápisnicu namiesto neho hodnoverná a nestranná osoba, ktorá sa na skúškach zúčastnila. V prípade, že skúšky vykonáva Zhotoviteľ a Objednávateľ nie je prítomný, skúšku nemožno vykonať a podpis Objednávateľa na zápisnici postupom podľa § 555 Obchodného zákonníka nemožno nahradiť; na vykonanie skúšky sa vždy vyžaduje prítomnosť oprávnenej osoby Objednávateľa. Pred odovzdaním a prevzatím Diela bude tiež vykonaná kontrola podľa bodu 22.23 Zmluvy. Odovzdanie Diela alebo je časti je zrealizované podpisom Akceptačného protokolu v zmysle bodu 7.2 tohto článku Zmluvy.
   2. Zmluvné strany sa zaväzujú podpísať Akceptačný protokol v štyroch (4) rovnopisoch, z ktorých dva (2) rovnopisy obdrží Objednávateľ a dva (2) rovnopisy obdrží Zhotoviteľ. Akceptačný protokol podpisujú: (i) Projektový manažér Objednávateľa, (ii) Projektový manažér Zhotoviteľa, (iii) všetci členovia Riadiaceho výboru a (iv) príslušní Kľúčoví experti. Akceptačný protokol musí obsahovať identifikáciu odovzdávajúceho a preberajúceho, špecifikáciu odovzdávanej a preberanej časti Diela, vyhlásenie, že na danom plnení neviaznu žiadne právne vady a nevysporiadané práva tretích osôb, ako aj prílohy v zmysle tejto Zmluvy. Prílohou Akceptačného protokolu je/sú:
      1. zápisnica o akceptačných testoch so zdokumentovanými výsledkami testovania, ak preberaná časť Diela požaduje akceptačné testy,
      2. v prípade, ak bude preberaná časť Diela, na ktorú sa vzťahuje Vyhláška o riadení projektov, Vyhláška o štandardoch pre ITVS, Vyhláška o BOITVS, tak vyhlásenie o dodržaní štandardov pre informačné technológie verejnej správy formou podrobného odpočtu splnenia jednotlivých relevantných požiadaviek,
      3. zoznam autorov autorských diel vytvorených v rámci plnenia tejto Zmluvy, ak sú súčasťou Diela alebo jeho časti, vrátane dokladu preukazujúceho oprávnenie Zhotoviteľa udeliť Objednávateľovi k preberanému autorskému dielu licenciu v rozsahu podľa článku 11. bodu 11.2 tejto Zmluvy,
      4. prezenčné listiny z vykonaných školení a použitý školiaci materiál, v prípade ak boli k preberanej časti Diela vykonané školenia užívateľov,
      5. iné písomnosti (napr. preberací protokol, písomné záznamy, vyjadrenia, Dokumentácia k preberanej časti Diela a pod.), ktoré súvisia s akceptáciou preberanej časti Diela.
   3. Ak Zhotoviteľ odovzdáva také časti Diela, ktoré vyžadujú osvedčenie kvality, zaväzuje sa priložiť k Akceptačnému protokolu dokumenty a doklady osvedčujúce ich kvalitu a/alebo kompletnosť (napr.: zoznam dodávok, osvedčenie o akosti a kompletnosti, návody na inštaláciu a obsluhu, atesty, správy o vykonaní odborných prehliadok a skúšok, výsledky testovania a skúšok, certifikáty, osvedčenia o vykonaných skúškach, použitých materiáloch a výrobkoch, doklady o spôsobe likvidácie odpadov, a pod.), ak takéto dokumenty už neboli súčasťou ponuky predloženej Objednávateľovi.
   4. Zmluvné strany sa zaväzujú podpísať Akceptačný protokol pre jednotlivé časti Diela za podmienky, že bude potvrdené riadne zhotovenie príslušnej časti Diela a jej úplnosť a funkčnosť v súlade s akceptačnými alebo overovacími kritériami podľa tejto Zmluvy. V prípade odovzdávania a preberania poslednej časti Diela, ktorá spolu s už skôr odovzdanými časťami Diela tvorí Dielo podľa tejto Zmluvy, je podmienkou podpísania Akceptačného protokolu odstránenie všetkých Vád Diela. Podpis Objednávateľa na Akceptačnom protokole nemožno nahradiť postupom podľa § 555 Obchodného zákonníka ani iným spôsobom.
   5. Ak dôjde pri plnení tejto Zmluvy k zhotoveniu databázy v súlade s ust. § 135 Autorského zákona, uvedie sa táto skutočnosť v príslušnom Akceptačnom protokole. Súčasťou akceptačných testov, ktoré predchádzajú akceptačnému protokolu je v tomto prípade detailná špecifikácia databázy tvoriacej súčasť Diela alebo jeho časti.
   6. Akceptačné testy Diela alebo jeho časti sa uskutočnia v súlade s časovým plánom akceptačných testov uvedeným v časovom harmonograme tvoriacom **Prílohu č. 2** tejto Zmluvy, ktorých výsledkom je podpísanie Akceptačného protokolu. Ak sa akceptačné testy uskutočnia v inom termíne ako je plánované podľa harmonogramu Zhotoviteľ písomne informuje Objednávateľa o novom/zmenenom termíne akceptačných testov najmenej 5 (päť) pracovných dní pred ich uskutočnením.
   7. Pred vykonaním akceptačných testov podľa tejto Zmluvy je Zhotoviteľ povinný uskutočniť vlastné interné testovanie Diela alebo jeho časti aj v rozsahu komponentov OnkoAsist – testovanie a s využitím aj už existujúcej dokumentácie k doposiaľ uskutočneným testom a akceptačným kritériám stanovených pre IS ezdravie a IS JRUZ, a to overenie komplexnej funkčnosti Diela s IS ezdravie a IS JRUZ. Zhotoviteľ sa zaväzuje najmenej 5 (päť) pracovných dní pred vykonaním akceptačných testov písomne informovať Objednávateľa o pripravenosti Diela alebo jeho časti na začatie akceptačných testov, pričom je zároveň povinný priložiť písomný protokol a výsledky testov z vlastných interných testov Diela alebo jeho časti, ktorými preukazuje pripravenosť Diela alebo jeho časti na splnenie akceptačných kritérií. Ako súčasť písomnej informácie podľa predchádzajúcej vety je Zhotoviteľ povinný uviesť aj informáciu o verzii zdrojového kódu a verzii systému každého jednotlivého čiastkového plnenia tvoriaceho Systém, ktoré je počítačovým programom; zdrojový kód a súvisiacu dokumentáciu odovzdá Zhotoviteľ Objednávateľovi v lehote podľa článku 10. bodu 10.1 tejto Zmluvy.
   8. Akceptačné testy budú vykonávané vždy na infraštruktúre Objednávateľa a v oddelených predprodukčných (testovacích) prostrediach (t. j. bez možnosti ovplyvniť bežnú činnosť Objednávateľa, mimo produkčných databáz) a v rozsahu podľa bodu 7.7 tejto Zmluvy, ak sa Zmluvné strany vopred výslovne nedohodnú inak. Objednávateľ je oprávnený sa týchto testov zúčastniť a osvedčiť ich konanie.
   9. V prípade, ak odovzdávaná časť Diela nespĺňa akceptačné kritériá, Objednávateľ uvedie v zápisnici o akceptačných testoch a popíše všetky identifikované Vady preukázateľné na strane Zhotoviteľa v súlade s akceptačnými kritériami komponentov OnkoAsist - testovanie a navrhne nový termín pre akceptačný test. Zhotoviteľ sa zaväzuje bezodkladne, najneskôr do piatich (5) pracovných dní po neúspešnom akceptačnom teste odstrániť všetky Vady vytknuté Objednávateľom a opätovne uskutočniť nevyhnutné akceptačné testy. V prípade ak vada bola spôsobená na časti IS ezdravie, ktorá nebola vytvorená Zhotoviteľom ako integrálna súčasť Diela a ani nebola nepriamo spôsobená úpravami Zhotoviteľa v rámci plnenia Zmluvy, Objednávateľ zabezpečí súčinnosť tretej strany za účelom opravy takejto vady. Počas obdobia opravy treťou stranou neplynie lehota na odstránenie Vád zo strany Zhotoviteľa. Zmluvné strany sa zaväzujú postupovať týmto spôsobom, až pokiaľ nebudú splnené všetky akceptačné kritériá pre príslušný akceptačný test alebo príslušná časť Diela nebude akceptovaná iným spôsobom. Pri opakovaní akceptačných testov sa postupuje primerane podľa tohto článku 7. Zmluvy.
   10. Zmluvné strany sa zaväzujú dodržiavať časový plán akceptačných testov a pri výskyte Vád vynaložiť nevyhnutné úsilie na jeho dodržanie. Vady, ktoré sa vyskytnú pri akceptačných testoch, budú klasifikované podľa ich závažnosti a Zmluvné strany sa zaväzujú poskytovať si všetku nevyhnutnú súčinnosť na odstránenie Vád už v priebehu akceptačných testov.
   11. Zápisnica o akceptačných testoch musí obsahovať správu o priebehu akceptačného testu a klasifikáciu zistených Vád, vrátane Vád, ktoré boli spôsobené priamo alebo nepriamo dodávaným Dielom alebo jeho časťou v rozsahu komponentov OnkoAsist – testovanie podľa stupňa ich závažnosti. Rozdelenie Vád podľa stupňa závažnosti bude vykonané Objednávateľom podľa **Prílohy č. 5** nasledovne:
       1. Vada úrovne A (1)
       2. Vada úrovne B (2)
       3. Vada úrovne C (3).
   12. Zmluvné strany sa dohodli, že akceptačné testy prebehli úspešne a akceptačné kritériá sú splnené, ak odovzdávaná časť Diela neobsahuje **žiadnu Vadu úrovne A**, pričom môže obsahovať **maximálne** **1 Vadu úrovne B** a zároveň **maximálne** **2 Vady úrovne C**. V prípade splnenia akceptačných kritérií podľa predchádzajúcej vety opakovanie akceptačných testov nie je potrebné, Zhotoviteľ je však naďalej povinný v lehotách podľa tohto článku Zmluvy odstrániť všetky Vady podľa príslušnej zápisnice o akceptačnom teste na vlastné náklady a zároveň odovzdať Objednávateľovi upravený zdrojový kód príslušného plnenia tvoriaceho Systém, ak charakter odstránenej Vady vyžadoval úpravu zdrojového kódu.
   13. Zhotoviteľ sa zaväzuje odstrániť všetky Vady uvedené v zápisnici o akceptačnom teste v tam dohodnutej lehote. V prípade absencie dohody je Zhotoviteľ povinný odstrániť Vady úrovne B do piatich (5) pracovných dní od podpísania zápisnice o akceptačnom teste a Vady úrovne C do desiatich (10) pracovných dní od podpísania zápisnice o akceptačnom teste; lehoty uvedené v **Prílohe č. 5** sa pre odstraňovanie týchto Vád neuplatnia. Ak bude Zhotoviteľ v omeškaní s plnením povinnosti odstrániť zistené Vady, Objednávateľ je oprávnený požadovať od Zhotoviteľa zmluvnú pokutu podľa bodu 19.4 tejto Zmluvy.
   14. Ak v tejto Zmluve nie je ustanovené inak alebo sa Zmluvné strany nedohodnú inak, Zhotoviteľ je povinný odovzdať Objednávateľovi súčasne s dodaním Diela, resp. jeho časti, t. j. pri podpise Akceptačného protokolu, minimálne nasledovnú dokumentáciu formou jej vyhotovenia alebo úpravy, ak takouto Dokumentáciou Objednávateľ už disponuje:
       1. zdrojové kódy s popisom v elektronickej forme na centrálny repozitár dokumentácie Objednávateľa (wiki) vrátane súvisiacej dokumentácie v súlade s článkom 10. tejto Zmluvy,
       2. technickú dokumentáciu s popisom v slovenskom jazyku v elektronickej forme na centrálny repozitár dokumentácie Objednávateľa, ktorá bude obsahovať:

* postup skompilovania aplikácie,
* dátový model systému ,
* popis integračnej, aplikačnej a technickej architektúry,
* väzby na iné systémy,
* popis tokov dát,
* procesné modely elektronických služieb;
  + 1. prevádzkovú dokumentáciu v slovenskom jazyku v elektronickej forme na centrálny repozitár dokumentácie Objednávateľa, ktorá bude obsahovať:
* inštalačný postup aplikácie,
* konfiguráciu systémového SW, serverov, sieťových a bezpečnostných komponentov a pracovných staníc,
* chybové stavy a postup ich riešenia,
* popis mechanizmu riadenia prístupu užívateľov k dátam a k funkciám aplikácie,
* popis nastavených a požadovaných prístupových práv užívateľov a komunikujúcich systémov,
* popis dávkových procedúr, nastavenie a postupnosť ich spúšťania,
* popis procedúr pre zálohovanie a obnovu dát,
* popis použitých a navrhovaných technických číselníkov, ich naplnenie pri inicializácii,
* popis systému žurnálovania,
* popis recovery procedúry;
  + 1. užívateľskú dokumentáciu v slovenskom jazyku v elektronickej forme na centrálny repozitár dokumentácie Objednávateľa, ktorá bude obsahovať:
* popis systému a počítačového programu a jeho funkcií,
* postupy a úkony potrebné pre riadne užívanie počítačového programu,
* chybové a neštandardné stavy a dostupné spôsoby ich riešenia;
  + 1. metadáta v softvérovom prostriedku na správu údajov v elektronickej forme na centrálny repozitár dokumentácie Objednávateľa,
    2. bezpečnostnú dokumentáciu v slovenskom jazyku v elektronickej forme na centrálny repozitár dokumentácie Objednávateľa, ktorá bude obsahovať,
       - popis a zoznam bezpečnostných nastavení,
       - popis technických a kybernetických a informačných rizík,
       - bezpečnostný projekt,
       - zoznam a popis rozdielov v použitých bezpečnostných štandardoch,
       - popis podľa akých štandardov metodik v rámci vývoja aplikácie sa postupuje (metodika napr. SLDC, frameworky, bezpečnostné nastavenia pre frameworky, hardenig atd.),
       - špecifikácia kritických a medzných hodnôt v a pre prevádzku Systému a monitoring,
       - výsledky bezpečnostných testov a testov zraniteľností,
       - v rámci riadenia prístupov popis roly pre správu Systému nie z pohľadu aplikácie.
  1. Zhotoviteľ je povinný odovzdať Objednávateľovi súčasne s dodaním podporných prostriedkov a konverzných programov dokumentáciu o podporných prostriedkoch a konverzných programoch v slovenskom jazyku v elektronickej forme na centrálny repozitár dokumentácie Objednávateľa, ktoré budú obsahovať:
  2. popis podporných prostriedkov a konverzných programov a jeho funkcií,
  3. popis technického zabezpečenia (HW prostredie),
  4. inštalačné postupy, podmienky inštalácie, požiadavky na prostredie inštalácie,
  5. popis konfigurácie a nastavenia podporných prostriedkov a konverzných programov,
  6. postupy a úkony potrebné pre riadne užívanie podporných prostriedkov a konverzných programov.
  7. Pre zamedzenie pochybností, povinnosti Zhotoviteľa v zmysle bodov 7.14 a 7.15 tohto článku Zmluvy platia i na akékoľvek opravy, zmeny, doplnenia, upgrade alebo update zdrojového kódu a/alebo vyššie uvedenej dokumentácie, ku ktorým dôjde pri plnení tejto Zmluvy alebo v rámci záručných opráv. Zdrojové kódy budú vytvorené vyexportovaním z vývojového prostredia a budú odovzdané Objednávateľovi na centrálny repozitár dokumentácie Objednávateľa (wiki).
  8. Odovzdaním Diela, resp. jeho časti, sa Objednávateľ stáva jediným a výhradným disponentom so všetkými informáciami zhromaždenými alebo získanými počas zhotovovania Diela a prevádzky Diela vrátane vytvoreného riešenia, jeho zmien a servisu.
  9. Ak nie je v tejto Zmluve ustanovené inak, Zhotoviteľ je povinný odovzdať Objednávateľovi dokumentáciu k Dielu alebo jeho časti v elektronickom formáte na centrálny repozitár dokumentácie Objednávateľa.
  10. Dokumentácia, ktorá je súčasťou Diela, bude akceptovaná nasledovne:
      1. Zhotoviteľ povinný predložiť Objednávateľovi príslušnú dokumentáciu (výstupy) vo forme návrhu, a to najneskôr v lehote pätnásť **(15) pracovných** **dní** pred plánovaným termínom odovzdania vo forme konečných výstupov.
      2. Objednávateľ je oprávnený zaslať pripomienky k dokumentácii v dohodnutom formáte v lehote **do osem (8) pracovných dní** odo dňa jej doručenia Objednávateľovi. V prípade, že Objednávateľ svoje pripomienky k dokumentácii (návrhu) neoznámi v stanovenej lehote, má sa za to, že s obsahom predloženej dokumentácie súhlasí.
      3. Zhotoviteľ je povinný **do päť (5) pracovných** **dní** pripomienky odborne posúdiť a upraviť návrh dokumentácie v súlade so vznesenými pripomienkami, a to za pomoci nástroja/funkcie programového vybavenia, v ktorom bol daný výstup vytvorený, ktorý umožňuje sledovanie zmien, a odovzdať Objednávateľovi upravenú verziu dokumentácie spolu s odpočtom zapracovania pripomienok Objednávateľa, prípadne s uvedením rozporov (rozpor pripomienky s konkrétnou požiadavkou na Dielo alebo iná relevantná skutočnosť, ktorá odôvodňuje nezapracovanie pripomienky Objednávateľa musia byť náležite preukázané.
      4. Ak Objednávateľ v lehote **najneskôr dva (2) pracovné dni** pred plánovaným termínom odovzdania dokumentácie (konečných výstupov) nevznesie výhrady k spôsobu zapracovania jeho pripomienok v zmysle predchádzajúceho písm. c) tohto bodu Zmluvy, je Zhotoviteľ povinný najneskôr v deň odovzdávania predložiť dokumentáciu v konečnej podobe Objednávateľovi, a to vo forme stanovenej touto Zmluvou, pričom následne zmluvné strany o riadnom poskytnutí dokumentácie (príslušných výstupov) vyhotovia Akceptačný protokol. V prípade, ak Objednávateľ vznesie výhrady k spôsobu zapracovania pripomienok a Zhotoviteľ tieto najneskôr do termínu odovzdania dokumentácie (konečných výstupov) nezapracuje, resp. neodstráni, nie je Objednávateľ povinný podpísať Akceptačný protokol.
      5. Ak nedôjde k akceptácii dokumentácie postupom podľa tohto bodu Zmluvy a/alebo ak zostanú medzi zmluvnými stranami otvorené (nezapracované) rozpory, vec sa predloží na posúdenie Riadiacemu výboru a o ďalšom postupe záväzne rozhodne Riadiaci výbor.
  11. Ak to povaha a rozsah dokumentácie (výstupu) a pripúšťa alebo je to odôvodnené inými skutočnosťami (vrátane prípadov, kedy je trvanie etapy podliehajúcej akceptačnému konaniu kratšie a nedovoľuje dodržanie vyššie uvedených lehôt) môžu sa Zmluvné strany vopred dohodnúť na primeranom skrátení lehôt na predloženie, pripomienkovanie a/alebo zapracovanie pripomienok.
  12. Ak posledná časť Diela, ktorá spolu s už skôr odovzdanými časťami Diela tvorí Dielo podľa tejto Zmluvy, splní akceptačné kritériá a Zhotoviteľ zabezpečí odstránenie všetkých Vád Diela, Zmluvné strany vyhotovia záverečný akceptačný protokol (ďalej aj len „**Záverečný akceptačný protokol“**), ktorého podpísaním sa má za to, že Dielo ako celok bolo riadne dokončené a odovzdané Zhotoviteľom a prevzaté zo strany Objednávateľa.
  13. Nebezpečenstvo škody a vlastnícke právo k jednotlivým plneniam Diela (hmotne zachyteným výsledkom činnosti) vytvoreným a/alebo dodaným na základe tejto Zmluvy prechádza na Objednávateľa odovzdaním príslušného plnenia Diela (časti Diela) potvrdeného formou podpísania Akceptačného protokolu oboma Zmluvnými stranami v súlade s týmto článkom 7. tejto Zmluvy, pričom platí, že vlastnícke právo k Dielu ako celku prechádza na Objednávateľa podpísaním Záverečného akceptačného protokolu oboma Zmluvnými stranami v súlade s týmto článkom 7. tejto Zmluvy.

1. ZÁRUKA A ODSTRAŇOVANIE VÁD POČAS ZÁRUKY
   1. Zhotoviteľ zodpovedá za to, že Dielo ako celok, ako aj ktorákoľvek jeho časť, je ku dňu podpisu príslušného akceptačného protokolu a počas záručnej doby bez Vád, t. j. najmä má funkčné a technické vlastnosti opísané v tejto Zmluve, najmä v **Prílohe č. 1**.
   2. Zhotoviteľ poskytuje na Dielo a jeho jednotlivé časti záruku počas trvania záručnej doby, ktorá plynie od riadneho odovzdania a prevzatia príslušnej časti Diela až do uplynutia **24 (dvadsaťštyri) mesiacov** od riadneho odovzdania a prevzatia Diela ako celku (Záverečný akceptačný protokol); ak je v prípade Preexistentného SW Zhotoviteľa alebo tretích strán v záručných podmienkach viažucich sa k príslušnému SW produktu stanovená dlhšia záručná doba, platí táto dlhšia záručná doba. Pod odovzdaním a prevzatím Diela ako celku sa rozumie riadne odovzdanie a prevzatie poslednej časti Diela, ktorá spolu s už skôr odovzdanými časťami Diela tvorí Dielo podľa tejto Zmluvy. Ak táto Zmluva zanikne skôr ako dôjde k odovzdaniu a prevzatiu Diela ako celku podľa tejto Zmluvy, záručná doba pre odovzdané a prevzaté časti Diela trvá do uplynutia 24 (dvadsaťštyri) mesiacov odo dňa zániku tejto Zmluvy. Počas záručnej doby Zhotoviteľ zodpovedá za funkcionality a funkčnosť Diela, ktoré musia byť v súlade so Zmluvou a jej príslušnými prílohami, ako aj s Cieľovým konceptom a Procesnou analýzou. Zhotoviteľ zaručuje, že v záručnej dobe bude Dielo spôsobilé na použitie na účel zodpovedajúci jeho určeniu v zmysle **Prílohy č. 1** tejto Zmluvy.
   3. Zhotoviteľ zaručuje, že odovzdané Dielo, resp. jeho časť, nemá právne Vady, predovšetkým nie je zaťažené právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Zhotoviteľa alebo jeho Subdodávateľov podľa tejto Zmluvy.
   4. Zhotoviteľ zaručuje, že k Dielu alebo jeho časti neexistujú v čase jeho odovzdania akékoľvek právne nároky vyplývajúce zo zmlúv s tretími stranami a že Dielo alebo jeho časť nie je predmetom vecného bremena alebo iného obdobného právneho vzťahu, ktorý by prípadne obmedzil Objednávateľa v užívaní Diela alebo jeho časti.
   5. Objednávateľ je oprávnený oznámiť Zhotoviteľovi Vady podľa tohto článku kedykoľvek do uplynutia záručnej doby podľa bodu 8.1 tejto Zmluvy, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o Vady skryté alebo zjavné. Objednávateľ oznamuje Vady prostredníctvom Service Desk, ak sa Zmluvné strany nedohodnú inak; v prípade výpadku/nedostupnosti Service Desk oznámenie realizuje e-mailom a v prípade výpadku/nedostupnosti e-mailu telefonicky alebo iným spôsobom odsúhlaseným Zmluvnými stranami. Po nahlásení Vady inak ako cez Service Desk je Objednávateľ povinný zaevidovať vadu vždy aj do Service Desk, a to bezodkladne. Objednávateľ je oprávnený požadovať od Zhotoviteľa bezplatné odstránenie Vady Diela alebo jeho časti, na ktorú sa vzťahuje záruka podľa tejto Zmluvy v lehotách podľa úrovne Vady uvedených v **Prílohe č. 5** k tejto Zmluve, ak sa Zmluvné strany nedohodnú na osobitnej lehote. Pre odstránenie pochybností, odstránením Vady sa rozumie trvalé vyriešenie Vady alebo poskytnutie náhradného riešenia, to však len na dobu do uplynutia lehoty na trvalé vyriešenie Vady v zmysle **Prílohy č. 5** tejto Zmluvy. Zhotoviteľ je povinný reagovať na nahlásenú vadu a potvrdiť prijatie nahlásenej Vady prostredníctvom Service Desk Objednávateľovi, ak sa Zmluvné strany nedohodnú inak, a to v lehote stanovenej podľa úrovne Vady v **Prílohe č. 5** tejto Zmluvy (lehota reagovania na nahlásenú vadu). V prípade výpadku/nedostupnosti Service Desk Zhotoviteľ je povinný reagovať na nahlásenú vadu v stanovenej lehote e-mailom a v prípade výpadku/nedostupnosti e-mailu telefonicky alebo iným spôsobom odsúhlaseným Zmluvnými stranami. Ak Zhotoviteľ reaguje na nahlásenú Vadu inak ako cez Service Desk, je Zhotoviteľ povinný vykonať zápis o reagovaní na nahlásenú Vadu vždy aj do Service Desk, a to bezodkladne.
   6. Objednávateľ je oprávnený pri uplatnení Vady stanoviť úroveň Vady. Zhotoviteľ posúdi správnosť kategorizácie Vady Objednávateľom a v prípade nesprávnej kategorizácie Vady Objednávateľom je Zhotoviteľ oprávnený odôvodnene odmietnuť kategorizáciu Vady Objednávateľom a so súhlasom Objednávateľa určiť správnu úroveň Vady. Do tej doby je však povinný reagovať na nahlásenú vadu a postupovať pri jej odstraňovaní v súlade s týmto článkom Zmluvy tak, ako to zodpovedá kategórií Vady určenej Objednávateľom. Pre zamedzenie pochybností, nárok na zmluvnú pokutu v zmysle článku 19. bodu 19.2 tejto Zmluvy má Objednávateľ aj v prípade, ak Zhotoviteľ neuznáva kategóriu Vady určenú Objednávateľom.
   7. Zhotoviteľ je povinný reklamovanú vadu bezplatne v stanovenej lehote, počítanej počnúc nahlásením Vady, v súlade s týmto článkom Zmluvy na svoje náklady odstrániť. O odstránení Vady Zhotoviteľ bezodkladne informuje Objednávateľa a vykoná zápis v Service Desk. Zmluvné strany sa zaväzujú potvrdiť odstránenie Vady v zápisnici o odstránení Vady podpísanej oboma Zmluvnými stranami, v ktorej uvedú aj predmet Vady, spôsob a čas jej odstránenia. Odstránenie Vady nesmie mať negatívny vplyv na konzistenciu a integritu dát a výsledky ich spracovania v prostrediach Objednávateľa.
   8. V prípade, ak Zhotoviteľ reklamované Vady v stanovenej lehote v súlade s týmto článkom Zmluvy neodstráni, je Objednávateľ oprávnený zabezpečiť odstránenie vád sám alebo prostredníctvom tretej osoby na náklady Zhotoviteľa. Nárok Objednávateľa na zmluvnú pokutu a nárok Objednávateľa na náhradu škody tým nie sú dotknuté.
   9. V prípade, ak nedôjde k odstráneniu Vady podľa jej úrovne v stanovenej lehote, takéto konanie Zhotoviteľa je podstatným porušením tejto Zmluvy.
   10. Zhotoviteľ zodpovedá za Vadu Diela (príslušnej časti Diela) aj v prípade, ak Vada vznikla v dôsledku úprav Diela (časti Diela) vykonaných Objednávateľom alebo treťou osobou poverenou Objednávateľom, a to za predpokladu, že bol s príslušnou úpravou (zásahom) oboznámený vopred; za takúto Vadu zodpovedá, ak vznikla do šiestich (6) mesiacov po podpise Záverečného akceptačného protokolu.
2. CENA A PLATOBNÉ PODMIENKY
   1. Objednávateľ je povinný zaplatiť Zhotoviteľovi za riadne a včasné vykonanie Diela na základe tejto Zmluvy cenu dojednanú v zmysle zákona č. 18/1996 Z. z. o cenách v znení neskorších predpisov v celkovej výške .... **EUR** (slovom: .... eur) bez DPH.
   2. Cena za Dielo sa skladá z cien za jednotlivé čiastkové plnenia v súlade s detailným rozpočtom, ktorý tvorí **Prílohu č. 3** tejto Zmluvy.
   3. Objednávateľ sa zaväzuje uhradiť cenu za Dielo, ku ktorej bude pripočítaná DPH v zmysle platných právnych predpisov.
   4. Cena za Dielo predstavuje konečnú odplatu za splnenie všetkých zmluvných záväzkov Zhotoviteľa vyplývajúcich z tejto Zmluvy a zahŕňa všetky a akékoľvek náklady a výdavky Zhotoviteľa na riadne a včasné vykonanie Diela, resp. jeho jednotlivých častí podľa tejto Zmluvy, vrátane odstránenia všetkých Vád, a zahŕňa v sebe aj všetky ostatné plnenia v rozsahu a na základe tejto Zmluvy, Opisu predmetu zákazky a Ponuky Zhotoviteľa, ako aj cenu za udelenie majetkových (licenčných) práv k Dielu podľa článku 11. tejto Zmluvy (odmena v zmysle Autorského zákona), vrátane ceny za licencie k Preexistentnému SW. Cena Diela pokrýva všetky zmluvné záväzky a všetky povinnosti nevyhnuté pre riadne vyhotovenie a dokončenie Diela, cla, daní, personálneho zabezpečenia, dopravy a akýchkoľvek iných poplatkov, ktoré bude nutné vynaložiť Zhotoviteľom na plnenie podľa tejto Zmluvy.
   5. V prípade nepreplatenia faktúry (zistenie nezrovnalostí) zo strany Sprostredkovateľského orgánu, Zhotoviteľ znáša neoprávnené výdavky v rozsahu Sprostredkovateľským orgánom jednoznačne identifikovanej chyby v predložených podkladoch Zhotoviteľa, ak neexistuje možnosť nápravy zo strany Zhotoviteľa.
   6. Zhotoviteľ je oprávnený fakturovať cenu podľa bodu 9.1 tejto Zmluvy po častiach v platobných míľnikoch podľa **Prílohy č. 2** tejto Zmluvy.
   7. Zhotoviteľ je oprávnený fakturovať cenu podľa tohto článku Zmluvy po odovzdaní a prevzatí príslušnej časti Diela (všetkých príslušných výstupov v rámci fakturačného míľnika), pričom predpokladom pre vznik nároku na zaplatenie ceny za Dielo, resp. jej príslušnej časti, je vyhotovenie a podpísanie príslušného Akceptačného protokolu. Zhotoviteľ je povinný vystaviť faktúru do pätnásť (15) dní od akceptácie odovzdania príslušnej časti Diela, najneskôr však do piateho (5) pracovného dňa mesiaca nasledujúceho po mesiaci, v ktorom bolo akceptované odovzdanie príslušnej časti Diela.
   8. Podklad pre uhradenie platby za jednotlivé fakturačné míľniky tvorí faktúra s nasledovnými prílohami: príslušné správy spolu s písomnými potvrdeniami o ich schválení a Akceptačné protokoly podpísané poverenými osobami Objednávateľa v zmysle tejto Zmluvy. Výdavky vo faktúre musia byť rozdelené do jednotlivých položiek s jednotkovými cenami zaokrúhlenými na 2 (dve) desatinné miesta s jednoznačnou identifikáciou, ktorej položky rozpočtu podľa **Prílohy č. 3** tejto Zmluvysa predmetná fakturovaná čiastka týka. Ku každej faktúre musia byť priložené aj podpísané originály pracovných výkazov vedených v zmysle článku 5. bodu 5.2, písm. i) Zmluvy a podpísané sumarizačné hárky vzťahujúce sa k fakturovanému plneniu. Každá faktúra vrátane príloh musí byť doručená Objednávateľovi v troch (3) rovnopisoch .
   9. Splatnosť faktúr je 60 (šesťdesiat) dní odo dňa ich doručenia Objednávateľovi, za predpokladu že faktúra bude spĺňať všetky náležitosti daňového dokladu v zmysle tohto článku Zmluvy. Objednávateľ je povinný uhradiť Zhotoviteľovi fakturovanú sumu prevodom na bankový účet Zhotoviteľa uvedený na faktúre; ak je tento účet iný ako je uvedený v tejto Zmluve, pripojí Zhotoviteľ vyhlásenie o oprávnení s účtom disponovať. Všetky poplatky súvisiace s bankovým prevodom znáša Objednávateľ. Faktúra sa považuje za uhradenú dňom pripísania fakturovanej sumy na účet Zhotoviteľa. Zhotoviteľ berie na vedomie, že na úhradu ceny Diela môžu byť použité finančné prostriedky z fondov EÚ.
   10. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v platnom znení a v zmysle zákona č. 431/2002 Z. z. o účtovníctve v platnom znení. V prípade jej neúplnosti alebo nesprávnosti je Objednávateľ oprávnený vrátiť ju Zhotoviteľovi na opravu alebo doplnenie vrátane povinných príloh; v takom prípade nová lehota splatnosti začne plynúť až dňom doručenia opravenej  faktúry Objednávateľovi. Objednávateľ je zároveň oprávnený požadovať doplniť textáciu faktúry s ohľadom na zdroj financovania Diela v zmysle pokynov poskytovateľa finančných prostriedkov. Toto znenie musí Objednávateľ poskytnúť Zhotoviteľovi v dostatočnom predstihu, kedy sa predpokladá fakturácia. Každá faktúra musí obsahovať osobitne nasledujúce náležitosti, ak sú dostupné Zmluvným stranám v čase vystavenia faktúry: identifikácia tejto Zmluvy, názov Operačného programu, názov projektu, názov ITMS projektu, kód ekonomickej klasifikácie, číslo a názov Zmluvy o NFP, identifikáciu príslušného fakturovaného plnenia v zmysle **Prílohy č. 3 tejto Zmluvy** (číslo položky, názov položky, jednotková cena a počet človekodní), špecifikácia platby (názov banky Zhotoviteľa vrátane SWIFT kódu, číslo účtu Zhotoviteľa vrátane čísla účtu v tvare IBAN, špecifikácia plnenia formou prílohy, pečiatka a podpis oprávnenej osoby Zhotoviteľa).
   11. Úhrada poslednej platby je podmienená tým, že si Zhotoviteľ splní všetky svoje záväzky týkajúce sa realizácie všetkých fakturačných míľnikov a spolu s faktúrou doručí Objednávateľovi konečnú správu schválenú Riadiacim výborom s písomným potvrdením o schválení všetkých správ a výkazov prác a Záverečný akceptačný protokol. Faktúra vrátane príloh musí byť doručená Objednávateľovi v dvoch (2) vyhotoveniach.
   12. Zhotoviteľ je povinný písomne oznámiť Objednávateľovi akúkoľvek zmenu údajov týkajúcich sa bankového účtu Zhotoviteľa, na ktorý má Objednávateľ posielať platby podľa tejto Zmluvy; oznámenie sa nevyžaduje, ak Zhotoviteľ uvádza bankový účet, na ktorý má byť zaslaná platba vo faktúre, ktorou si uplatňuje právo na zaplatenie ceny.
   13. Zhotoviteľ je povinný plniť svoje záväzky z tejto Zmluvy aj v prípade omeškania Objednávateľa so zaplatením ceny za Dielo, resp. jeho časť. Omeškanie Objednávateľa nemá vplyv na plnenie povinností na strane Zhotoviteľa.
   14. Pre vylúčenie pochybností, Objednávateľ si vyhradzuje právo do 3 mesiacov od nadobudnutia účinnosti tejto Zmluvy vylúčiť dodanie licencií Zhotoviteľom k Preexistentnému SW (položka č. .... v tabuľke ..... Prílohy č. 3 tejto Zmluvy) pri realizácii Diela a zaobstarať si potrebné licencie a licenčnú podporu od tretej osoby nezávisle od plnenia Zhotoviteľa. V prípade využitia práva Objednávateľa podľa predchádzajúcej vety, sa znižuje cena Diela, resp. príslušnej časti Diela, v časti licencií (licenčných poplatkov) o výšku ceny zodpovedajúcu nedodaným licenciám od Zhotoviteľa.
3. ZDROJOVÝ KÓD
   1. Zhotoviteľ je povinný v rámci akceptácie Diela odovzdať Objednávateľovi funkčné predprodukčné (testovacie), vývojové, integračné a produkčné prostredie, vrátane úplného a aktuálneho zdrojového kódu.
   2. Pokiaľ táto Zmluva nestanovuje inak, Zhotoviteľ je povinný najneskôr päť (5) pracovných dní pred uskutočnením akceptačných testov podľa článku 7. tejto Zmluvy odovzdať Objednávateľovi úplný aktuálny zdrojový kód každého jednotlivého plnenia Diela a súvisiacu dokumentáciu.
   3. Úplný zdrojový kód sa skladá zo zdrojového kódu každého počítačového programu tvoriaceho Systém, ktorý bol Zhotoviteľom vytvorený pri plnení podľa tejto Zmluvy (ďalej len „**vytvorený zdrojový kód**“) a zo zdrojového kódu každého počítačového programu vytvoreného nezávisle od Diela (ďalej len „**preexistentný zdrojový kód**“).
   4. Zdrojový kód musí byť spustiteľný v prostrediach Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane kompletnej dokumentácie zdrojového kódu (napr. interfejsov a pod.) takejto časti Systému. Zároveň odovzdaný zdrojový kód musí byť pokrytý testami (aspoň na 90%), musí dosahovať rating kvality (statická analýza kódu) podľa CodeClimate/CodeQL atď. (minimálne stupňa B). Zdrojový kód bude Objednávateľovi Zhotoviteľom odovzdaný v súlade s metodikou DevSecOps na centrálny repozitár dokumentácie Objednávateľa. O odovzdaní zdrojových kódov Objednávateľovi bude oboma Zmluvnými stranami spísaný a podpísaný písomný preberací protokol. Objednávateľ má právo skontrolovať odovzdané zdrojové kódy pred podpisom preberacieho protokolu.
   5. Povinnosti Zhotoviteľa uvedené v bodoch 10.2 až 10.4 tejto Zmluvy sa primerane použijú aj pre akékoľvek opravy, zmeny, doplnenia, upgrade alebo update zdrojového kódu Systému, jednotlivého čiastkového plnenia tvoriaceho Systém alebo ktorejkoľvek ich časti, ku ktorým dôjde pri plnení tejto Zmluvy alebo v rámci záručných opráv (ďalej len „**zmena zdrojového kódu**“). Dokumentácia zmeny zdrojového kódu musí obsahovať podrobný popis a komentár každého zásahu do zdrojového kódu.
   6. Ak odovzdaniu a prevzatiu príslušného plnenia podľa tejto Zmluvy nepredchádza vykonanie akceptačných testov, Zhotoviteľ je povinný odovzdať Objednávateľovi dokumentovaný zdrojový kód alebo akúkoľvek zdokumentovanú zmenu zdrojového kódu najneskôr v deň odovzdania a prevzatia príslušného plnenia podľa tejto Zmluvy. V prípade predčasného ukončenia tejto Zmluvy je Zhotoviteľ povinný odovzdať Objednávateľovi aktuálne dokumentované zdrojové kódy a koncepčné prípravné materiály všetkých súčastí Systému tak, aby bol Objednávateľ držiteľom zdrojového kódu minimálne k v danej chvíli aktuálnej verzii Systému.
   7. Zhotoviteľ berie na vedomie a súhlasí s tým, že Objednávateľ môže zdrojový kód alebo jeho zmeny neobmedzene používať, rozširovať, upravovať zdrojový kód bez súhlasu Zhotoviteľa a zdieľať s akýmikoľvek tretími osobami (najmä inými subjektmi verejnej správy a ich dodávateľmi) alebo ho uverejniť (najmä, avšak nielen, v zmysle bodov 10.9 a 10.10 tohto článku Zmluvy); Objednávateľ sa zaväzuje vopred informovať Zhotoviteľa o každej zmene zdrojového kódu a poskytnúť najnovšiu verziu zdrojového kódu časti Diela dodanej Zhotoviteľom, ku ktorej Zhotoviteľ poskytuje záruku, ak zmenu zdrojového kódu vykonal Objednávateľ alebo tretia strana; za takúto zmenu zdrojového kódu poskytuje záruku Zhotoviteľ podľa čl. 8 bodu 8.10 tejto Zmluvy. Obmedzenia nakladania s preexistentným zdrojovým kódom sú upravené aj v jednotlivých licenciách resp. sublicenciách k počítačovým programom podľa článku 11. tejto Zmluvy.
   8. Dielo môže obsahovať od zvyšku Diela oddeliteľný modul (časť) vytvorený Zhotoviteľom pri plnení tejto Zmluvy, ktorý je bez úpravy použiteľný aj tretími osobami, aj na iné alebo podobné účely, ako je účel vyplývajúci z tejto Zmluvy (ďalej aj len ako „**Modul**“).
   9. Vytvorený zdrojový kód Diela, s výnimkou Modulu podľa bodu 10.8 tohto článku Zmluvy, vrátane dokumentácie zdrojového kódu bude prístupný v režime podľa § 31 ods. 4 písm. b) Vyhlášky o štandardoch pre ITVS (s obmedzenou dostupnosťou pre orgán vedenia a orgány riadenia – zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na preexistentný zdrojový kód. Objednávateľ je oprávnený sprístupniť vytvorený zdrojový kód okrem orgánov podľa predchádzajúcej vety aj tretím osobám, ale len na špecifický účel, na základe riadne uzatvorenej písomnej zmluvy o mlčanlivosti a ochrane dôverných informácií.
   10. Vytvorený zdrojový kód Modulu (Modulov) vrátane dokumentácie zdrojového kódu Modulu (Modulov) bude zverejnený na základe rozhodnutia Objednávateľa buď:
       1. v režime podľa § 31 ods. 4 písm. a) Vyhlášky o štandardoch pre ITVS (verejné – zdrojový kód je dostupný pre verejnosť bez obmedzenia); týmto nie je dotknutý osobitný právny režim vzťahujúci sa na preexistentný zdrojový kód, alebo
       2. v režime podľa § 31 ods. 4 písm. b) Vyhlášky o štandardoch pre ITVS (s obmedzenou dostupnosťou pre orgán vedenia a orgány riadenia - zdrojový kód je dostupný len pre orgán vedenia a orgány riadenia).
   11. Použitie zdrojového kódu Objednávateľom podľa bodov 10.8 až 10.10 tohto článku Zmluvy neobmedzuje Objednávateľa na akékoľvek iné použitie zdrojového kódu v rozsahu uvedenom v bode 10.7 tohto článku Zmluvy.
   12. Ak je medzi zmluvnými stranami uzatvorená SLA zmluva, okamihom začatia poskytovania služieb podľa SLA zmluvy sa prístup k úplnému zdrojovému kódu Diela v predprodukčnom (testovacom), vývojom, integračnom a produkčnom prostredí, vrátane nakladania s týmto zdrojovým kódom, riadi podmienkami dohodnutými v SLA zmluve.
   13. Zhotoviteľ sa zaväzuje k tomu, že zdrojový kód, ktorý je vytvorený počas zhotovovania Diela alebo jeho časti, bude spĺňať podmienky Zákona o ITVS [najmä § 15 ods. 2 písm. d) bod 1 Zákona o ITVS] a to v rozsahu, v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu informačného systému.
4. PRÁVA DUŠEVNÉHO VLASTNÍCTVA
   1. Vzhľadom na to, že súčasťou Diela podľa tejto Zmluvy môže byť aj plnenie, ktoré môže napĺňať znaky autorského diela v zmysle Autorského zákona, je k týmto súčastiam Diela poskytovaná licencia za podmienok dohodnutých ďalej v tomto článku Zmluvy.
   2. Objednávateľ je oprávnený všetky súčasti Diela Zhotoviteľa považované za autorské dielo v zmysle Autorského zákona (ďalej len „**autorské dielo**“) používať podľa nižšie uvedených podmienok.
   3. Každé autorské dielo, vrátane počítačového programu alebo databázy, vytvorené Zhotoviteľom a/alebo ktorého vytvorenie zabezpečil Zhotoviteľ (napríklad prostredníctvom Subdodávateľa) výhradne na základe, resp. za účelom plnenia tejto Zmluvy, resp. vykonania Diela, je Objednávateľ oprávnený od okamihu účinnosti poskytnutia licencie k autorskému dielu podľa bodu 11.6 tejto Zmluvy používať toto autorské dielo (s výnimkou Modulu, na ktorý sa vzťahujú osobitné podmienky) časovo neobmedzene (po dobu trvania právnej ochrany majetkových práv) k akémukoľvek účelu a v rozsahu, v akom uzná za potrebné, vhodné či primerané. Pre vylúčenie pochybností to znamená, že Objednávateľ je oprávnený používať autorské dielo ako celok i jeho jednotlivé časti v neobmedzenom kvantitatívnom, vecnom (najmä na neobmedzený počet zariadení a užívateľov) a územnom rozsahu, a to všetkými do úvahy prichádzajúcimi spôsobmi, ktorými sú najmä právo autorské dielo akokoľvek spracovať (zmeniť a/alebo upraviť) alebo dať spracovať (zmeniť a/alebo upraviť) tretej osobe, zapracovanie autorského diela do ďalších autorských diel, súborných diel či do databáz, vyhotovenie neobmedzeného množstva rozmnoženín autorského diela, zverejnenie autorského diela, verejné rozširovanie originálu autorského diela alebo jeho rozmnoženiny predajom alebo inou formou prevodu vlastníckeho práva, verejné rozširovanie originálu autorského diela alebo jeho rozmnoženiny nájmom alebo vypožičaním, spracovanie, preklad autorského diela a verejný prenos autorského diela a pod., a to aj prostredníctvom tretích osôb, s časovým rozsahom obmedzeným iba dobou trvania majetkových autorských práv k takémuto autorskému dielu. Objednávateľ je bez potreby akéhokoľvek ďalšieho povolenia Zhotoviteľa oprávnený udeliť akejkoľvek tretej osobe (najmä inému orgánu verejnej správy) sublicenciu na použitie autorského diela alebo svoje oprávnenie k použitiu autorského diela tretej osobe postúpiť, a to v akomkoľvek rozsahu. Tretia osoba, ktorej bude udelená sublicencia Objednávateľom alebo postúpená licencia od Objednávateľa, je oprávnená udeliť ďalšej osobe sublicenciu (tzv. sub-sublicenciu) alebo licenciu postúpiť v rozsahu a so súhlasom Objednávateľa; uvedené platí aj pre každé ďalšie udelenie sublicencie a postúpenie licencie (tzv. reťazenie sublicencií/postúpení licencie). Licencia zahŕňa aj výslovný súhlas na označenie autorského diela názvom Objednávateľa. Licencia k autorskému dielu je poskytovaná ako výhradná licencia a v neobmedzenom rozsahu. Objednávateľ nie je povinný licenciu využiť. Špecifikácia počítačových programov vytvorených Zhotoviteľom bude uvedená v Cieľovom koncepte.
   4. Zmluvné strany sa ďalej dohodli, že pokiaľ Zhotoviteľ vytvorí v rámci plnenia tejto Zmluvy pre Objednávateľa počítačový program, ktorý je Modulom v súlade s článkom 10 bodmi 10.8 až 10.10 tejto Zmluvy, udeľuje Zhotoviteľ Objednávateľovi súhlas používať taký počítačový program, a to buď ako:
      1. licenciu nevýhradnú, časovo neobmedzenú (po dobu trvania majetkových autorských práv), územne neobmedzenú, v neobmedzenom rozsahu (najmä na neobmedzený počet zariadení a užívateľov) a na všetky spôsoby jeho použitia najmä v súlade s § 19 ods. 4 Autorského zákona (vrátane akýchkoľvek úprav Objednávateľom alebo ním poverenou treťou osobou) s tým, že Objednávateľ je oprávnený šíriť na verejnosti takýto počítačový program aj formou otvoreného zdrojového kódu, vrátane práva Objednávateľa udeliť súhlas na použitie autorského diela tretej osobe (sublicenciu), ak to nie je v rozpore s kogentnými ustanoveniami právnych predpisov (najmä ak to nie je v rozpore so zákonom č. 136/2001 Z. z. o ochrane hospodárskej súťaže alebo pravidlami pre čerpanie prostriedkov zo ŠF), pričom osobitné licenčné podmienky budú uvedené v Cieľovom koncepte, alebo
      2. podľa podmienok niektorej open source licencie[[1]](#footnote-2), ktoré budú uvedené v Cieľovom koncepte.
   5. Pre zamedzenie pochybností, v prípade počítačových programov sa licencia v zmysle bodov 11.3 a 11.4 tohto článku Zmluvy vzťahuje v rovnakom rozsahu na autorské dielo v strojovom aj zdrojovom kóde, ako aj koncepčné prípravné materiály, resp. podkladové materiály na ich vytvorenie, a súvisiacu dokumentáciu, s tým, že Objednávateľ bude oprávnený tieto bez akéhokoľvek časového a vecného obmedzenia použiť (vrátane možnosti ich dekompilácie a akýchkoľvek iných spôsobov úpravy).
   6. Zhotoviteľ touto Zmluvou poskytuje Objednávateľovi licenciu k autorským dielam podľa tohto článku Zmluvy, pričom účinnosť tejto licencie nastáva okamihom akceptácie súčasti Diela, ktoré príslušné autorské dielo obsahuje; do tej doby je Objednávateľ oprávnený autorské dielo použiť v rozsahu a spôsobom nevyhnutným na vykonanie akceptácie príslušnej súčasti Diela.
   7. Udelenie licencie nemožno zo strany Zhotoviteľa vypovedať a jej účinnosť trvá aj po skončení účinnosti tejto Zmluvy, ak sa nedohodnú Zmluvné strany výslovne inak.
   8. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Zhotoviteľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že je Objednávateľ oprávnený vykonávať majetkové autorské práva k dielu spoluautorov tak, ako by bol ich výhradným vykonávateľom a že Zhotoviteľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena Diela podľa článku 9. tejto Zmluvy je stanovená so zohľadnením tohto ustanovenia a Zhotoviteľovi nevzniknú v prípade vytvorenia diela spoluautorov žiadne nové nároky na odmenu.
   9. Ak nie je v tejto Zmluve uvedené inak, Zhotoviteľ touto Zmluvou prevádza na Objednávateľa všetky osobitné práva zhotoviteľa databázy podľa § 135 ods. 1 Autorského zákona, ktoré Zhotoviteľ ako zhotoviteľ databázy má k súčastiam plnenia predmetu Zmluvy, ktoré sú databázou, a to v rozsahu uvedenom v tomto článku Zmluvy.
   10. Objednávateľ je oprávnený všetky autorské diela, na ktoré sa vzťahuje licencia v zmysle predchádzajúcich ustanovení tohto článku Zmluvy, používať v pôvodnej alebo spracovanej, či inak zmenenej podobe, samostatne alebo v súbore alebo v spojení s inými dielami, či prvkami.
   11. Pre zamedzenie pochybností licencia podľa predchádzajúcich bodov tohto článku Zmluvy sa vzťahuje na všetky nové verzie, úpravy a preklady autorského diela, ktoré vzniknú pri plnení tejto Zmluvy, resp. v rámci záručných opráv podľa článku 8. tejto Zmluvy.
   12. Zmluvné strany sa dohodli, že pokiaľ Zhotoviteľ pri plnení Zmluvy, ako súčasť Diela použije (spravidla jeho spracovaním) Preexistentný proprietárny SW, odovzdaním plnenia Diela Objednávateľovi, udeľuje Zhotoviteľ Objednávateľovi súhlas používať Preexistentný proprietárny SW podľa podmienok a v rozsahu osobitných licenčných podmienok Zhotoviteľa alebo tretej strany, ak už Objednávateľ takýmito oprávneniami nedisponuje.
   13. Preexistentný proprietárny SW môže byť súčasťou Diela iba pri splnení niektorej z nasledujúcich podmienok:
       1. Ide o SW výrobcov/ subjektov vykonávajúcich hospodársku/ obchodnú činnosť bez ohľadu na právne postavenie a spôsob ich financovania, ktorý je na trhu bežne dostupný, t. j. ponúkaný na území Slovenskej republiky alebo v rámci Európskej únie bez obmedzení a ktorý je v čase uzavretia Zmluvy preukázateľne užívaný v produkčnom prostredí najmenej u desiatich (10) na sebe nezávislých a vzájomne neprepojených subjektoch, a ktorý spĺňa znaky výrobku alebo tovaru v zmysle slovenskej legislatívy. Hospodárskou činnosťou je každá činnosť, ktorá spočíva v ponuke tovaru a/alebo služieb na trhu. Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať.
       2. Ide o obchodne nedostupný Preexistentný proprietárny SW, pri ktorom Zhotoviteľ poskytne Objednávateľovi licenciu na jeho použitie v rozsahu nevyhnutnom na funkčné používanie Diela alebo jeho časti (s výnimkou použitia, ktoré má obchodný charakter), v súlade s účelom, na aký je Dielo alebo jeho časť vytvorené a  minimálne na obdobie trvania tejto Zmluvy a za obdobie po jej skončení až do uplynutia troch (3) kalendárnych rokov po roku, v ktorom má skončiť záručná doba k Dielu podľa tejto Zmluvy.
       3. Ide o SW, u ktorého Zhotoviteľ poskytne s ohľadom na jeho (i) marginálny význam, (ii) nekomplikovanú prepojiteľnosť, či (iii) oddeliteľnosť a zastupiteľnosť v Systéme bez nutnosti vynakladania výraznejších prostriedkov, písomnú garanciu, že ďalší rozvoj Systému inou osobou než Zhotoviteľom je možné vykonávať bez toho, aby tým boli dotknuté práva Zhotoviteľa či iných autorov takéhoto SW, lebo nebude nutné zasahovať do zdrojových kódov takéhoto SW alebo preto, že prípadné nahradenie takéhoto SW nebude predstavovať výraznejšiu komplikáciu a náklad na strane Objednávateľa,
       4. Zhotoviteľ Objednávateľovi k SW poskytne alebo sprostredkuje poskytnutie úplných komentovaných zdrojových kódov SW a bezpodmienečné právo vykonávať akékoľvek modifikácie, úpravy, zmeny takéhoto SW a podľa svojho uváženia do neho zasahovať, zapracovávať ho do ďalších autorských diel, resp. spájať ho s inými autorskými dielami, zaraďovať ho do databáz a pod., a to i prostredníctvom tretej osoby. Poskytovanie zdrojových kódov sa riadi článkom 10. tejto Zmluvy,
       5. Ide o SW, ktorého API (aplikačné rozhranie / Application Programming Interface) pokrýva všetky moduly a funkcionality SW, je dostatočne dokumentované, umožňuje zapuzdrenie SW a jeho adaptáciu v rámci meniacich sa podmienok IT prostredia Objednávateľa bez nutnosti zásahu do zdrojových kódov SW, a Zhotoviteľ poskytne Objednávateľovi právo použiť toto rozhranie pre programovanie aplikácií v rovnakom rozsahu ako SW.
   14. Pokiaľ nie je možné spravodlivo požadovať od Zhotoviteľa a zároveň to nie je v rozpore s ustanoveniami bodu 11.13 tohto článku Zmluvy, nemusia byť Objednávateľovi k Preexistentnému proprietárnemu SW odovzdané zdrojové kódy a zároveň nemusí byť Objednávateľovi poskytnuté právo zasahovať do Preexistentného proprietárneho SW, vždy však Objednávateľovi musí byť odovzdaná kompletná užívateľská, administrátorská a prevádzková dokumentácia k Preexistentnému proprietárnemu SW.
   15. Zhotoviteľ je povinný vo svojich riešeniach pre Objednávateľa obmedziť využitie takéhoto Preexistentného proprietárneho SW, ktorý je čo do licencie obmedzený v zmysle bodu 11.14 tejto Zmluvy.
   16. V prípade, ak je súčasťou Diela Preexistentný open source SW, je Zhotoviteľ povinný zaistiť, aby bol použitý len Preexistentný open source SW, ktorý  umožňuje spustenie, analyzovania, modifikáciu a zdieľanie zdrojového kódu, vrátane detailného komentovania zdrojových kódov a úplnej užívateľskej, prevádzkovej a administrátorskej dokumentácie a ktorý je možné bez obmedzení meniť. Zhotoviteľ je povinný poskytnúť Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať. Súčasne je Zhotoviteľ povinný zabezpečiť, že právo Objednávateľa používať takýto Preexistentný open source SW (napr. licencia) a spôsob jeho použitia nesmie kontaminovať zdrojový kód jednotlivých častí Diela, ktoré sú súčasťou počítačového programu, povinnosťou ich zverejnenia akejkoľvek tretej strane. Objednávateľ je v prípade použitia Preexistentného open source SW povinný dodržiavať podmienky konkrétnej open source licencie vzťahujúcej sa na dotknutý Preexistentný open source počítačový program. Pod pojmom open source SW nie je chápaný výlučne počítačový program zodpovedajúci verejnej licencii Európskej únie v  súlade s ustanoveniami Zákona o ITVS.
   17. Špecifikácia Preexistentného proprietárneho SW a Preexistentného open source SW tvoriacich súčasť dodávky Diela a ich licenčných podmienok podľa tejto Zmluvy bude uvedená v **Cieľovom koncepte.** Za predpokladu že licencie k Preexistentnému SW podľa predchádzajúcich bodov stratia platnosť a účinnosť, Zhotoviteľ je povinný zabezpečiť kvalitatívne zodpovedajúci ekvivalent pôvodných licencií minimálne na obdobie trvania tejto Zmluvy , a to takým spôsobom aby bol Objednávateľ  schopný zabezpečovať plynulú, bezpečnú a spoľahlivú prevádzku Diela. Tým nie je dotknuté právo Objednávateľa zaobstarať takýto SW aj od tretej osoby bez ohľadu na licencie skôr obstarané Zhotoviteľom.
   18. Zhotoviteľ sa zaväzuje samostatne zdokumentovať všetky využitia Preexistentného SW v rámci dodávky Diela a predložiť Objednávateľovi ucelený prehľad využitého Preexistentného SW, vrátane licenčných podmienok a alternatívnych Zhotoviteľov, a to najneskôr v rámci Cieľového konceptu.
   19. Ak sú s použitím dodávaného Preexistentného SW, služieb podpory k nim, či iných súvisiacich plnení spojené jednorazové či pravidelné poplatky, je Zhotoviteľ povinný v rámci ceny Diela riadne uhradiť všetky tieto poplatky za celú dobu trvania Zmluvy. Zhotoviteľ zodpovedá za úhradu licenčných poplatkov podľa predchádzajúcej vety.
   20. V prípade, že pri zhotovení Diela vznikne alebo sa stane jeho súčasťou počítačový program neuvedený v Cieľovom koncepte a Objednávateľ takéto Dielo (jeho časť) akceptuje podpisom príslušného akceptačného protokolu, vzťahujú sa aj na tento počítačový program ustanovenia tohto článku Zmluvy. Softvérové produkty iné ako uvedené v Cieľovom koncepte je možné urobiť súčasťou Diela len na základe predchádzajúceho písomného súhlasu Objednávateľa.
   21. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Zhotoviteľa (napr. právne nástupníctvo) nebude mať vplyv na oprávnenia udelené v rámci tejto Zmluvy Zhotoviteľom Objednávateľovi.
   22. Zhotoviteľ zároveň poskytuje Objednávateľovi aj právo používať podporné prostriedky a konverzné programy, ktoré boli dodané ako časť Diela, resp. v rámci plnenia Diela. Ustanovenia predchádzajúcich bodov tohto článku Zmluvy sa aplikujú na podporné prostriedky a konverzné programy rovnako.
   23. Udelenie všetkých práv uvedených v tomto článku Zmluvy nie je možné zo strany Zhotoviteľa vypovedať a ani od nich odstúpiť a na ich udelenie nemá vplyv ukončenie účinnosti tejto Zmluvy, pokiaľ nastalo po rozhodnom momente pre udelenie takéhoto práva.
   24. Zhotoviteľ vyhlasuje a zodpovedá za to, že bude osobou oprávnenou vykonávať k autorskému dielu podľa tejto Zmluvy majetkové práva autora v zmysle § 90 Autorského zákona, alebo na základe zmluvy s autorom, spoluautorom alebo vykonávateľom autorských majetkových práv k autorskému dielu najmenej v rozsahu potrebnom na udelenie, resp. zabezpečenie poskytnutia licencie podľa tejto Zmluvy.
   25. Zhotoviteľ vyhlasuje a zodpovedá za to, že k autorskému dielu je oprávnený udeliť licenciu v rozsahu podľa tejto Zmluvy, a že mu nie sú známe žiadne práva tretích osôb, ktoré by bránili použitiu autorského diela alebo jeho časti Objednávateľom v zmysle licencie podľa tejto Zmluvy.
   26. Zhotoviteľ je povinný postupovať tak, aby udelenie licencie k autorskému dielu podľa tejto Zmluvy vrátane oprávnenia udeliť sublicenciu a súvisiacich povolení zabezpečil, a to bez ujmy na právach tretích osôb.
   27. Odmena za poskytnutie, sprostredkovanie alebo postúpenie licencií k autorským dielam v rozsahu tohto článku 11. Zmluvy je zahrnutá v cene Diela. V prípade pochybností o sume zodpovedajúcej cene licencie bude cena licencie výlučne na účely tejto Zmluvy zodpovedať 10 % ceny Diela.
   28. V prípade, že akákoľvek tretia osoba, vrátane zamestnancov Zhotoviteľa a/alebo Subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Zhotoviteľa podľa tejto Zmluvy alebo akékoľvek iné nároky vzniknuté porušením jej práv Zhotoviteľom pri plnení tejto Zmluvy, Zhotoviteľ sa zaväzuje:
       1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Zhotoviteľom, Subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Zhotoviteľom, Subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Zhotoviteľom, Subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Zmluve, a ak ich niet, tak v súlade s týmito podmienkami; a
       2. poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a
       3. nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby.
   29. Objednávateľ sa však zaväzuje, že o každom nároku vznesenom takou treťou osobou v zmysle bodu 11.28 tohto článku Zmluvy bude bez zbytočného odkladu informovať Zhotoviteľa, bude v súvislosti s takým nárokom postupovať podľa primeraných pokynov Zhotoviteľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Zhotoviteľovi udelí a po potrebnú dobu neodvolá plnomocenstvo s možnosťou splnomocniť ďalšiu osobu potrebné na to, aby sa Zhotoviteľ mohol za Objednávateľa účinne takému nároku brániť a s takou treťou osobou rokovať o urovnaní sporu resp. spôsobom vhodným podľa uváženia Zhotoviteľa postupovať v záujme ochrany práv oboch zmluvných strán.
   30. Pre prípad, že k úpravám komponentov IS ezdravie a IS JRUZ realizovaným Zhotoviteľom nie je Zhotoviteľ oprávnený udeliť Objednávateľovi licenciu v rozsahu podľa predchádzajúcich bodov tohto článku 11. tejto Zmluvy, sa Zmluvné strany dohodli, že Zhotoviteľ udeľuje Objednávateľovi k takejto úprave komponentu IS ezdravie alebo IS JRUZ rovnaké právo na používanie (licenciu) akým Objednávateľ disponuje k IS ezdravie a/alebo IS JRUZ, vrátane oprávnenia udeliť sublicenciu tretej osobe v rovnakom rozsahu v akom disponuje Objednávateľ právom udeliť sublicenciu k IS ezdravie a IS JRUZ. Zhotoviteľ sa zaväzuje hodnoverným spôsobom preukázať nemožnosť udelenia licencie v rozsahu podľa predchádzajúcich bodov tohto článku 11. tejto Zmluvy.
   31. Pre vylúčenie akýchkoľvek pochybností sa Zmluvné strany dohodli, že žiadne z ustanovení tohto článku 11. tejto Zmluvy nemožno vykladať tak, aby to obmedzovalo použitie Diela alebo akejkoľvek jeho časti Objednávateľom (vrátane akejkoľvek dokumentácie k Dielu alebo jeho časti), a to akýmkoľvek spôsobom, s výnimkami výslovne uvedenými v tomto článku Zmluvy.
5. OCHRANA DÔVERNÝCH INFORMÁCIÍ A OSOBNÝCH ÚDAJOV
   1. Zmluvné strany sa zaväzujú zachovávať mlčanlivosť o informáciách, ktoré získali v súvislosti s uzavretím alebo plnením tejto Zmluvy (ďalej aj len súhrnne ako „**dôverné informácie**“). Za dôverné informácie sa považujú: (i) informácie o činnosti Zmluvnej strany, jej štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Zmluvnej strane, (ii) informácia výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej Zmluvnej strane, (iii) informácia poskytnutá Zmluvnej strane alebo získaná Zmluvnou stranou pred nadobudnutím platnosti a účinnosti Zmluvy a tiež počas jej platnosti a účinnosti, pokiaľ sa týka jej predmetu (iv) informácia, pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo a utajované skutočnosti).
   2. Za dôverné informácie sa nepovažujú:
      1. táto Zmluva a jej prílohy,
      2. informácie, ktoré sa bez porušenia tejto Zmluvy stali verejne známymi,
      3. informácie, ktoré je Objednávateľ povinný sprístupniť alebo zverejniť podľa všeobecne záväzného právneho predpisu platného a účinného na území Slovenskej republiky,
      4. informácie zákonne získané Zmluvnou stranou od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie,
      5. informácie získané na základe postupu nezávislého na tejto Zmluve alebo druhej Zmluvnej strane, pokiaľ je strana, ktorá informácie získala, schopná túto skutočnosť doložiť,
      6. informácie nezávisle vyvinuté Zmluvnou stranou.
   3. V prípade, ak pre riadne plnenie tejto Zmluvy je nevyhnutné, aby Zhotoviteľ ako sprostredkovateľ v mene Objednávateľa spracúval osobné údaje, ktoré Objednávateľ spracúva ako prevádzkovateľ, zaväzuje sa Zhotoviteľ tieto spracúvať výlučne za podmienok stanovených platnou a účinnou legislatívou Slovenskej republiky pre oblasť ochrany osobných údajov, t. j. na základe osobitného právneho titulu (zmluvy s Objednávateľom, prípadne ak je to možné v súlade s danou legislatívou na základe poverenia Objednávateľa, resp. iného obdobného právneho úkonu), v ktorom Objednávateľ stanoví predovšetkým predmet a dobu spracúvania osobných údajov, povahu a účel ich spracúvania, zoznam a rozsah osobných údajov, kategórie dotknutých osôb a povinnosti a práva prevádzkovateľa, ako aj ďalšie podmienky stanovené platnou a účinnou legislatívou Slovenskej republiky pre oblasť ochrany osobných údajov. V prípade, ak sa pre spracúvanie osobných údajov Zhotoviteľom ako sprostredkovateľom pri plnení tejto Zmluvy vyžaduje uzavretie osobitnej zmluvy o spracúvaní osobných údajov podľa GDPR a/alebo Zákona o ochrane osobných údajov (ďalej aj len „**Zmluva o spracúvaní osobných údajov**“), Zhotoviteľ sa zaväzuje pred začatím spracúvania osobných údajov uzavrieť s Objednávateľom Zmluvu o spracúvaní osobných údajov v znení, ktorú predloží Objednávateľ, a to bezodkladne na základe výzvy Objednávateľa, najneskôr však do troch (3) pracovných dní od výzvy Objednávateľa, a to tak, aby Zmluva o spracúvaní osobných údajov nadobudla účinnosť najneskôr ku dňu začatia spracúvania osobných údajov Zhotoviteľom pri plnení tejto Zmluvy.
   4. Zhotoviteľ sa zaväzuje, že zaviaže svojich zamestnancov a všetky ďalšie osoby na jeho strane, ktoré sa v rámci plnenia Zmluvy u neho alebo u Objednávateľa oboznámia s osobnými údajmi, povinnosťou mlčanlivosti, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb. Splnenie povinnosti v zmysle tohto bodu je Zhotoviteľ povinný na výzvu Objednávateľa kedykoľvek hodnoverne preukázať.
   5. Zmluvné strany sa zaväzujú používať dôverné informácie druhej Zmluvnej strany výlučne na účel, na ktorý im boli poskytnuté a zároveň sa zaväzujú dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej Zmluvnej strany tretej osobe.
   6. Povinnosť zachovávať mlčanlivosť o dôverných informáciách sa nevzťahuje na nasledovné prípady:
   7. Zmluvnej strane na základe zákona alebo na základe rozhodnutia príslušného orgánu (napr. súdy, prokuratúra a iné) vznikla povinnosť sprístupniť alebo zverejniť dôvernú informáciu druhej Zmluvnej strany alebo jej časť,
   8. poskytnutie dôvernej informácie Subdodávateľom, ak sa Subdodávateľ podieľa na plnení predmetu Zmluvy a ak je to potrebné na účely plnenia povinností Zhotoviteľa podľa tejto Zmluvy; to však len za predpokladu, že Subdodávateľ takúto dôvernú informáciu nevyhnutne potrebuje pre účely plnenia tejto Zmluvy a zároveň ak Zhotoviteľ zabezpečí, že Subdodávateľ bude viazaný minimálne v rovnakom rozsahu k ochrane dôverných informácií ako sú viazané Zmluvné strany,
   9. poskytnutie dôverných informácií odborným poradcom Zmluvných strán (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, a to v súvislosti s poskytovaním ich služieb dotknutej Zmluvnej strane,
   10. poskytnutie dôverných informácií Objednávateľom jeho zriaďovateľovi alebo inému subjektu verejnej správy v súvislosti s plnením im zverených úloh a činností.
   11. Zmluvné strany sa zaväzujú, že poučia svojich zamestnancov, štatutárne orgány, ich členov a Subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy. V  rozsahu zaisťujúcom splnenie povinnosti mlčanlivosti podľa tohto článku Zmluvy, Zhotoviteľ uzatvorí s každým Subdodávateľom dohodu o mlčanlivosti, pokiaľ obdobný záväzok nevyplýva pre takého Subdodávateľa zo zákona. Zhotoviteľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, s povinnosťou mlčanlivosti v zmysle tejto Zmluvy.
   12. Zmluvné strany sa zaväzujú, že upovedomia druhú Zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli. Porušujúca Zmluvná strana je povinná bezodkladne vykonať opatrenia na zamedzenie porušovania povinnosti mlčanlivosti.
   13. Zhotoviteľ sa zaväzuje zaistiť, aby pri plnení jeho záväzkov podľa tejto Zmluvy nedochádzalo k ohrozovaniu dát Objednávateľa so zvláštnym prihliadnutím k osobným údajom spracovávaných Objednávateľom v rámci predmetu jeho činnosti.
   14. Pre vylúčenie pochybností, ustanovenia bodov tohto článku Zmluvy sú účinné bez časového obmedzenia, t. j. aj po ukončení platnosti a účinnosti tejto Zmluvy.
   15. Objednávateľ je oprávnený požadovať od Zhotoviteľa zmluvnú pokutu vo výške **20.000,- EUR** (slovom: dvadsaťtisíc eur) za porušenie ktorejkoľvek povinnosti vyplývajúcej Zhotoviteľovi z tohto článku 12. Zmluvy a za každý jednotlivý prípad porušenia povinnosti aj opakovane. Objednávateľ je zároveň oprávnený odstúpiť od tejto Zmluvy v prípade porušenia povinnosti Zhotoviteľa vyplývajúcej z tohto článku Zmluvy; takéto porušenie sa považuje za podstatné porušenie Zmluvy.
6. OPRÁVNENÉ OSOBY
   1. Oprávnené osoby sú osoby, ktoré sú uvedené v tejto Zmluve, jej prílohách, v PID alebo oznámené Zmluvnými stranami v súlade s touto Zmluvou alebo PID, ktoré sú oprávnené konať za Objednávateľa v záležitostiach súvisiacich s plnením tejto Zmluvy. Oprávnené osoby sa riadia pokynmi projektových manažérov a rozhodnutiami Riadiaceho výboru.
   2. Zoznam oprávnených osôb Zmluvných strán (v rozsahu meno a priezvisko, kontaktné údaje, rozsah oprávnených činností), ktoré budú počas účinnosti tejto Zmluvy oprávnené konať za Zmluvné strany v záležitostiach súvisiacich s plnením tejto Zmluvy bude súčasťou PID. Zmluvné strany sa zaväzujú navzájom si oznámiť oprávnené osoby do piatich (5) pracovných dní od účinnosti tejto Zmluvy, s výnimkou projektových manažérov v zmysle článku 15. tejto Zmluvy.
   3. Prostredníctvom určených oprávnených osôb Zmluvné strany:
      1. uskutočnia všetky organizačné záležitosti s ohľadom na všetky aktivity a činnosti súvisiace s plnením podľa tejto Zmluvy;
      2. zabezpečia koordináciu jednotlivých aktivít a činností Zmluvných strán súvisiacich s plnením podľa tejto Zmluvy;
      3. sledujú priebeh plnenia tejto Zmluvy;
      4. navrhujú potrebné zmeny technických riešení a technickej povahy v zmysle tejto Zmluvy;
      5. zabezpečia vzájomnú spoluprácu a súčinnosť.
   4. Každá zo Zmluvných strán môže zmeniť oprávnené osoby. Ak v PID alebo v tejto Zmluve nie je ustanovené inak, zmena oprávnenej osoby je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane, pričom zmena oprávnenej osoby na strane Zhotoviteľa je možná len s predchádzajúcim súhlasom Objednávateľa. Ak nastane zmena v oprávnených osobách, Zmluvné strany sa zaväzujú vyhotoviť písomný protokol o uskutočnenej zmene, ak v PID alebo v tejto Zmluve nie je ustanovené inak. Na zmenu oprávnených osôb sa nevyžaduje uzavretie dodatku k Zmluve.
7. SÚČINNOSŤ
   1. Účastníci tejto Zmluvy sa zaväzujú, že počas vykonávania Diela podľa tejto Zmluvy budú navzájom spolupracovať a vyvinú maximálne úsilie a súčinnosť, aby bol predmet tejto Zmluvy zrealizovaný v súlade s touto Zmluvou.
   2. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebnú pre riadne plnenie svojich záväzkov vyplývajúcich im z tejto Zmluvy.
   3. Súčinnosť Objednávateľa spočíva predovšetkým v poskytnutí potrebných informácií, materiálnych prostriedkov, odovzdaní potrebných údajov a podkladov, ako aj spresnení týchto údajov a podkladov, ktoré sú nevyhnutné pre splnenie povinnosti Zhotoviteľa riadne a včas dodať Dielo a jeho jednotlivé v súlade s touto Zmluvou. Potreba takýchto informácií sa dohodne vopred, prípadne sa preukáže v priebehu plnenia Zmluvy.
   4. Objednávateľ sa zaväzuje poskytnúť Zhotoviteľovi potrebnú súčinnosť pri zhotovovaní Diela a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Zhotoviteľa podľa tejto Zmluvy, a to v rozsahu schválenom Riadiacim výborom; Riadiaci výbor v súvislosti s takto predloženou požiadavkou Zhotoviteľa na súčinnosť nebude neodôvodnene zužovať rozsah Zhotoviteľom požadovanej súčinnosti. Za účelom poskytnutia súčinnosti Objednávateľom je Zhotoviteľ povinný predložiť Riadiacemu výboru na schválenie rozsah požadovanej súčinnosti pred schválením každej jednej etapy plnenia Diela v súlade s metodikou riadenia PRINCE2, a to najmenej desať (10) pracovných dní pred príslušným zasadnutím Riadiaceho výboru. Súčinnosť Objednávateľa spočíva v nasledovných činnostiach:
      1. pokiaľ to nevylučujú všeobecne záväzné právne predpisy alebo iné zmluvné záväzky Objednávateľa, poskytnúť Zhotoviteľovi na jeho žiadosť všetky prípadné relevantné legislatívne, metodické, koncepčné, dokumentačné, normatívne a ďalšie materiály týkajúce sa Diela, ktoré Zhotoviteľ odôvodnene požaduje za účelom riadneho zhotovenia Diela podľa tejto Zmluvy, ak bude Objednávateľ takými informáciami disponovať, avšak len za predpokladu, že Zhotoviteľ nemá k takýmto informáciám a materiálom sám prístup a len v rozsahu, v akom si tento prístup nevie Zhotoviteľ zabezpečiť sám;
      2. za predpokladu dodržania bezpečnostných a prípadných ďalších predpisov Objednávateľa sprístupniť technickú, komunikačnú a systémovú infraštruktúru pre zhotovovanie Diela podľa potreby plnenia predmetu tejto Zmluvy a podľa potreby vzdialeného prístupu dohodnutou technológiou a zabezpečiť Zhotoviteľovi na jeho žiadosť včas prístup k všetkým zariadeniam, ku ktorým je jeho prístup potrebný pre zhotovenie Diela, vrátane zdrojov energie, elektronickej komunikačnej siete, vrátane vzdialeného prístupu, v rozsahu nevyhnutnom pre riadne zhotovenie Diela, a to na náklady Objednávateľa, s výnimkou nákladov na prevádzku komunikačnej linky pre vzdialený prístup, ktoré si hradí Zhotoviteľ; prístup do produkčného prostredia Objednávateľa bude Zhotoviteľovi umožnený iba, ak tak rozhodne Objednávateľ a spôsobom určeným Objednávateľom;
      3. za predpokladu dodržania bezpečnostných a prípadných ďalších predpisov Objednávateľa zabezpečiť pre Zhotoviteľa poverenia pre oprávnené osoby Zhotoviteľa potrebné k plneniu predmetu tejto Zmluvy,
      4. zabezpečiť nevyhnutné relevantné prístupy na pracoviská pre oprávnené osoby Zhotoviteľa vykonávajúce práce na Diele alebo jeho časti počas pracovných dní, po dohode oprávnených zástupcov Zmluvných strán aj mimo pracovnej doby Objednávateľa alebo počas dní pracovného pokoja, avšak vždy výlučne za prítomnosti Projektového manažéra Objednávateľa alebo inej oprávnenej osoby Objednávateľa, resp. zamestnanca na to povereného; Zhotoviteľ je povinný preukázateľne zabezpečiť dodržiavanie príslušnej bezpečnostnej politiky Objednávateľa,
      5. poskytnutí inej formy súčinnosti nevyhnutnej pre riadne a včasné plnenie Služieb, ktorú je od neho možné spravodlivo s prihliadnutím na všetky okolnosti požadovať a ktorá bude odsúhlasená Zmluvnými stranami.
   5. Ak Objednávateľ nestanoví inak, vstup a pohyb zamestnancov Zhotoviteľa a/alebo Subdodávateľov do priestorov Objednávateľa v súvislosti s plnením tejto Zmluvy je možný iba v sprievode na to určeného zamestnanca Objednávateľa. Zhotoviteľ môže požiadať o zabezpečenie prítomností zamestnancov Objednávateľa mimo pracovnej doby a v dňoch pracovného voľna len v nevyhnutných prípadoch.
   6. V prípade, ak pre poskytnutie súčinnosti Zhotoviteľovi je nevyhnutná súčinnosť iného subjektu na strane Objednávateľa ako samotného Objednávateľa, resp. jeho zamestnancov (napr. v prípade cloudovej infraštruktúry), a ak je táto skutočnosť Zhotoviteľovi známa, je Zhotoviteľ v súlade s bodom 14.4 tejto Zmluvy povinný predložiť Riadiacemu výboru na schválenie rozsah požadovanej súčinnosti; Zhotoviteľ stanoví lehotu na poskytnutie súčinnosti s prihliadnutím na túto skutočnosť. Objednávateľ sa zaväzuje poskytnúť Zhotoviteľovi potrebnú súčinnosť pri zhotovovaní Diela a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Zhotoviteľa podľa tejto Zmluvy, a to v rozsahu schválenom Riadiacim výborom tak, aby Zhotoviteľ mohol plniť svoje záväzky riadne a včas.
   7. Zhotoviteľ sa zaväzuje spolupracovať s Objednávateľom počas vykonávania Diela a vyvinúť maximálne úsilie a súčinnosť z jeho strany tak, aby bolo Dielo vykonané v súlade s touto Zmluvou.
   8. Zmluvné strany sa výslovne dohodli, že Zhotoviteľ je povinný v lehotách stanovených Objednávateľom, ktoré nemôžu byť kratšie ako tri (3) pracovné dni, poskytnúť Objednávateľovi súčinnosť za účelom plynulej zmeny, resp. nahradenia Zhotoviteľa, najmä v oblasti architektúry a integrácie informačných systémov, a informovať nový subjekt na strane Zhotoviteľa o všetkých procesných a iných úkonoch pri plnení tejto Zmluvy so zreteľom na úkony týkajúce sa odovzdania Diela alebo jeho časti v súlade s článkom 7. tejto Zmluvy. Uvedené zahŕňa najmä, nie však výlučne, povinnosť Zhotoviteľa vykonať úkony, ktoré sú nevyhnutné na riadne plnenie Zmluvy do okamihu zmeny v osobe Zhotoviteľa, odovzdať Objednávateľovi (Objednávateľom určenou treťou osobou) všetky potrebné informácie, najmä v oblasti architektúry a integrácie Diela a dokumenty v súvislosti s dodaným plnením podľa Zmluvy, podpory a prípravy verejného obstarávania za účelom vysúťaženia nového zhotoviteľa (najmä vo forme konzultácií zo strany Zhotoviteľa), nevyhnutnej podpory nového zhotoviteľa po podpise novej zmluvy o dielo (najmä vo forme zaškolenia zamestnancov nového zhotoviteľa), konkrétnych konzultácii vzťahujúcim sa k Dielu, tak, aby nedošlo k vzniku škody. Pre vylúčenie pochybností sa Zmluvné strany dohodli, že záväzok Zhotoviteľa na poskytnutie súčinnosti podľa tohto bodu Zmluvy trvá aj po zániku platnosti a účinnosti tejto Zmluvy, a to až do uplynutia šiestich (6) mesiacov od ukončenia tejto Zmluvy a v rozsahu maximálne 160 hodín konzultácií a ďalších činností/úkonov v zmysle tohto bodu Zmluvy za kalendárny mesiac. Objednávateľ a Zhotoviteľ sa dohodli, že súčinnosť v zmysle tohto bodu Zmluvy je zahrnutá v cene Diela.
   9. V prípade omeškania Zhotoviteľa s plnením povinnosti podľa bodu 14.8 tohto článku Zmluvy vzniká Objednávateľovi za každý začatý deň omeškania nárok na zaplatenie zmluvnej pokuty zo strany (pôvodného) Zhotoviteľa vo výške **2 000,- EUR** (slovom: dvetisíc eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá v rozsahu prevyšujúcom zmluvnú pokutu.
   10. Zhotoviteľ sa zaväzuje strpieť výkon kontroly/auditu v súvislosti s plnením podľa tejto Zmluvy zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä ale nielen Zákona o EŠIF a Zákona o finančnej kontrole a audite,  Zmluvy o poskytnutí NFP a jej príloh vrátane Všeobecných zmluvných podmienok, a poskytnúť im riadne a včas všetku potrebnú súčinnosť. Povinnosti Zhotoviteľa v súvislosti s výkonom kontroly/auditu v zmysle predchádzajúcej vety sú bližšie vymedzené v článku 21. tejto Zmluvy.
   11. Zhotoviteľ sa ďalej zaväzuje:
       1. poskytnúť Objednávateľovi súčinnosť pri príprave legislatívnych noriem a pri komunikačnej podpore zavedenia Systému vo forme pripomienkovania návrhov dokumentov v lehote určenej Objednávateľom, ktorá nemôže byť kratšia ako päť (5) pracovných dní,
       2. poskytnúť Objednávateľovi všetku primeranú súčinnosť, ktorú je od neho s prihliadnutím na všetky okolnosti možné spravodlivo požadovať, v súvislosti s prípravou a finalizáciou integračnej dokumentácie v zmysle usmernenia SO OPII k integrácii informačných systémov verejnej správy pre národné projekty PO7 OPII v rámci programového obdobia 2014 – 2020, ktorú nie je Zhotoviteľ povinný dodať Objednávateľovi v zmysle tejto Zmluvy,
       3. poskytnúť Objednávateľovi všetku primeranú súčinnosť, ktorú je od neho s prihliadnutím na všetky okolnosti možné spravodlivo požadovať, v súvislosti prípravou dokumentácie súvisiacej s ukončovaním projektu v zmysle usmernenia SO OPII k ukončovaniu národných projektov PO7 OPII v rámci programového obdobia 2014 – 2020, ako aj akúkoľvek ďalšiu súčinnosť požadovanú Objednávateľom v súvislosti s ukončovaním projektu.
   12. V prípade, ak Zhotoviteľ súčinnosť v zmysle tejto Zmluvy neposkytne, považuje sa to za podstatné porušenie Zmluvy.
8. KOMUNIKÁCIA ZMLUVNÝCH STRÁN A DORUČOVANIE
   1. Zmluvné strany sa zaväzujú, že vzájomná komunikácia a plnenie predmetu tejto Zmluvy bude prebiehať v slovenskom jazyku. Zhotoviteľ sa zaväzuje, že experti, odborní garanti a ostatní odborníci budú ovládať slovenský jazyk na takej úrovni, aby Zhotoviteľ riadne poskytoval plnenie v súlade s podmienkami uvedenými v tejto Zmluve.
   2. Zmluvné strany sa dohodli, že primárnymi osobami oprávnenými komunikovať vo veciach týkajúcich sa zhotovenia Diela alebo jeho častí podľa tejto Zmluvy sú:
      1. Za Objednávateľa:
         1. Meno a funkcia: , Projektový manažér Objednávateľa
         2. Telefonický kontakt:
         3. e-mail:
      2. Za Zhotoviteľa:
         1. Meno a funkcia: , Projektový manažér Zhotoviteľa
         2. Telefonický kontakt:
         3. e-mail: .
   3. Písomnosti podľa tejto Zmluvy sa doručujú osobne, poštou, kuriérskou službou alebo prostredníctvom elektronických médií (napr. e-mail). Písomnosti sa doručujú na poslednú odosielateľovi známu adresu prijímateľa. Každá zo Zmluvných strán je povinná informovať druhú Zmluvnú stranu o akejkoľvek zmene adresy alebo kontaktného údaju (telefónne číslo, e-mailová adresa).
   4. Písomnosti zasielané poštou sa považujú za doručené, ak sa nepreukáže skorší dátum doručenia, v tretí (3) deň po ich odoslaní na poslednú známu adresu prijímateľa, ak ide o doručovanie v rámci Slovenskej republiky, alebo siedmy (7) deň po ich odoslaní na poslednú známu adresu prijímateľa, ak ide o doručovanie mimo územia SR.
   5. Písomnosti doručované kuriérskou službou sa považujú za doručené v piaty (5) deň po ich odovzdaní kuriérskej službe, ak sa nepreukáže skorší termín doručenia.
   6. Písomnosti doručované poštou alebo kuriérskou službou sa považujú za doručené aj v prípade, ak adresát odmietne zásielku prevziať.
   7. Písomnosti doručované prostredníctvom e-mailu sa považujú za doručené momentom ich odoslania Zmluvnou stranou, ak Zmluvná strana (odosielateľ) nedostala automatickú informáciu o nedoručení elektronickej správy.
   8. Za účelom realizácie komunikácie a doručovania sa Zmluvné strany zaväzujú používať kontaktné údaje uvedené v tejto Zmluve alebo v PID alebo oznámené v súlade s touto Zmluvou alebo s PID. Zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov alebo kontaktných údajov oprávnených osôb druhej Zmluvnej strane. Ak v PID alebo v tejto Zmluve nie je ustanovené inak, zmena je účinná dňom doručenia písomného oznámenia bez potreby uzatvorenia dodatku k tejto Zmluve. Ak nastane zmena v kontaktných údajoch, Zmluvné strany sa zaväzujú zároveň vyhotoviť písomný protokol o uskutočnenej zmene.
   9. Zmluvné strany sa dohodli, že bežná písomná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) alebo komunikácia v iných prípadoch vyslovene uvedených v tejto Zmluve môže byť vykonávaná prostredníctvom e-mailu alebo Service Desk. Komunikácia Zmluvných strán, ktorá má povahu právneho úkonu (napr. odstúpenie od zmluvy, uplatnenie zmluvnej pokuty a pod.) bude vykonávaná písomne v listinnej podobe s doporučeným doručovaním druhej Zmluvnej strane prostredníctvom poštovej služby alebo kuriérskej služby.
9. OCHRANA ZAMESTNANCOV ZHOTOVITEĽA A SUBDODÁVATEĽOV
   1. Zhotoviteľ pri plnení predmetu Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich Subdodávateľov. Zhotoviteľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy bezpečnosť svojich zamestnancov, zamestnancov Objednávateľa, Subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy.
   2. Zhotoviteľ je povinný v súvislosti s plnením predmetu Zmluvy vykonať opatrenia a určiť postupy na zaistenie bezpečnosti svojich zamestnancov a Subdodávateľov, a zabezpečiť prostriedky potrebné na ochranu života a zdravia zamestnancov v mieste plnenia predmetu Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je Zhotoviteľ povinný informovať Objednávateľa a ďalšie osoby zdržujúce sa na mieste plnenia predmetu Zmluvy.￼
   3. V prípade, ak budú miestom plnenia predmetu Zmluvy priestory Objednávateľa, povinnosti vyplývajúce z bodu 16.2 tejto Zmluvy sa primerane uplatnia na Objednávateľa.
   4. Zhotoviteľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy, ktoré́ by pri práci mohli ohroziť bezpečnosť alebo zdravie zamestnancov Zhotoviteľa alebo jeho Subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy.
   5. Zhotoviteľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Zhotoviteľa alebo inej osoby konajúcej v mene Zhotoviteľa), ktorá sa stala v súvislosti s plnením predmetu Zmluvy a ktorá sa týka ochrany zamestnancov Zhotoviteľa a jeho Subdodávateľov. Povinnosť Zhotoviteľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu Zmluvy, ale došlo k nej na pracoviskách Objednávateľa.
10. ZODPOVEDNOSŤ ZA ŠKODU A NÁHRADA ŠKODY
    1. Každá zo Zmluvných strán nesie zodpovednosť za spôsobenú škodu porušením všeobecne záväzných platných a účinných právnych predpisov Slovenskej republiky a tejto Zmluvy. V prípade porušenia povinnosti je Zhotoviteľ povinný nahradiť Objednávateľovi spôsobenú škodu v plnom rozsahu. V prípade porušenia povinnosti je Objednávateľ povinný nahradiť Zhotoviteľovi výlučne spôsobenú skutočnú škodu, pričom jej výška môže byť maximálne v rozsahu 10 % z ceny Diela.
    2. Zhotoviteľ zodpovedá za škodu spôsobenú Objednávateľovi jeho zamestnancami a/alebo Subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú Subdodávateľmi tým nie sú dotknuté.
    3. Zhotoviteľ zodpovedá za škodu spôsobenú Vadou Diela alebo jeho časti, ktorá vznikne Objednávateľovi v čase platnosti tejto Zmluvy, ako aj v čase trvania záručnej doby.
    4. Na vznik zodpovednosti za spôsobenú škodu nie je nevyhnutné, aby bola spôsobená úmyselným konaním Zhotoviteľa, oprávnenej osoby Zhotoviteľa alebo inej poverenej osoby, ale postačuje spôsobenie škody z nedbanlivosti.
    5. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
    6. Zhotoviteľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Zhotoviteľ nezodpovedá ani za škodu, ktorá vznikla v dôsledku vadného zadania zo strany Objednávateľa, ak Zhotoviteľ bezodkladne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
    7. Ak nevhodné pokyny a/alebo podklady dané Objednávateľom prekážajú v riadnom plnení povinností Zhotoviteľa podľa tejto Zmluvy, je Zhotoviteľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy s použitím podkladov a pokynov daných mu Objednávateľom.
    8. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy a predložiť druhej Zmluvnej strane dôkazy o existencii týchto okolností. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
    9. Zhotoviteľ je oprávnený zabezpečiť plnenie tejto Zmluvy alebo jeho častí prostredníctvom Subdodávateľov v súlade s podmienkami Verejného obstarávania a touto Zmluvou. Zhotoviteľ zodpovedá za každé plnenie takéhoto Subdodávateľa v rozsahu, ako keby plnenie poskytoval sám.
    10. V prípade okolnosti vylučujúcej zodpovednosť, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala (ide napríklad o prípady vojny, invázie, občianske vojny, povstanie, občianske nepokoje, embargo, zásah štátu či vlády, živelné udalosti, generálne štrajky) Zmluvná strana, ktorá nesplní svoje povinnosti z tejto Zmluvy z dôvodu okolností vylučujúcich zodpovednosť, nebude zodpovedná za škodu. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
    11. Za okolnosť vylučujúcu zodpovednosť sa však nepovažuje oneskorenie dodávok Subdodávateľov Zhotoviteľa, omeškanie akýchkoľvek iných zmluvných partnerov Zhotoviteľa (napr. z dôvodu výpadku výroby, nedostatku energie a pod.) alebo akékoľvek iné nesplnenie povinností zmluvných partnerov Zhotoviteľa.
    12. Za okolnosti vylučujúce zodpovednosť sa považuje tiež konanie, resp. nekonanie a omeškanie príslušného riadiaceho orgánu, sprostredkovateľského orgánu, orgánov kontroly a auditu podľa článku 21. tejto Zmluvy, Európskej komisie alebo iných orgánov oprávnených vstupovať do zmluvných vzťahov v zmysle Zákona o EŠIF alebo iných všeobecne záväzných právnych predpisov, za predpokladu, že plnenie Zmluvy je realizáciou projektu financovaného z európskych štrukturálnych a investičných fondov EÚ a/alebo štátneho rozpočtu Slovenskej republiky. Pre vylúčenie pochybností sa Zmluvné strany dohodli, že za okolnosť vylučujúcu zodpovednosť sa považuje predovšetkým (ale nie výlučne), ak zo strany príslušného orgánu dôjde k pozastaveniu alebo omeškaniu poskytovania NFP, resp. úhradou platieb v prospech Objednávateľa ako prijímateľa NFP za účelom úhrady výdavkov vzniknutých v súvislosti s realizáciou Diela podľa tejto Zmluvy a z tohto dôvodu sa Objednávateľ dostane do omeškania s úhradou ceny podľa tejto Zmluvy, nie však viac ako šesť (6) mesiacov.
    13. Pokiaľ okolnosti vylučujúce zodpovednosť trvajú dlhšie ako tridsať (30) dní, Zmluvné strany sa zaväzujú rokovať o dotknutých povinnostiach, najmä predĺžení termínov podľa tejto Zmluvy. Pokiaľ nepríde k dohode, má Objednávateľ právo od tejto Zmluvy odstúpiť.
11. SUBDODÁVATELIA A REGISTER PARTNEROV VEREJNÉHO SEKTORA
    1. Na poskytovanie plnení, ktoré tvoria súčasť Diela pre Objednávateľa, má Zhotoviteľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Zhotoviteľa za plnenie Zmluvy v súlade s § 41 ods. 8 ZVO a Zhotoviteľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
    2. Zoznam Subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy v percentuálnom vyjadrení, ako aj údaje o osobe oprávnenej konať za Subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Zmluvy ako **Príloha č. 4.**
    3. Zhotoviteľ je povinný písomne oznámiť Projektovému manažérovi Objednávateľa akúkoľvek zmenu údajov o Subdodávateľovi najneskôr do troch (3) pracovných dní po tom, ako sa o takej zmene dozvedel.
    4. Zhotoviteľ je oprávnený zmeniť alebo doplniť Subdodávateľa počas trvania Zmluvy len na základe písomného dodatku k tejto Zmluve podpísaného štatutárnymi zástupcami oboch Zmluvných strán. Nový Subdodávateľ musí spĺňať všetky podmienky na Subdodávateľa v takom rozsahu ako ich spĺňal pôvodný Subdodávateľ. Zhotoviteľ je povinný **najneskôr tridsať (30) dní pred** dňom, kedy by nový Subdodávateľ mal začať plniť príslušnú časť predmetu plnenia podľa tejto Zmluvy (plánované začatie plnenia subdodávky), predložiť Objednávateľovi na návrh na zmenu alebo doplnenie Subdodávateľa, ktorý bude obsahovať údaje o navrhovanom Subdodávateľovi v rozsahu podľa bodu 18.2 Zmluvy, spolu s príslušným odôvodnením takejto zmeny alebo doplnenia, so všetkými relevantnými dokladmi preukazujúcimi splnenie podmienok nového Subdodávateľa v takom rozsahu ako ich spĺňal pôvodný Subdodávateľ, vrátane písomného návrhu znenia príslušného dodatku s aktualizovaným znením **Prílohy č. 4** tejto Zmluvy. Objednávateľ má právo odmietnuť podpísať dodatok a požiadať Zhotoviteľa o určenie iného Subdodávateľa, ak má na to dôvody (napr. nesplnenie podmienok pre výmenu Subdodávateľa). Nový Subdodávateľ je oprávnený plniť príslušnú časť predmetu plnenia podľa tejto Zmluvy až po tom, čo príslušný dodatok k tejto Zmluve nadobudne účinnosť. Lehota uvedená v tomto bode Zmluvy nemusí byť dodržaná, ak sa v konkrétnom prípade Zmluvné strany dohodnú inak.
    5. Porušenie povinnosti vyplývajúcej z bodov 18.2, 18.3 a 18.4 tejto Zmluvy sa považuje za podstatné porušenie Zmluvy a Objednávateľ je oprávnený požadovať od Zhotoviteľa zmluvnú pokutu vo výške **10.000,- EUR** (slovom: desaťtisíc eur)za každé jednotlivé porušenie ktorejkoľvek povinnosti vyplývajúcej z bodov 18.2, 18.3 a 18.4 tejto Zmluvy. Porušenie ktorejkoľvek z uvedených povinností je dôvodom, ktorý oprávňuje Objednávateľa na odstúpenie od Zmluvy.
    6. Zhotoviteľ, jeho Subdodávatelia v zmysle § 2 ods. 5 písm. e) ZVO a Subdodávatelia podľa § 2 ods. 1 písm. a) bod 7 Zákona o registri partnerov verejného sektora a o zmene a doplnení niektorých zákonov (ďalej spoločne ako „**Subdodávatelia**“), musia byť zapísaní do registra partnerov verejného sektora, a to počas celej doby trvania ich účasti na plnení tejto Zmluvy. U Subdodávateľov táto povinnosť platí len vtedy, ak Subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie Zmluvy a je dôvodom, ktorý oprávňuje Objednávateľa na odstúpenie od Zmluvy.
    7. Zhotoviteľ je povinný zabezpečiť, aby Subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
    8. Zhotoviteľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o registri partnerov verejného sektora.
    9. Objednávateľ má právo odstúpiť od Zmluvy z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Zmluva, ak nastanú dôvody podľa § 15 ods. 2 Zákona o registri partnerov verejného sektora. Zmluva zaniká doručením oznámenia o odstúpení od Zmluvy. Riadne poskytnuté plnenia, vzájomne poskytnuté do dňa odstúpenia od Zmluvy, si Zmluvné strany ponechajú; tým nie je dotknutý nárok Zhotoviteľa na odplatu za riadne dodané plnenie podľa tejto Zmluvy.
    10. Objednávateľ je oprávnený požadovať od Zhotoviteľa zmluvnú pokutu vo výške **10.000,- EUR** (slovom: desaťtisíc eur) za každý deň existencie dôvodu vzniku práva na odstúpenie od Zmluvy v zmysle § 15 ods. 1 Zákona o registri partnerov verejného sektora*,* resp. § 19 ods. 3 ZVO. Právo Objednávateľa na zmluvnú pokutu podľa predchádzajúcej vety zaniká, ak Objednávateľ odstúpi od Zmluvy v súlade s § 15 ods. 1 Zákona o registri partnerov verejného sektora, resp. podľa § 19 ods. 3 ZVO.
    11. Zmena Subdodávateľa nemá žiaden vplyv na plynutie lehôt podľa tejto Zmluvy, resp. na splnenie akýchkoľvek povinností či poskytnutie plnení zo strany Zhotoviteľa podľa tejto Zmluvy.
    12. Na Subdodávateľov sa vzťahuje povinnosť strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí NFP, a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä Zákona o EŠIF a Zákona o finančnej kontrole a audite, Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť. Zhotoviteľ sa zaväzuje oboznámiť Subdodávateľov s touto povinnosťou a zabezpečiť jej plnenie zo strany Subdodávateľov. Povinnosti v súvislosti s výkonom kontroly/auditu sú bližšie vymedzené v článku 21. tejto Zmluvy.
12. SANKCIE A ZMLUVNÉ POKUTY
    1. Ak bude Zhotoviteľ v omeškaní s plnením povinnosti riadne ukončiť a odovzdať Objednávateľovi Dielo alebo ktorúkoľvek časť Diela (plnenie) v súlade s touto Zmluvou, Objednávateľ je oprávnený požadovať od Zhotoviteľa zmluvnú pokutu vo výške **1 %** z celkovej ceny Diela podľa bodu 9.1 tejto Zmluvy vrátane DPH za každý začatý deň omeškania s odovzdaním príslušnej časti Diela.
    2. Ak bude Zhotoviteľ v omeškaní s plnením povinnosti odstrániť záručnú Vadu Diela, resp. jeho časti, Objednávateľ je oprávnený požadovať od Zhotoviteľa nasledovné zmluvné pokuty:
       1. zmluvnú pokutu vo výške **2.000,- EUR** (slovom: dvetisíc eur) za každú začatú hodinu omeškania s odstránením Vady úrovne A (1),
       2. zmluvnú pokutu vo výške **1.000,- EUR** (slovom: jedentisíc eur) za každú začatú hodinu omeškania s odstránením Vady úrovne B (2),
       3. zmluvnú pokutu vo výške **500,- EUR** (slovom: päťsto eur) za každú začatú hodinu omeškania s odstránením Vady úrovne C (3).
    3. Objednávateľ má voči Poskytovateľovi tiež právo na zmluvnú pokutu vo výške:
       1. **10.000,- EUR** (slovom: desaťtisíc eur) v prípade porušenia ktorejkoľvek povinnosti špecifikovanej v čl. 2. bode 2.4 tejto Zmluvy, a to za každé jednotlivé (aj opakované) porušenie povinnosti,
       2. **10.000,- EUR** (slovom: desaťtisíc eur) v prípade porušenia ktorejkoľvek povinnosti špecifikovanej v čl. 2. bode 2.5 tejto Zmluvy, a to za každé jednotlivé (aj opakované) porušenie povinnosti,
       3. **10.000,- EUR** (slovom: desaťtisíc eur) v prípade porušenia ktorejkoľvek povinnosti špecifikovanej v čl. 7. bode 7.3, 7.7, 7.9, 7.10, 7.12 až 7.15, 7.18 a/alebo 7.19 tejto Zmluvy, a to za každé jednotlivé (aj opakované) porušenie povinnosti
       4. **10.000,- EUR** (slovom: desaťtisíc eur) v prípade porušenia ktorejkoľvek povinnosti špecifikovanej v čl. 10. bode 10.2, 10.4, 10.6 a/alebo 10.13 tejto Zmluvy, a to za každé jednotlivé (aj opakované) porušenie povinnosti,
       5. **10.000,- EUR** (slovom: desaťtisíc eur) v prípade porušenia ktorejkoľvek povinnosti špecifikovanej v čl. 11. bode 11.13, 11.16 až 11.19, bode 11.26 a/alebo 11.28 tejto Zmluvy, a to za každé jednotlivé (aj opakované) porušenie povinnosti,
       6. **3.000,- EUR** (slovom: tritisíc eur) za každý začatý deň omeškania s poskytnutím súčinnosti podľa čl. 14. bodu 14.6 a/alebo 14.9 tejto Zmluvy, a to za každé jednotlivé (aj opakované) porušenie povinnosti,
       7. **10.000,- EUR** (slovom: desaťtisíc eur) v prípade porušenia ktorejkoľvek povinnosti špecifikovanej v čl. 22 bode 22.1 až 22.4 tejto Zmluvy, a to za každé jednotlivé (aj opakované) porušenie povinnosti,
       8. **10.000,- EUR** (slovom: desaťtisíc eur) v prípade porušenia ktorejkoľvek povinnosti špecifikovanej v čl. 25. bode 25.1, 25.3 až 25.5, a/alebo 25.7 tejto Zmluvy, a to za každé jednotlivé (aj opakované) porušenie povinnosti.

Zmluvné strany zhodne prehlasujú, že dojednanie zmluvných pokút pre porušenie zmluvných povinností podľa tohto bodu 19.3 tejto Zmluvy považujú za dostatočne určité.

* 1. Ak bude Zhotoviteľ v omeškaní s plnením akejkoľvek inej povinnosti vyplývajúcej mu z tejto Zmluvy, na ktorú sa nevzťahuje zmluvná pokuta podľa iných ustanovení tejto Zmluvy (ďalej len ako „**iná povinnosť**“), alebo ak Zhotoviteľ inú povinnosť poruší, Objednávateľ je oprávnený požadovať od Zhotoviteľa zmluvnú pokutu vo výške **3.000,- EUR** (slovom: tritisíc eur) za každý začatý deň omeškania s plnením takejto inej povinnosti alebo zmluvnú pokutu vo výške **3.000,- EUR** (slovom: tritisíc eur) za každé jednotlivé (aj opakované) porušenie inej povinnosti. Zmluvné strany zhodne prehlasujú, že dojednanie zmluvnej pokuty podľa predchádzajúcej vety pre porušenie inej povinnosti považujú za dostatočne určité.
  2. Zhotoviteľ sa zaväzuje predložiť Objednávateľovi vyhlásenie o splnení požiadaviek podľa platnej legislatívy, najmä Vyhlášky o štandardoch pre ITVS, Vyhlášky o riadení projektov a Vyhlášky o BOITVS a to pre každú takúto požiadavku osobitne, vrátane spôsobu implementácie, pri jednotlivých fakturačných míľnikoch. Ak Zhotoviteľ nepredloží Objednávateľovi predmetné vyhlásenie, Objednávateľ je oprávnený požadovať od Zhotoviteľa zmluvnú pokutu vo výške **100 %** z ceny fakturovanej v príslušnom fakturačnom míľniku vrátane DPH.
  3. Pre prípad porušenia povinnosti Zhotoviteľa zabezpečiť, aby sa kľúčoví experti priamo podieľali na plnení zmluvy v súlade s článkom 24. tejto Zmluvy, resp. pre prípad ak nedôjde k odsúhlasenej zmene ktoréhokoľvek kľúčového experta v súlade s touto Zmluvou, je Zhotoviteľ povinný zaplatiť Objednávateľovi zmluvnú pokutu vo výške **5 %** (slovom: päť percent) z ceny Diela bez DPH podľa bodu 9.1 článku 9. tejto Zmluvy. Pre vylúčenie pochybností, Zmluvné strany sa dohodli, že Zhotoviteľ je povinný zaplatiť Objednávateľovi zmluvnú pokutu definovanú v tomto bode v prípade, keď hoci aj len jeden z kľúčových expertov, prostredníctvom ktorých Zhotoviteľ ako uchádzač vo Verejnom obstarávaní preukazoval splnenie podmienok účasti, sa nebude priamo podieľať na plnení predmetu tejto Zmluvy, resp. nedôjde k odsúhlasenej zmene kľúčového experta v súlade s touto Zmluvou.
  4. V prípade omeškania Objednávateľa so splnením peňažného záväzku alebo jeho časti, má Zhotoviteľ právo v súlade s § 369a Obchodného zákonníka uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z. z.
  5. Objednávateľ je oprávnený požadovať náhradu škody spôsobenú porušením povinností, na ktorú sa vzťahuje zmluvná pokuta, a to v plnom rozsahu. Pre vylúčenie pochybností, zaplatením zmluvnej pokuty nie je dotknutý ani nárok Objednávateľa podľa bodu 21.13 tejto Zmluvy v plnej výške.
  6. V prípade, ak dôjde k omeškaniu v súlade s bodmi 19.1 až 19.3 tohto článku, považuje sa každé takéto konanie za podstatné porušenie tejto Zmluvy, pri ktorom je Objednávateľ oprávnený odstúpiť od tejto Zmluvy.

1. ZMENY DIELA V PRIEBEHU PLNENIA A ZMENY ZMLUVY
   1. Ak Objednávateľ v budúcnosti zistí ďalšie časti Diela, o ktoré je potrebné rozšíriť Dielo ako celok, a ktorých dodanie je nevyhnutným predpokladom funkčnosti, kompatibility Diela ako celku a zároveň ide o nevyhnutný prvok za účelom plnenia tejto Zmluvy, je oprávnený v súlade s ustanoveniami ZVO zabezpečiť dodanie takej časti Diela. Zhotoviteľ nemá právo na prednostné dodanie ďalšej časti Diela.
   2. Objednávateľ je oprávnený v odôvodnených prípadoch v súlade s ust. § 18 ZVO písomne navrhnúť zmeny Diela alebo jeho častí, jeho doplnenie alebo rozšírenie.
   3. Ak nie je v tejto Zmluve ustanovené inak, Zmluvu možno meniť len formou písomných dodatkov podpísaných štatutárnymi zástupcami oboch Zmluvných strán (resp. ich splnomocnenými alebo poverenými zástupcami).
2. POVINNOSŤ ZHOTOVITEĽA PRI VÝKONE AUDITU/KONTROLY/OVEROVANIA
   1. Zhotoviteľ berie na vedomie, že finančné prostriedky Objednávateľa určené na zaplatenie celkovej ceny Diela podľa článku 9 tejto Zmluvy sú finančné prostriedky z Európskeho fondu regionálneho rozvoja (Operačný program Integrovaná infraštruktúra v rámci operačnej osi 7 Informačná spoločnosť pre programové obdobie 2014 – 2020) a finančné prostriedky zo štátneho rozpočtu Slovenskej republiky. Zhotoviteľ berie na vedomie, že podpisom tejto Zmluvy sa stáva súčasťou systému riadenia európskych štrukturálnych a investičných fondov a systému finančného riadenia. Zhotoviteľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. Zákon o finančnej kontrole a audite, zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, Zákon o EŠIF, zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie.
   2. Zmluvné strany sa dohodli a súhlasia, že všetky zmeny v systéme riadenia európskych štrukturálnych a investičných fondov, systéme finančného riadenia alebo v právnych dokumentoch vydaných oprávnenými osobami, z ktorých pre Zhotoviteľa vyplývajú práva a povinnosti v súvislosti s plnením podľa tejto Zmluvy a Zmluvy o poskytnutí NFP, ak boli tieto dokumenty zverejnené, sú pre Zhotoviteľa záväzné dňom ich zverejnenia.
   3. Okrem iných povinností uvedených v tejto Zmluve je Zhotoviteľ povinný strpieť výkon kontroly/auditu/overovania oprávnenými osobami v súvislosti s vykonaným Dielom a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy, Rozhodnutia o schválení žiadosti o poskytnutí NFP, Zmluvy o poskytnutí NFP, ako aj v termínoch stanovených pre Objednávateľa v zmluvných vzťahoch s príslušnými orgánmi zapojenými do implementácie fondov Európskej únie, najmä v Zmluve o poskytnutí NFP, v rámci ktorých si Objednávateľ nárokuje financovanie výdavkov uhradených Zhotoviteľovi, ktoré vznikli s plnením podľa tejto Zmluvy.
   4. Zhotoviteľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode a vytvoriť podmienky pre jej výkon v zmysle príslušných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Zmluvy, počas platnosti a účinnosti Zmluvy o poskytnutí NFP  (do uplynutia lehôt podľa článku 7. odsek 7.2. Zmluvy o poskytnutí NFP), najmenej však do 31.12.2029. Uvedená doba sa predĺži v prípade, ak nastanú skutočnosti uvedené v článku 140 Nariadenie Európskeho parlamentu a Rady (EÚ) č. 1303/2013 zo 17. decembra 2013 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1303/2013 pre programové obdobie 2014 – 2020) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Zhotoviteľ sa zaväzuje podrobiť sa aj výkonu kontroly poverenými zamestnancami Objednávateľa. Poverení zamestnanci Objednávateľa vykonávajúci kontrolu majú počas celej doby trvania povinností Zhotoviteľa podľa tohto bodu Zmluvy (t. j. najmenej do 31.12.2029) prístup ku všetkým obchodným dokumentom Zhotoviteľa súvisiacich s výdavkami a plnením povinností podľa tejto Zmluvy.
   5. Oprávnenými osobami pre účely tohto článku Zmluvy sú najmä:
      1. zástupcovia Objednávateľa a nimi poverené osoby
      2. zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
      3. Najvyšší kontrolný úrad SR, Úrad pre verejné obstarávanie, Úrad vládneho auditu, OLAF, Certifikačný orgán a nimi poverené osoby,
      4. orgán auditu, jeho spolupracujúce orgány a nimi poverené osoby,
      5. splnomocnení zástupcovia Európskej Komisie a Európskeho dvora audítorov,
      6. orgán zabezpečujúci ochranu finančných záujmov EÚ,
      7. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi Slovenskej republiky a Európskej únie,
      8. vecne príslušná autorita v zmysle Zákona o KB.
   6. Zhotoviteľ berie na vedomie, že sprostredkovateľský orgán operačného programu Integrovaná infraštruktúra, prioritná os 7 Informačná spoločnosť pre programové obdobie 2014 – 2020 (ďalej len „**sprostredkovateľský orgán**“) je pri vykonávaní administratívnej finančnej kontroly v nevyhnutnom rozsahu oprávnený od Objednávateľa alebo od osoby, ktorá je vo vzťahu k finančnej operácii alebo jej časti Zhotoviteľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej aj „**tretia osoba**“):
      1. vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
      2. vyžadovať od tretej osoby súčinnosť v rozsahu oprávnení podľa Zákona o finančnej kontrole a audite;
      3. osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
      4. oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.
   7. Sprostredkovateľský orgán je pri vykonávaní administratívnej finančnej kontroly podľa Zákona o finančnej kontrole a audite povinný potvrdiť tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak sprostredkovateľský orgán žiada o poskytnutie podkladov nad rámec definovaný Zmluvou o poskytnutí NFP); tieto veci sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. Trestný poriadok v znení neskorších predpisov, alebo na iné konanie podľa osobitných predpisov. Zhotoviteľ je povinný zabezpečiť prítomnosť oprávnených osôb zo strany Zhotoviteľa počas vykonávania kontroly u Zhotoviteľa.
   8. Okrem povinností uvedených v tejto Zmluve je Zhotoviteľ povinný poskytnúť Objednávateľovi primeranú súčinnosť na plnenie predmetu tejto Zmluvy a to najmä pri:
      1. schvaľovaní programu;
      2. schvaľovaní predbežnej správy;
      3. zabezpečení prístupu k aktuálnym postupom a metodickým usmerneniam Objednávateľa;
      4. zabezpečení prístupu do informačných systémov CEDIS a ITMS v zmysle povinností vyplývajúcich z platných postupov;
      5. plnení záväzkov vyplývajúcich zo Zmluvy o poskytnutí NFP a podmienok pre Operačný program Integrovaná infraštruktúra;
      6. zabezpečení procesu ukončenia EŠIF v rámci príslušného programového obdobia.
   9. Vykonaním kontroly oprávnenej osoby nie je dotknuté právo riadiaceho orgánu alebo inej oprávnenej osoby na vykonanie novej kontroly/vládneho auditu, a to počas celej doby účinnosti Zmluvy o poskytnutí NFP.
   10. V prípade, ak na základe výkonu kontroly/auditu/overovania oprávnenými osobami v zmysle tohto článku Zmluvy, budú zistené nedostatky ohľadne Zhotoviteľom realizovaného plnenia predmetu tejto Zmluvy, Zhotoviteľ je povinný zabezpečiť prijatie nápravných opatrení, definovať termíny na odstránenie zistených nedostatkov a zistené nedostatky odstrániť na vlastné náklady.
   11. Zhotoviteľ sa zaväzuje sledovať a dodržiavať všetky zmeny prijímané orgánmi Európskej únie a orgánmi verejnej správy a realizovať ad hoc konzultácie s Objednávateľom a bez zbytočného odkladu upozorniť Objednávateľa na dôležité skutočnosti vzťahujúce sa na predmet plnenia tejto Zmluvy.
   12. V prípade, ak na základe výkonu kontroly/auditu/overovania oprávnenými osobami v zmysle tohto článku Zmluvy budú zistené nedostatky ohľadne Zhotoviteľom realizovaného plnenia predmetu tejto Zmluvy a/alebo porušenie povinností Zhotoviteľa, v nadväznosti na ktoré bude Objednávateľovi uložená sankcia (pokuta) príslušnou oprávnenou osobu, ktorú Objednávateľ uhradí, a/alebo uložená povinnosť vrátiť NFP alebo jeho časť, ktorú Objednávateľ splní, a/alebo nedôjde k poskytnutiu NFP alebo jeho časti, alebo poskytovanie NFP bude pozastavené Zhotoviteľ sa zaväzuje na základe výzvy Objednávateľa nahradiť Objednávateľovi uhradenú sankciu v plnej výške, nahradiť vrátenú časť NFP ako aj nahradiť akúkoľvek inú a všetku škodu (vrátane škody v podobe neposkytnutého NFP alebo jeho časti), ktorá v tomto dôsledku vznikne Objednávateľovi.
3. BEZPEČNOSŤ VÝVOJA DIELA
   1. Zhotoviteľ sa v súvislosti s plnením predmetu Zmluvy zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy, požiadavky na bezpečnosť definované Zákonom o KB, Zákonom o ITVS, Zákonom o ochrane osobných údajov, GDPR, Vyhláškou o štandardoch pre ITVS, Vyhláška o BOITVS, Vyhláškou o IKPS, Vyhláškou o KBI, Vyhláškou o OBO, ostatnej legislatíve a súvisiacich dokumentoch a bezpečnostné požiadavky uvedené v tejto Zmluve, najmä v **Prílohe č. 1** tejto Zmluvy.
   2. Oprávnené osoby a pracovníci Zhotoviteľa, ktorí budú vykonávať pre Objednávateľa činnosti súvisiace s plnením tejto Zmluvy, musia byť poučení o povinnostiach podľa predchádzajúceho bodu a o tomto poučení musí Zhotoviteľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá Zhotoviteľ.
   3. Zhotoviteľ sa zaväzuje zaistiť bezpečnosť a odolnosť dodávaného riešenia voči aktuálne známym typom útokov a pred jeho odovzdaním vykonať testovanie na prítomnosť známych zraniteľností. V prípade zistenia zraniteľností sa Zhotoviteľ zaväzuje tieto zraniteľnosti odstrániť, vykonať opätovné testovanie a zdokumentovaný výsledok testovania odovzdať Objednávateľovi spolu s dodávaným riešením.
   4. Zhotoviteľ sa zaväzuje pre Systém implementovať minimálne nasledovné bezpečnostné opatrenia a zásady:
      1. všetky vstupy aplikácií tvoriacich Systém sú kontrolované na validitu a sú sanitované,
      2. je zapnutá len nutne potrebná funkcionalita, porty a IP adresy a všetky ostatné sú vypnuté,
      3. v prípade, že je nevyhnutné vykonávať správu Systému na diaľku, je to možné vykonávať výhradne prostredníctvom šifrovaných protokolov,
      4. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň štrnásť (14) znakov,
      5. Systém disponuje funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu,
      6. všetky komponenty dodávaného Diela sú aktuálne a podporované výrobcom minimálne päť (5) rokov a postup pre aktualizácie a aplikáciu záplat je zdokumentovaný a dodržiavaný,
      7. Zhotoviteľ umožní Objednávateľovi vykonať skeny zraniteľností alebo penetračné testy dodávaného riešenia pred jeho finálnym odovzdaním a Zhotoviteľ sa zaväzuje nedostatky zistené týmto testovaním pred odovzdaním riešenia odstrániť.
   5. Dielo musí byť vyvíjané v bezpečnom vývojovom prostredí s použitím nástrojov, ktoré:
      1. musia byť získané legálnym spôsobom z dôveryhodných zdrojov,
      2. musia byť podporované výrobcom minimálne päť (5) rokov (t. j. výrobca neavizoval ukončenie podpory minimálne päť (5) rokov a poskytuje bezpečnostné aktualizácie) nástroja a nesmú byť označené ako zastarané,
      3. musia byť aktualizované minimálne raz za šesť (6) mesiacov a musia byť aplikované bezpečnostné záplaty vydané výrobcom nástroja.
   6. Vo vývojovom prostredí (vývojárske nástroje a podporné informačné systémy vrátane použitých knižníc tretích strán), v ktorom bude vyvíjané Dielo, musia byť implementované tieto opatrenia:
      1. Musia byť implementované príslušné opatrenia na zabezpečenie integrity vyvíjaného Diela na základe najvyššej požadovanej úrovne ochrany dôvernosti, integrity a dostupnosti informácií, ktoré budú spracovávané vo vyvíjanom riešení.
      2. Ak samotné vyvíjané Dielo obsahuje informácie, ktoré je potrebné chrániť z hľadiska dôvernosti (napr. prihlasovacie údaje k databázam), musia byť vo vývojovom prostredí implementované opatrenia na zaistenie dôvernosti na základe požadovanej úrovne ochrany dôvernosti týchto údajov.
   7. Pri implementácii musia byť použité dôveryhodné (a zároveň široko rozšírené) frameworky / knižnice, ktoré kladú dôraz na bezpečnosť a predchádzanie bežným programátorským chybám a zároveň často a rýchlo zverejňujú opravy bezpečnostných chýb (napr. knižnice a komponenty dodané tretími stranami; systémy, na ktorých bude Dielo postavené alebo ktoré bude využívať pri svojej prevádzke).
   8. V prípade, že implementované Dielo potrebuje spracovávať dôverné údaje (napr. osobné údaje), počas vývoja aj testovania musia byť použité anonymizované, resp. fiktívne údaje.
   9. Pri písaní zdrojového kódu Diela musí byť použitý systém na verziovanie (umožňujúci sledovanie zmien v jednotlivých verziách), pričom:
      1. jednotlivé zmeny (commity) budú identifikovateľné podľa autora daného commitu,
      2. commity budú mať zmysluplné popisy,
      3. bude implementovaná automatická kontrola zdrojového kódu na prítomnosť chýb a testovanie po každom commite.
   10. Zhotoviteľ nesmie používať funkcie/volania/nástroje, ktoré sú podľa ich dokumentácie v súčasnej dobe zastarané (angl. deprecated) alebo nebezpečné (angl. unsafe) a mali by byť nahradené odporúčanými alternatívami.
   11. Počas vývoja riešenia musia byť povolené všetky bezpečnostné vlastnosti použitých nástrojov, najmä však:
       1. zapnuté všetky varovania a ochrany vývojových nástrojov (napr. stack protection, DEP, PIE, nonexecutable stack),
       2. varovania vývojového prostredia,
   12. Všetky varovania z predchádzajúceho bodu musia byť bez zbytočného odkladu opravené.
   13. Počas vývoja musí byť vedená vývojárska dokumentácia:
       1. dokumentácia musí obsahovať bližší popis kľúčových častí riešenia až na prípadné výnimky chránené obchodným tajomstvom; tieto výnimky však musia byť zaznamenané v dokumentácii,
       2. v dokumentácii musí byť zaznamenaná každá zmena oproti pôvodnej špecifikácii a jej dôvody a každá takáto zmena musí byť schválená Objednávateľom.
   14. Dokumentácia aj zdrojové kódy Systému musia byť odovzdané Objednávateľovi spolu so samotným Dielom.
   15. Pokiaľ je súčasťou Systému aj databáza obsahujúca dôverné údaje:
       1. autentifikačné údaje musia byť uložené iba v podobe osolených hashov (salted hash), pričom použitá hashovacia funkcia by mala byť minimálne sha256,
       2. dôverné údaje (adresy, čísla platobných kariet, čísla občianskych preukazov, informácie o zdravotnom stave, údaje klasifikované klasifikačným stupňom chránené alebo vysoko chránené alebo ekvivalenty) musia byť uložené v šifrovanej podobe,
       3. ostatné osobné údaje nesmú byť ukladané v čistej podobe, ale musia byť chránené šifrovaním, pričom je možné použiť aj niektoré „Format-Preserving Encryption“ algoritmy.
   16. Musí byť implementované logovanie a logy by mali zaznamenávať minimálne:
       1. prihlásenie a odhlásenie (úspešné aj neúspešné),
       2. vytvorenie, modifikáciu alebo zmazanie používateľa alebo skupiny (úspešné aj neúspešné),
       3. pokusy pristúpiť k citlivým údajom (údaje klasifikované hornými dvomi klasifikačnými stupňami v rámci organizácie) (úspešné aj neúspešné),
       4. pokusy o kritické operácie (úspešné aj neúspešné).
   17. Logy musia byť centrálne ukladané a archivované minimálne šesť (6) mesiacov po skončení záručnej doby Diela.
   18. Systém musí podporovať aj logovanie vo formáte syslog a musí podporovať preposielanie týchto logov na externý syslog server.
   19. Po ukončení vývoja musí prejsť Systém testovaním a verifikáciou:
       1. Zhotoviteľ musí overiť aspoň pomocou automatizovaných nástrojov existenciu publikovaných zraniteľnosti. Malo by prebehnúť minimálne testovanie vstupov (fuzzing) a kontrola práce s pamäťou (memory leaky, memory corruption), statickú a manuálnu analýzu kódu.
       2. Zhotoviteľ musí zabezpečiť realizáciu opatrení vyplývajúcich z analýzy rizík vypracovanej v rámci Cieľového konceptu.
       3. Zhotoviteľ musí zabezpečiť penetračné testovanie externou organizáciou.
       4. Zraniteľnosti a problémy zistené na základe testovania musia byť Zhotoviteľom odstránené a ich oprava musí byť potvrdená opakovaným testovaním, a to pred odovzdaním a prevzatím Diela alebo jeho časti podľa článku 7 tejto Zmluvy.
   20. Hotové Dielo s odstránenými nájdenými zraniteľnosťami musí byť nasadené v prostredí zabezpečenom na základe odporúčaní v kapitolách o zabezpečení služieb a infraštruktúry v Metodike zabezpečenia.
   21. Musí byť zabezpečené pravidelné monitorovanie nových zraniteľností jednotlivých (najmä externých) súčastí riešenia a pravidelné aplikovanie bezpečnostných záplat vydaných vývojármi, resp. tretími stranami.
   22. Kontrola vykonaných opatrení sa vykonáva dvoma spôsobmi:
       1. pri odovzdávaní Diela na mieste dohodnutom medzi Objednávateľom a Zhotoviteľom,
       2. počas implementácie Diela na mieste, kde prebieha vývoj riešenia.
   23. Kontrola pri odovzdávaní Diela pozostáva z:
       1. kontroly projektovej dokumentácie obsahujúcej minimálne návrh Diela s popisom jednotlivých súčastí (Cieľový koncept), vývojársku dokumentáciu a dokumentáciu pre používateľov a správcov,
       2. kontroly analýzy rizík a implementácie navrhnutých opatrení,
       3. kontroly verziovanej histórie vývoja Diela pozostávajúcej minimálne z kontroly podpísaných commitov a z kontroly, či zmeny vykonané v danom commite súvisia s jeho popisom,
       4. kontroly zdrojových kódov na použité zastarané/nebezpečné funkcie,
       5. kontroly formátu citlivých údajov v databáze,
       6. kontroly výsledkov testovania implementovaného riešenia.
   24. Kontrola počas implementácie Diela na mieste, kde prebieha vývoj Diela, pozostáva z:
       1. kontroly použitých vývojárskych nástrojov, ich pôvodu, legálnosti a aktuálnosti,
       2. kontroly implementovaných opatrení na zabezpečenie integrity vyvíjaného Diela, prípadne aj jeho dôvernosti,
       3. kontroly anonymizácie použitých testovacích údajov počas implementácie Diela,
       4. kontroly zapnutých bezpečnostných vlastností použitých nástrojov (varovania, ochrany).
   25. Kontrolu bude vykonávať osoba, ktorá je dostatočne technicky zdatná a má minimálne päť (5) rokov praxe v IT odbore, je bezúhonná a nezávislá.
4. VÝNIMKY Z APLIKÁCIE NIEKTORÝCH USTANOVENÍ ZMLUVY PRE VYBRANÉ ČASTI DIELA
   1. Vzhľadom na aktuálny stav architektúry IS ezdravie a IS JRUZ, ktorý nezohľadňuje všetky aktuálne platné požiadavky legislatívy a súvisiacich dokumentov a ktorých komponenty budú upravené v rámci realizácie Diela, sa v tomto článku upravujú výnimky z aplikácie niektorých ustanovení tejto Zmluvy pre vybrané časti Diela alebo sa ustanovuje primeranosť ich aplikácie.
   2. Pre účely tohto článku Zmluvy sa pod pojmom „primerane“ rozumie uplatnenie požiadaviek uvedených v príslušných ustanoveniach tejto Zmluvy v maximálnej možnej miere a rozsahu.
   3. Pre **OnkoAsist – zdieľané komponenty** a **OnkoAsist – doplnok ezdravie** sa **neaplikujú** nasledovné ustanovenia tejto Zmluvy: bod 4.2 písm. c) body ix. a x.
   4. Pre **OnkoAsist – zdieľané komponenty** sa aplikujú nasledovné ustanovenia tejto Zmluvy **primerane**: bod 4.2 písm. c), e), f) tejto Zmluvy.
   5. Pre **OnkoAsist – doplnok ezdravie** sa aplikujú nasledovné ustanovenia tejto Zmluvy **primerane**: bod 4.2 písm. b) body i. a ii., bod 4.2 písm. c), e), f); bod 5.2 písm. e), l), n), q) až w), x), oo), pp); bod 5.5 písm. f); body 7.14 a 7.15; body 10.4 a 10.5; 19.5; 22.1, s výnimkou požiadaviek výslovne uvedených v **Prílohe č. 1** tejto Zmluvy, ktoré je Zhotoviteľ povinný aplikovať v plnom rozsahu; 22.3 až 22.5; 22.7; 22.9 až 22.11; 22.15; 22.17 až 22.21.
5. RIADIACI VÝBOR
   1. Riadiaci výbor je najvyšší riadiaci orgán pre realizáciu projektu, ktorý Objednávateľ zriadil pre potreby riadneho dodania Diela a jeho funkčnosti. Poskytovateľ je povinný zabezpečiť menovanie svojich zástupcov a ich aktívnu účasť na zasadnutiach Riadiaceho výboru. Účelom Riadiaceho výboru je zabezpečiť naplnenie účelu tejto Zmluvy a podieľať sa na koordinácií vykonávania Diela. Riadiaci výbor je oprávnený prerokovávať aj rozpory vzniknuté pri plnení práv a povinností Zmluvných strán podľa tejto Zmluvy.
   2. Pôsobnosť, zloženie a kompetencie Riadiaceho výboru a jeho členov, ako aj rozhodovanie a zasadnutia Riadiaceho výboru, bližšie upravuje štatút Riadiaceho výboru.. Riadiaci výbor koná v rozsahu právomocí uvedených v tejto Zmluve a v zmysle štatútu Riadiaceho výboru.
   3. Ak projektoví manažéri Zmluvných strán nedospejú ohľadom spornej otázky/veci k dohode v lehote do troch (3) pracovných dní, predmetnou spornou otázkou/vecou sa bude zaoberať a rozhodovať o nej Riadiaci výbor.
   4. Rozhodnutia Riadiaceho výboru sú pre Zmluvné strany záväzné. Svoje požiadavky adresuje Riadiaci výbor Zmluvným stranám v písomnej forme s tým, že na realizáciu požiadaviek Riadiaceho výboru musí byť daná Zhotoviteľovi primeraná lehota, nie kratšia ako päť (5) pracovných dní.
   5. Ak rozhodnutie Riadiaceho výboru vyžaduje zmenu Zmluvy, Zmluvné strany sa zaväzujú uzatvoriť v súlade s týmto rozhodnutím Riadiaceho výboru dodatok k zmluve v súlade s ust. § 18 ZVO.
6. KĽÚČOVÍ EXPERTI
   1. Zhotoviteľ sa zaväzuje plnenie tejto Zmluvy realizovať prostredníctvom Kľúčových expertov, ktorých na tento účel identifikoval vo svojej ponuke v rámci podmienok účasti vo Verejnom obstarávaní (ďalej aj len „**expert**“). Zhotoviteľ sa zaväzuje, že experti poskytnú plnenie podľa Zmluvy v súlade s jej podmienkami a vynaložením všetkej odbornej starostlivosti. Zoznam Kľúčových expertov s uvedením ich identifikačných údajov v rozsahu: meno, priezvisko a pozícia tvorí neoddeliteľnú súčasť tejto Zmluvy ako jej **Príloha č. 7**. Zhotoviteľ je povinný tento zoznam aktualizovať, a to po predchádzajúcom schválení zmeny experta zo strany Objednávateľa v zmysle tohto článku Zmluvy. Aktuálny zoznam expertov je Zhotoviteľ povinný zaslať Objednávateľovi elektronicky bezodkladne po schválení zmeny.
   2. Zmena niektorého z expertov Zhotoviteľa je možná výlučne s písomným súhlasom Objednávateľa a iba v nasledovných prípadoch:
      1. ak expert Zhotoviteľa preukázateľne nemôže vykonávať činnosť, na ktorú bol určený,
      2. ak je potreba výmeny experta vyvolaná skutočnosťami, ktoré nemôže Zhotoviteľ ovplyvniť,
      3. ak vzhľadom na porušovanie povinností predstavuje pokračovanie činnosti takéhoto experta ohrozenie plnenia Zmluvy,
      4. ak o to požiada Objednávateľ v súlade s bodom 25.7 tejto Zmluvy.
   3. Zhotoviteľ je povinný bezodkladne písomne informovať Objednávateľa, ak nastane skutočnosť odôvodňujúca zmenu experta v zmysle bodu 25.2 tejto Zmluvy a zároveň predložiť návrh osoby, ktorou navrhuje nahradiť experta, vo vzťahu ku ktorému nastali dôvody pre jeho nahradenie.
   4. Pri zmene experta musí osoba, ktorá má pôvodného experta nahradiť, spĺňať požiadavky na odbornú a technickú spôsobilosť stanovené Objednávateľom v rámci podmienok účasti vo Verejnom obstarávaní ako spĺňal expert, ktorého má nahradiť. Spôsobilosť nového experta Zhotoviteľa preukazuje Zhotoviteľ rovnakými dokladmi ako boli požadované v podmienkach účasti vo Verejnom obstarávaní.
   5. Návrh na zmenu experta predloží Zhotoviteľ na odsúhlasenie Objednávateľovi v písomnej forme spolu so všetkými dokladmi preukazujúcimi splnenie podmienok odbornej a technickej spôsobilosti navrhovaného experta najneskôr päť (5) pracovných dní pred nástupom nového experta na výkon činnosti podľa tejto Zmluvy, ak sa Zmluvné strany nedohodnú z dôvodov hodných osobitného zreteľa inak. Príslušný expert môže začať vykonávať činnosti v rámci plnenia Zmluvy až po písomnom odsúhlasení Objednávateľa.
   6. Akékoľvek náklady, ktoré vzniknú v súvislosti so zmenou expertov zo Zmluvy, znáša Zhotoviteľ.
   7. Objednávateľ je oprávnený požiadať Zhotoviteľa o výmenu experta zo Zmluvy v prípade, ak jeho pracovné výsledky nezodpovedajú požiadavkám Objednávateľa vyplývajúce z Opisu predmetu zákazky, tejto Zmluvy, pokynov Objednávateľa alebo správanie je neuspokojivé a ohrozuje riadne a včasné plnenie Zmluvy alebo má iný negatívny vplyv na činnosti alebo záujmy Objednávateľa. Zhotoviteľ sa zaväzuje, že riadne odôvodnenej žiadosti Objednávateľa bezodkladne vyhovie a v súlade s týmto článkom Zmluvy navrhne výmenu experta najneskôr do päť (5) pracovných dní odo dňa doručenia žiadosti Objednávateľa. Zhotoviteľ je povinný bezodkladne, najneskôr do troch (3) pracovných dní odo dňa doručenia žiadosti o vylúčenie experta tímu Zhotoviteľa plniaceho Zmluvu na strane Zhotoviteľa jeho činnosť pozastaviť. Zhotoviteľ je povinný túto povinnosť splniť bez vplyvu na termíny a akosť plnenia Zmluvy.
   8. Zmluvné strany vyhlasujú, že odsúhlasenie zmeny Kľúčových expertov zo strany Objednávateľa žiadnym spôsobom nezbavuje Zhotoviteľa záväzkov vyplývajúcich mu zo Zmluvy a že také zmeny nesmú mať za následok navýšenie ceny Diela.
   9. Pre vylúčenie pochybností sa Zmluvné strany dohodli, že pre nahradenie Kľúčových expertov Zhotoviteľa nie je potrebné uzatvárať dodatok k tejto Zmluve.
   10. Zmena expertov nemá žiaden vplyv na plynutie lehôt podľa tejto Zmluvy, resp. na splnenie akýchkoľvek povinností, či poskytnutie plnení zo strany Zhotoviteľa podľa tejto Zmluvy.
   11. Na plnení Zmluvy sa budú podieľať aj iní zamestnanci ako Kľúčoví experti, ktorých je Zhotoviteľ povinný včas oznámiť. Spôsob a proces bude nastavený v PID.
   12. Neplnenie predmetu Zmluvy prostredníctvom Kľúčových expertov, prostredníctvom ktorých zhotoviteľ ako uchádzač vo Verejnom obstarávaní preukazoval splnenie podmienok účasti, resp. prostredníctvom odsúhlasených zmenených Kľúčových expertov v súlade so Zmluvou, sa považuje za podstatné porušenie tejto Zmluvy.
7. SPRÁVY O PLNENÍ ZMLUVY
   1. Zhotoviteľ je počas trvania Zmluvy povinný predkladať Projektovému manažérovi Objednávateľa dokumentáciu a správy o plnení Zmluvy v súlade s Vyhláškou o riadení projektov, pričom:
      1. **úvodnú správu** o plnení Zmluvy je povinný predložiť do tridsať (30) pracovných dní od nadobudnutia účinnosti Zmluvy,
      2. **priebežné správy** o plnení Zmluvy je povinný predkladať podľa Komunikačného plánu projektu,
      3. **konečnú správu** o plnení Zmluvy je povinný predložiť najneskôr v deň podpísania Akceptačného protokolu poslednej časti Diela Objednávateľom.
   2. Zhotoviteľ je povinný doručiť všetky požadované správy vyhotovené podľa tejto Zmluvy v slovenskom jazyku v papierovej forme v počte troch (3) rovnopisov a taktiež v elektronickej forme včas Projektovému manažérovi Objednávateľa, ktorý ich následne predkladá Riadiacemu výboru na schválenie.
   3. Zhotoviteľ sa zaväzuje vypracovať a predložiť Riadiacemu výboru úvodnú správu o plnení Zmluvy najneskôr do tridsať (30) pracovných dní od nadobudnutia účinnosti Zmluvy. Porušenie tejto povinnosti sa považuje za podstatné porušenie Zmluvy. Zhotoviteľ je povinný vypracovávať a predkladať pravidelné priebežné správy a konečnú správu v súlade so Zmluvou.
   4. **V úvodnej správe** o plnení Zmluvy Zhotoviteľ zanalyzuje a zosumarizuje vstupné podmienky pre plnenie Zmluvy , predloží návrh inicializačných dokumentov projektu v súlade s požiadavkou Vypracovanie projektového plánu podľa **Prílohy č. 1** tejto Zmluvy a predloží dokument Rámcovej špecifikácie riešenia s náležitosťami podľa **Prílohy č. 1** tejto Zmluvy**.** V úvodnej správe Zhotoviteľ navrhne aj presný a detailný harmonogram plnenia Zmluvy, ktorý musí byť v súlade s Harmonogramom podľa **Prílohy č. 2** tejto Zmluvy. Úvodná správa musí obsahovať aj hlavné úlohy Zhotoviteľa a Objednávateľa, súčinnosť požadovanú Zhotoviteľom od Objednávateľa, riziká spojené s plnením Zmluvy a definovanie stratégií pre ich zvládnutie. Zhotoviteľ zodpovedná za zabezpečenie technickej a metodickej časti plnenie Zmluvy. Obsah úvodnej správy o plnení Zmluvy je záväzný pre plnenie Zmluvy pre obidve Zmluvné strany, pričom Zhotoviteľ je povinný bez zbytočného odkladu začať s poskytovaním plnenia podľa tejto Zmluvy po schválení úvodnej správy o plnení Zmluvy Riadiacim výborom.
   5. **Priebežné správy** o plnení Zmluvy je Zhotoviteľ povinný predkladať pri dosiahnutí **fakturačného míľnika** v zmysle **Prílohy č. 2** tejto Zmluvy, ako aj na základe požiadavky Projektového manažéra Objednávateľa a spolu s nasledovnou dokumentáciou:
      1. sumarizáciu progresu aktivít – informácie o postupe prác, ktoré umožnia kontrolu plnenia úloh stanovených v Cieľovom koncepte,
      2. zhodnotenie celkového vývoja s ohľadom na úspešnosť činnosti plnenia termínov,
      3. identifikáciu dôležitých problémov a spôsobu ich riešenia, ktoré sa vyskytnú v priebehu plnenia Zmluvy,
      4. výstupy zo všetkých čiastkových plnení Zmluvy realizovaných za obdobie, za ktoré je predkladaná priebežná správa o plnení Zmluvy.
   6. Návrh priebežnej správy môže dopĺňať alebo meniť obsah úvodnej, alebo ktorejkoľvek časovo predchádzajúcej schválenej priebežnej správy.
   7. Obsah priebežnej správy o plnení Zmluvy je pre plnenie zmluvy záväzný po jej schválení Riadiacim výborom.
   8. Konečná správa bude Riadiacemu výboru predložená na schválenie najneskôr dňom zhotovenia Diela, pričom návrh konečnej správy musí byť predložený najneskôr dva (2) týždne pred uplynutím lehoty na dodanie Diela (ako celku).
   9. **Konečná správa** bude obsahovať aj:
      1. informácie o všetkých dôležitých problémoch a spôsobe ich riešenia, ktoré sa vyskytli počas plnenia Zmluvy, špecificky počas využívania Diela,
      2. odporúčania Zhotoviteľa ako sa v budúcnosti vyhnúť prípadným problémom,
      3. register rizík a otvorených otázok.
   10. Správy podľa tohto článku Zmluvy predloží Projektový manažér Objednávateľa bezodkladne po obdržaní od Zhotoviteľa na posúdenie a schválenie Riadiacemu výboru.
   11. Súhrn všetkých priebežných správ o plnení Zmluvy bude tvoriť prílohu konečnej správy, ktorá musí korešpondovať s údajmi uvedenými v týchto priebežných správach. Konečná správa odsúhlasená Riadiacim výborom bude doručená Zhotoviteľom Objednávateľovi najneskôr do uplynutia lehoty na plnenie Zmluvy podľa bodu 6.2 článku 6. tejto Zmluvy.
   12. Rozhodnutie Riadiaceho výboru o schválení správ je potvrdením toho, že tieto správy sú vypracované v súlade so Zmluvou a obsahujú informácie, z ktorých vyplýva, že poskytnuté plnenie je v súlade so Zmluvou. Riadiaci výbor rozhodne o schválení alebo neschválení úvodnej správy a konečnej správy do tridsiatich (30) dní odo dňa doručenia takejto správy, v prípade priebežnej správy do siedmych (7) pracovných dní odo dňa doručenia takejto správy. Riadiaci výbor schváli správy písomným potvrdením o schválení správy, ktoré zašle Zhotoviteľovi. V prípade, ak správy Riadiaci výbor neschváli, písomne oznámi Zhotoviteľovi príslušné dôvody jej neschválenia a požiada Zhotoviteľa o zmenu alebo dopracovanie posudzovanej správy. V prípade, ak Riadiaci výbor nezašle písomné potvrdenie o schválení správy alebo písomné oznámenie s dôvodmi neschválenia správy v lehote podľa predchádzajúcej vety tohto bodu Zmluvy, považuje sa takáto správa za schválenú uplynutím posledného dňa lehoty určenej na rozhodnutie Riadiaceho výboru. V prípade úvodnej správy a konečnej správy je lehota na posúdenie dôvodov ich neschválenia pätnásť (15) dní odo dňa doručenia písomného oznámenia Zhotoviteľovi, v prípade priebežnej správy je lehota na posúdenia dôvodov jej neschválenia tri (3) pracovné dni odo dňa doručenia písomného oznámenia Zhotoviteľovi. Zhotoviteľ je zároveň povinný opätovne predložiť revidovanú správu Objednávateľovi na posúdenie najneskôr v lehote podľa predchádzajúcej vety tohto bodu Zmluvy.
   13. Ak Riadiaci výbor projektu schváli správu podľa tejto Zmluvy s podmienkou, že Zhotoviteľ túto správu doplní alebo pozmení, Riadiaci výbor projektu stanoví lehotu na uskutočnenie požadovanej zmeny.
8. UKONČENIE ZMLUVY
   1. Táto Zmluva zaniká:
      1. uplynutím doby, na ktorú bola uzavretá,
      2. písomnou dohodou Zmluvných strán,
      3. odstúpením Objednávateľa od Zmluvy v prípadoch, ktoré ustanovuje táto Zmluva alebo z dôvodov stanovených v zákone,
      4. výpoveďou zo strany Objednávateľa bez uvedenia dôvodu s 3-mesačnou výpovednou lehotou, pričom výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Zhotoviteľovi, a uplynie posledným dňom príslušného kalendárneho mesiaca,
      5. v prípade uvedenom v čl. 28 bode 28.1 tejto Zmluvy.
   2. Pokiaľ bude táto Zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy podstatnú náležitosť dohody o ukončení účinnosti tejto Zmluvy. Ak v dohode nebude uvedené inak, Objednávateľ nadobúda licencie k odovzdanému Dielu, resp. odovzdaným častiam Diela, v zmysle podmienok podľa článku 11. tejto Zmluvy.
   3. Odstúpiť od Zmluvy je možné len zo strany Objednávateľa, a to z dôvodov stanovených v tejto Zmluve alebo v zákone (najmä v zmysle § 19 ZVO alebo § 15 ods. 1 Zákona o registri partnerov verejného sektora) alebo ak bola táto Zmluva uzavretá v rozpore so zákonom (napr. v rozpore s ust. § 11 ods. 1 ZVO).
   4. Objednávateľ je oprávnený odstúpiť od tejto Zmluvy pre podstatné porušenie Zmluvy Zhotoviteľom, za ktoré sa považuje najmä porušenie, ktoré je tak klasifikované v tejto Zmluve, alebo ak je podľa posúdenia Objednávateľa zjavné, že Zhotoviteľ nebude schopný riadne splniť všetky svoje povinnosti zo Zmluvy.
   5. Objednávateľ je oprávnený odstúpiť od tejto Zmluvy aj v nasledovných prípadoch, a to buď v celom jej rozsahu alebo čiastočne, a to aj bez výzvy na dodatočné splnenie záväzkov, a bez toho, aby Objednávateľovi vznikla z dôvodu odstúpenia povinnosť nahradiť škodu alebo akékoľvek sankcie:
      1. ak výsledky administratívne finančnej kontroly poskytovateľa NFP Objednávateľovi neumožňujú financovanie výdavkov vzniknutých z Verejného obstarávania predmetu tejto Zmluvy,
      2. ak podľa Zmluvy o poskytnutí NFP dôjde k pozastaveniu poskytovania NFP v prospech Objednávateľa,
      3. ak zanikne Zmluva o poskytnutí NFP, a to bez ohľadu na právny titul zániku Zmluvy o poskytnutí NFP,
      4. ak z akýchkoľvek iných dôvodov nedôjde k poskytnutiu NFP podľa Zmluvy o poskytnutí NFP,
      5. ak sa Zhotoviteľ stane spoločnosťou v kríze v zmysle § 67a Obchodného zákonníka,
      6. vyhlásenie konkurzu na Zhotoviteľa alebo povolenie reštrukturalizácie Zhotoviteľa alebo vstup Zhotoviteľa do likvidácie,
      7. začatie exekučného konania proti Zhotoviteľovi,
      8. ak vznikne dôvodné podozrenie, že komukoľvek, kto je súčasťou organizácie Objednávateľa alebo akémukoľvek podriadenému, či zástupcovi Objednávateľa Zhotoviteľ alebo jeho podriadený alebo zástupca ponúkol alebo dal úplatok; za dôvodné podozrenie pre účely toho ustanovenia Zmluvy sa považuje vznesenie obvinenia za konkrétny skutok, ktorý napĺňa skutkovú podstatu príslušného trestného činu,
      9. Zhotoviteľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy,
      10. ak Zhotoviteľ v rozpore s ustanoveniami tejto Zmluvy nezapracuje pripomienky Objednávateľa k zhotovenej časti Diela, ktorá nezodpovedá špecifikácii Diela podľa Zmluvy,
      11. ak Zhotoviteľ na výzvu Objednávateľa a v lehote uvedenej v tejto Zmluve alebo určenej Objednávateľom (ak lehotu neustanovuje táto Zmluva), neuzavrie Zmluvu o spracúvaní osobných údajov v znení predloženom zo strany Objednávateľa,
      12. ak Zhotoviteľ na výzvu Objednávateľa a v lehote uvedenej v tejto Zmluve alebo určenej Objednávateľom (ak lehotu neustanovuje táto Zmluva), neuzavrie Zmluvu o BOaNP v znení predloženom zo strany Objednávateľa,
      13. ak zanikne Zmluva o spracúvaní osobných údajov,
      14. ak zanikne Zmluva o BOaNP.
   6. V prípade, že počas plnenia Zmluvy bude Objednávateľ dôvodne pochybovať o riadnom a včasnom zhotovení Diela Zhotoviteľom a Zhotoviteľ v lehote určenej Objednávateľom, ktorá nesmie byť kratšia ako 5 (päť) pracovných dní, neposkytne Objednávateľovi dostatočné záruky riadneho a včasného zhotovenia Diela, je Objednávateľ oprávnený odstúpiť od Zmluvy. Konanie Zhotoviteľa, pre ktoré bude Objednávateľ postupovať podľa prvej vety tohto bodu Zmluvy a odstúpi od Zmluvy, je podstatným porušením povinnosti, na ktoré sa vzťahuje zmluvná pokuta v prospech Objednávateľa vo výške účelne vynaložených nákladov na zabezpečenie zhotovenia Diela; ustanovenie bodu 21.12 článku 21. tejto Zmluvy tým nie je dotknuté.
   7. Objednávateľ je oprávnený odstúpiť od tejto Zmluvy aj v prípade, ak sa rozhodne ďalej nepokračovať v projekte alebo realizácii Diela, to však vždy len pri ukončení príslušnej, resp. jednotlivej etapy v zmysle časového harmonogramu podľa **Prílohy č. 2** tejto Zmluvy.
   8. Pri nepodstatnom porušení tejto Zmluvy Zhotoviteľom môže Objednávateľ odstúpiť od tejto Zmluvy, ak k odstráneniu porušenia (protiprávneho stavu) nedôjde ani  v dodatočnej primeranej lehote na plnenie, poskytnutej Objednávateľom v písomnom upozornení na porušenie povinnosti a jeho následky, v trvaní najmenej 5 (päť) dní.
   9. Odstúpenie od Zmluvy je účinné dňom doručenia písomného oznámenia Objednávateľa o odstúpení od Zmluvy Zhotoviteľovi. V odstúpení od Zmluvy musia byť vymedzené dôvody odstúpenia od Zmluvy, ak táto Zmluva alebo zákon neustanovuje inak. Účinky odstúpenia sa riadia príslušnými ustanoveniami Obchodného zákonníka, ak táto Zmluva neustanovuje inak.
   10. V prípade odstúpenia od Zmluvy si Zmluvné strany ponechajú plnenia akceptované do momentu odstúpenia od Zmluvy, ktoré boli vykonané v súlade s podmienkami uvedenými v tejto Zmluve a jej prílohách, a úhrady za ne, ak Riadiaci výbor nerozhodne inak (napr. ak takéto plnenie nemá vzhľadom na svoju povahu pre Objednávateľa hospodársky význam bez zvyšku plnenia). Odstúpením od Zmluvy nie sú dotknuté práva a povinnosti Zmluvných strán ohľadne ponechaných plnení dodaných Zhotoviteľom, ktoré boli do momentu odstúpenia Zhotoviteľom riadne a včas zhotovené a odovzdané a Objednávateľom riadne prevzaté (akceptované), vrátane práv a povinností vyplývajúcich zo záruky poskytnutej podľa článku 8. tejto Zmluvy na odovzdané a prevzaté časti Diela. Odstúpením od tejto Zmluvy nebude dotknutá ani platnosť licencií udelených touto Zmluvou alebo na jej základe k tým častiam Diela, ktoré Objednávateľ riadne prevzal a ponechal si po odstúpení od tejto Zmluvy niektorou zo Zmluvných strán.
   11. Skončenie tejto Zmluvy sa nedotýka nároku na náhradu škody vzniknutej porušením tejto Zmluvy, nároku na zaplatenie zmluvnej pokuty podľa ustanovení tejto Zmluvy, ktorý vznikol počas účinnosti Zmluvy, a ďalej ustanovení tejto Zmluvy, ktoré vzhľadom na svoju povahu majú trvať aj po ukončení Zmluvy, najmä ustanovenia o povinnosti mlčanlivosti, komunikácii a riešení sporov, poskytnutej záruke.
   12. Ohľadom plnení, ktoré neboli riadne ukončené a akceptované ku dňu zániku Zmluvy výpoveďou alebo odstúpením, pripraví Zhotoviteľ ich inventarizáciu a Objednávateľ bude oprávnený, ale nie povinný, ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody Zmluvných strán.
   13. Zmluvné strany sa dohodli, že predtým, ako Objednávateľ využije svoje právo odstúpiť od tejto Zmluvy z akékoľvek dôvodu, požiada štatutárny orgán Zhotoviteľa o písomné vysvetlenie alebo spoločné rokovanie za účelom vzájomného vysvetlenia dôvodov pre odstúpenie; prípadné písomné odstúpenie od Zmluvy zašle Objednávateľ najskôr po uplynutí 5 pracovných dní od doručenia takej výzvy. Uvedené neplatí pre odstúpenie od Zmluvy z dôvodov v zmysle článku 19. tejto Zmluvy.
   14. V prípade zániku Zmluvy alebo jej časti sa Zhotoviteľ zaväzuje poskytnúť Objednávateľovi maximálnu súčinnosť pri poverení tretej osoby poskytovaním služieb a/alebo plnení, ktoré z časti alebo úplne zodpovedajú plneniu Zmluvy; tým nie je dotknutá povinnosť Zhotoviteľa na poskytnutie súčinnosti podľa bodu 14.8 článku 14. tejto Zmluvy.
   15. V prípade zániku Zmluvy je Zhotoviteľ povinný odovzdať všetky informácie zhromaždené alebo získané počas plnenia Zmluvy Objednávateľovi. Zhotoviteľ nie je oprávnený informácie podľa predchádzajúcej vety si po zániku Zmluvy ponechať, resp. akokoľvek nimi disponovať.
9. ZÁVEREČNÉ USTANOVENIA
   1. Táto Zmluva nadobúda platnosť dňom jej podpisu oboma Zmluvnými stranami a účinnosť po uplynutí troch (3) mesiacov po doručení výzvy Objednávateľa Zhotoviteľovi na začatie realizácie Diela podľa tejto Zmluvy, ak sa Zmluvné strany nedohodnú na inom dátume účinnosti; Objednávateľ je oprávnený doručiť Zhotoviteľovi výzvu podľa predchádzajúcej vety najneskôr do dvanástich (12) mesiacov odo dňa zverejnenia tejto Zmluvy v Centrálnom registri zmlúv (ďalej len „**register**“) v súlade s ustanovením § 47a Občianskeho zákonníka a § 5a Zákona o slobodnom prístupe k informáciám, inak Zmluva zaniká. Táto Zmluva je povinne zverejňovanou zmluvou v zmysle Zákona o slobodnom prístupe k informáciám. Ak ďalej nie je ustanovené inak, Zmluvné strany berú na vedomie a súhlasia, že táto Zmluva vrátane všetkých jej súčastí a príloh bude zverejnená v registri. Povinné zverejnenie Zmluvy Objednávateľom nie je porušením povinnosti mlčanlivosti podľa článku 12. tejto Zmluvy.
   2. Zmluva sa uzatvára na dobu určitú, a to do dňa odovzdania Diela, ku ktorému dôjde podpísaním Záverečného akceptačného protokolu.
   3. Zmluvné strany sa dohodli na nasledujúcom zozname ustanovení a príloh Zmluvy, ktoré sú vylúčené zo zverejnenia v registri na základe dôvodov špecifikovaných v príslušných právnych predpisoch, najmä z dôvodov uvedených v ust. § 5a ods. 4 Zákona o slobodnom prístupe k informáciám: ...............................................................
   4. Ak v priebehu zmluvného vzťahu zmení Zhotoviteľ názov/obchodné meno, prípadne dôjde k jeho rozdeleniu, zlúčeniu, splynutiu alebo úpadku, je povinný o tejto skutočnosti okamžite písomne informovať Objednávateľa, spolu s uvedením, ako prechádzajú práva a záväzky z tejto Zmluvy na jeho právneho nástupcu a aký subjekt je jeho právnym nástupcom.
   5. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou je právo Slovenskej republiky.
   6. Zmluvné strany sa dohodli, že Zhotoviteľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky (práva) voči Objednávateľovi vzniknuté na základe alebo súvislosti s touto Zmluvou alebo plnením záväzkov podľa tejto Zmluvy. Právny úkon, na základe ktorého Zhotoviteľ postúpi svoju pohľadávku voči Objednávateľovi na tretiu osobu alebo zriadi záložné právo na pohľadávku bez predchádzajúceho písomného súhlasu Objednávateľa, je podľa § 39 Občianskeho zákonníka neplatný. Akýkoľvek súhlas Objednávateľa je platný iba v prípade, ak naň bol udelený predchádzajúci písomný súhlas Ministerstva zdravotníctva Slovenskej republiky.
   7. V prípade rozporu medzi ustanoveniami tejto Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto Zmluvy. V prípade rozporu medzi ustanoveniami tejto Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia tejto Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
   8. V prípade, že by sa dostali do rozporu Zmluva, Príloha č. 1 a Príloha č. 6, ak Objednávateľ neurčí inak, platí nasledovné poradie záväznosti uvedených dokumentov:
      1. Zmluva,
      2. Príloha č. 1,
      3. Príloha č. 6.

Pre vylúčenie pochybností, ustanovenia Zmluvy majú prednosť pred obsahom ktorejkoľvek z príloh tejto Zmluvy a Príloha č. 1 má prednosť pred obsahom Prílohy č. 6. Ak sa úprava v tejto Zmluve nenachádza, platí úprava v Prílohe č. 1; ak sa príslušná úprava nenachádza ani v Prílohe č. 1, platí Príloha č. 6. Zmluvné strany zároveň prihliadajú pri výklade ustanovení tejto Zmluvy vrátane jej príloh na obsah vysvetlení a ďalších prípadných doplňujúcich informácií poskytnutých Objednávateľom Zhotoviteľovi v procese Verejného obstarávania.

* 1. Zmluvné strany sa dohodli, že pri výklade ustanovení tejto Zmluvy vrátane jej príloh budú prihliadať na obsah vysvetlení a ďalších prípadných doplňujúcich informácií poskytnutých Objednávateľom Zhotoviteľovi v procese Verejného obstarávania.
  2. V prípade vzniku sporu z tejto Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
  3. Neoddeliteľnou súčasťou tejto Zmluvy sú nasledovné prílohy:
     1. **Príloha č. 1: Špecifikácia Diela, štandardy pre dodávku (štandardy pre metodiku riadenia projektu, štandardy pre testovanie, štandardy pre dokumentáciu, štandardy pre systém riadenia kvality)**
     2. **Príloha č. 2: Harmonogram plnenia Diela a fakturačné míľniky**
     3. **Príloha č. 3: Štruktúrovaný rozpočet Diela**
     4. **Príloha č. 4: Zoznam Subdodávateľov**
     5. **Príloha č. 5: Kategorizácia Vád, lehoty na ich odstránenie, podmienky záruky**
     6. **Príloha č. 6: Ponuka Zhotoviteľa**
     7. **Príloha č. 7: Kľúčoví experti**
  4. Táto Zmluva je vyhotovená v štyroch (4) vyhotoveniach s platnosťou originálu, z toho dve (2) vyhotovenia  pre Objednávateľa a dve (2) vyhotovenia pre Zhotoviteľa.
  5. Ak niektoré ustanovenia tejto Zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto Zmluvy.
  6. Zmluvné strany týmto vyhlasujú, že obsah Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_ V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Za Objednávateľa:** | **Za Zhotoviteľa:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Národné centrum zdravotníckych informácií**  Meno:  Funkcia: | Meno:  Funkcia: |

## **Príloha č. 1:** **Špecifikácia Diela a štandardy pre dodávku (štandardy pre metodiku riadenia projektu, štandardy pre testovanie, štandardy pre dokumentáciu, štandardy pre systém riadenia kvality)**

*Obsah tejto prílohy bude prevzatý zo súťažných podkladov (opis predmetu zákazky).*

## **Príloha č. 2:** **Harmonogram plnenia Diela a fakturačné míľniky**

*Obsah tejto prílohy bude prevzatý z príloh súťažných podkladov.*

## **Príloha č. 3:** **Štruktúrovaný rozpočet Diela**

*Obsah tejto prílohy bude prevzatý z ponuky Zhotoviteľa.*

## **Príloha č. 4:** **Zoznam Subdodávateľov**

|  |  |  |  |  |
| --- | --- | --- | --- | --- |
| **Por. č.** | **Subdodávateľ** | **Osoba oprávnená konať za subdodávateľa** | **Stručný opis časti predmetu plnenia zmluvy, ktorý bude predmetom subdodávky** | **% podiel na zákazke** |
| 1. | *(Názov subdodávateľa sídlo a IČO)* | *(Meno, priezvisko, adresa pobytu, dátum narodenia)* |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

## **Príloha č. 5:** **Kategorizácia Vád, lehoty na ich odstránenie, podmienky záruky**

1. **Kategorizácia Vád**

**Vada úrovne A (1)**: je kritická vada / havária, ktorá spôsobuje tak závažné problémy, že ďalší priebeh, ani dodržanie predpokladaného časového plánu akceptačných testov nie je možné; Objednávateľ nemôže Systém alebo iný informačný systém priamo integrovaný na Systém alebo ich časť používať alebo ovládať, resp. ide o vady jeho bezpečnosti; ďalšie akceptačné testy musia byť pozastavené, dokiaľ nie je vada odstránená; alebo ďalšie fungovanie SW Systému alebo iného naň integrovaného informačného systému nemôže byť rozumne zaručené. Vady prvej úrovne A by spôsobili veľkú stratu alebo úplné znemožnenie samotnej podstaty využitia Systému alebo iného naň integrovaného informačného systému alebo ich časti alebo by spôsobili, že by bolo použitie Systému/naň integrovaného informačného systému/ich časť nebezpečné, alebo že sa Systém alebo iné systémy Objednávateľa zastavia alebo poškodia. Vadou prvej úrovne A je aj to, že SW nie je schopný spracovať bežnú prevádzkovú záťaž, ktorá je špecifikovaná v **Prílohe č. 1** tejto Zmluvy**.**

**Vada úrovne B (2)**: je vážna vada/ porucha, ktorá, ak nie je opravená, by ohrozila ďalšie pokračovanie akceptačných testov, alebo by vážne ohrozovala ďalšiu prevádzku iných častí SW Systému alebo iného informačného systému priamo integrovaného na Systém. Vada druhej úrovne B by zapríčinila, že by neboli podporované niektoré časti funkcií softvérového vybavenia bez rozumnej náhrady. Takouto vadou je aj neschopnosť spracovať maximálnu možnú prevádzkovú záťaž, ktorá je špecifikovaná v **Prílohe č. 1** tejto Zmluvy**.** Odstránenie vady je možné dočasne zabezpečiť náhradným riešením Zhotoviteľa alebo organizačným opatrením Objednávateľa navrhnutého Zhotoviteľom, a to  v lehote stanovenej pre náhradné riešenie.

**Vada úrovne C (3):** je bežná vada, bežná porucha, ktorá nie je Vadou úrovne A (1) ani Vadou úrovne B (2), najmä vada, ktorá spôsobí čiastočný neúspech akceptačných testov, alebo ktorá sa prejaví iba niekedy. Za bežných podmienok by nebola stratená žiadna dôležitá funkcia Systému ani iného informačného systému priamo integrovaného na Systém alebo by bolo možné pre jej prekonanie nájsť rozumnú alternatívu. Táto vada by neohrozila Systém ani iný informačný systém Objednávateľa priamo integrovaný na Systém s reálnymi dátami.

1. **Lehoty na odstránenie Vád počas záručnej doby**

Lehoty na odstránenie Vád začínajú plynúť okamihom nahlásenia Vady Objednávateľom a  rozdeľujú sa nasledovne:

* + 1. lehota reagovania na nahlásenú Vadu,
    2. lehota náhradného riešenia Vady,
    3. lehota trvalého vyriešenia Vady.

**Lehota reagovania** na nahlásenú Vadu je pre Zhotoviteľa stanovený čas, do ktorého vykoná prevzatie, potvrdenie prevzatia a preverenie nahlásenej Vady a zaháji jej riešenie konkrétnym riešiteľom..

**Lehota náhradného riešenia** Vadyje čas, do ktorého je Zhotoviteľ povinný zabezpečiť, resp. uplatniť náhradné riešenie do Systému Objednávateľa alebo Objednávateľ vykonať procesné opatrenia navrhnuté Zhotoviteľom. Náhradným riešením sa rozumie vykonanie súboru opatrení Zhotoviteľom, ktoré do doby pre trvalé vyriešenie Vady sfunkčnia Systém alebo jeho časť. Pokiaľ sa jedná o procesné opatrenia Objednávateľa, Zhotoviteľ je povinný včas dodať Objednávateľovi zdokumentovaný proces opatrení tak, aby Objednávateľ mohol s prihliadnutím na charakter opatrení vykonať Zhotoviteľom navrhnuté opatrenia v lehote náhradného riešenia.

**Lehota trvalého vyriešenia** Vady je čas, do ktorého je Zhotoviteľ povinný zabezpečiť, resp. uplatniť trvalé odstránenie Vady Systému alebo jeho časti tak, aby Systém Objednávateľa, resp. funkčnosť jeho jednotlivých častí, bol plne obnovený.

Odstránenie Vady nesmie mať negatívny vplyv na konzistenciu a integritu dát a výsledky ich spracovania v prostrediach Objednávateľa.

**Lehoty na odstránenie Vád pre jednotlivé úrovne Vád**

|  |  |  |  |
| --- | --- | --- | --- |
| **Úroveň Vady** | **Lehota reagovania na nahlásenú Vadu** | **Lehota náhradného riešenia Vady** | **Lehota trvalého vyriešenia Vady** |
| **Vada úrovne A (1)** | do 10 minút | *Z titulu definície Vady úrovne A sa neuplatňuje* | do 2 hodín |
| **Vada úrovne B (2)** | do 3 hodín | do 24 hodín | do 72 hodín |
| **Vada úrovne C (3)** | do 6 hodín pracovného času\* | *Z titulu definície Vady úrovne C sa neuplatňuje* | do 27 hodín pracovného času\* |

\* Pozn.: pracovným časom sa na účely tejto Zmluvy sa rozumie doba vymedzená počas pracovných dní v čase od 8:00 do 17:00 hod.

**Pre vylúčenie akýchkoľvek pochybností Zmluvné strany berú na vedomie, že počítanie lehôt na odstraňovanie Vád v rámci pracovného času sa uplatňuje výlučne pri Vadách úrovne C. Lehoty na odstraňovanie Vád úrovne A a Vád úrovne B plynú bez ohľadu na pracovný čas bez prerušenia (nonstop v režime 24/7).**

## **Príloha č. 6:** **Ponuka Zhotoviteľa**

## **Príloha č. 7:** **Kľúčoví experti**

|  |  |  |
| --- | --- | --- |
| **P. č.** | **Názov pozície kľúčového experta** | **Titul, Meno, Priezvisko** |
| **1** |  |  |
| **2** |  |  |
| **3** |  |  |
| **4** |  |  |
| **5** |  |  |
| **6** |  |  |
| **7** |  |  |
| **8** |  |  |
| **9** |  |  |
| **10** |  |  |
| **11** |  |  |

1. Napr. niektorá z licencií schválená iniciatívou Open Source Iniciative, dostupné na <https://opensource.org/licenses> alebo verejná open source softvérová licencia Európskej únie (EUPL) - Vykonávacie rozhodnutie Komisie (EÚ) 2017/863 z 18. mája 2017, ktorým sa aktualizuje verejná open source softvérová licencia Európskej únie (EUPL) v záujme ďalšej podpory zdieľania a opätovného používania softvéru vyvinutého verejnými správami (Ú. v. EÚ L 128, 19.5.2017). [↑](#footnote-ref-2)